
Katolik^ 


BROWN  &  SAENGER, 
SIOUX  FALLS,  SOUTH  DAKOTA, 

1890. 


Wowapi  kin  de  maza  on  kagapikta  iyowinwak- 
iya.  Dakota  owasin  wowapi  kin  de  tanyan  yawa- 
pikta:  qa  wocekiye  tawapi  kin  en,  tona  wowapi 
kin  de  kagapi  kin  om,  miksuyapikta  wacin. 

^  M.  Makty,  O.  S.  B., 

Bishop  of  Sioux  Falls. 

(Tamaheca.) 


.  KATOLIK  WOCEKIGE.  $ 

HANfiANNA  CEKIYAPI. 

Wakaiitanka  Ateyapi  qa  Cinhintku  qa  Woniya- 
Wakan  micante  ocowasin  on  ohocida  qa  ciyatan. 

O  Jesu  unkiyepi  on  etanhan  cansusbeca  akan 
nite  mitawacin  en  un,  mioie  en  un,  qa 
wicohan  tukte  ecamon  kte  cin  en  un  wo. 

Ate  mahpiya  ekta  nanke  cin,  de  anpetu  kin  en 
zaniyan  amayahi  kin  on  wopida  eciciye.  O  Mita 
Wakantanka,  minagi  qa  mitancan  ake  yuha  mayaye, 
Niye  heceedan  on  etanhan  wani  kta  wacin, 
awanhdag  ’  maunwo  qa  taku  mitawacin  kin  on 
awacanmi  kta,  qa  mii  kin  on  taku  iwae  kta  qa 
wicohan  tukte  ecamon  kte  ciii  owasin  dehan  cicuy 
dena  yuwakan  qa  yawaste  wo,  qa  nakun  mayuw- 
a^te  wo,  qa  nitowaonsida  wookihi  kin  en  uma- 
yawo  qa  de  anpetu  kin  en  nitoope  ohna  owotanna 
amayawo. 

O  Mita  Wakantanka,  woahtani  qa  wicohan  ^ica 
ohinni  wakipajin  qa  taku  waste  heceedan  awakita 
wacin,  tuka  wamasake  ^ni,  heon  etanhan  ohinni 
micahda  un  qa  nitowaon^ida  wookihi  maquwo, 
hecen  aciktonje  kte  ^ni  qa  woahtani  en  mahinhpaye 
kte  ^ni  tuka  wicohan  waste  mitawa  kin  on  ohinni 
ciyatan  kta. 

Jesus  Itancan  unyanpi  kin  owape  kta  wacin,  qa 
token  onspeunkiyapi  kin  ohinni  mihduhukuya  qa 
wica^ta  owasin  cante  wicawakiye  kta  owakihi,  he 
omakiyawo.  Amen. 

WONIYA  WaKAN  CEUNKIYAPI. 

Wakantanka,  nitaoyate  wacinniyanpi  cantepi  kin 
en  Woniya  Wakan  uwicayakiye  qa  on  onspewi- 
cayakiye.  Woniya  wakan  kin  he  eciyatanhan  taku 
owotanna  kin  unkokahnigapi  kta,  qa  ohinniyan  iye 
wokicanpte  tawa  kin  en  unkiyuskinpi  kta,  he 
ounkiyapo.  Qa  de  Christ  Itancan  unyanpi  on 
unnicidapi.  Amen. 

Jesus,  Mari  qa  Joseph  micante,  minagi  qa^wiconi 
mitawa  cicupi. 

Jesus,  Mari  qa  Joseph  tohan  mate  cinhan  micahda 
unpo  qa  omakiyapo. 

Jesus,  Mari  qa  Joseph  minagi  kin  ohinni  wookiye 
qa  woiyokipi  nitawapi  en  un  kta,  tohaniyan  niwaun 
qa  tohan  ma^. 

Jesus  Itancan  Tawocekiye  kin. 

Ate  unyanpi,  mahpiya  ekta  nanke  cin,  nicaje 
mahpiya  ekta  token  nitokiconze  hi  kta  uncinpi; 
mahpiya  ekta  token  nitawacin  econpi  kin,  maka 
kin  akan  iyecen  econpi  kta  uncinpi ;  anpetu 

otoiyohi  aguyapi  kin  anpetu  kin,  de  unqupo; 
waunhtanipi  unkakiciktonja  po,  unkis  tona  sicaya 
ecaunkiconpi  kin  awicunkiciktonjapi;  ounkiyapo, 
taku  ^ice  cin  iyounhpayapi  kte  sin;  taku  sice  cin 
etanhan  eunhdakupo.  Amen. 

Mari  ciyuonihan. 

Mari  ciyuonihan,  Wakantanka  towa^te  onijudan, 
Ita'ncan  kin  nici  un,  winyan  hiyeye  cin  opeya  ya- 
wa^tepi  yaun,  qa  Jesus  nitancan  etanhan  icage  cin 
yawastepi.  Mari  wakan,  Wakantanka  hunku 
yaun,  waunhtanipi  kin  Wakantanka  ceunkiciciyapo, 
nakaha  qa  tohan  untapi  kte  cinhan.  Amen. 

Ateyapi  kin  qa  Cinhintku  kin  qa  Woniya  Wakan 
kin  wowitan  yuhe  kta;  otokahe  ekta  hecetu  qon, 
dehan  hecetu,  qa  owihanke  wanin  ohinniyan  hecetu 
kta.  Amen. 

Waho^iyepi  Tawowicada  kin. 

Wakantanka,  Ateyapi  Tyotan  wasake  cin,  mahpi- 
ya  maka  ko  kag’e  cin,  he  wicawada.  Jesus  Christ, 
Cinhintku  wanjidan,  Itancan  unyanpi,  Mari  Wi- 
tan^na  un  tancan  kin  etanhan  icaga,  Woniya  Wa- 
kan  eciyatanhan;  Pontius  Pilate  ni  qehan  Jesus 
kakije,  can-susbeca  akan  okatanpi,  te  qa  hapi;  un- 
kan  nagi  yakonpi  kin  ekta  iyaye;  anpetu  iciyamni 

wicate  cin  etanJian  kini;  raalipiya  ekta  iyaye;  Wa- 
kantanka  Ateyapi  lyotan-wa^aka  etapa  kin  eciyat- 
ahan  iyotanka;  heciyatanhan  hi  kta  qa  nipi  qa  tapi 
kin  iwanwicayake  kta,  hena  wicawada. 

Woniya  Wakan  kin  he  wicawada;  Katolik 
Church  wakan;  Wakanpi  Odakonkiciyapi  kin; 
woahtani  pajujupi  kin,  untancanpi  piya  icagapi  kta; 
owihanke  wanice  cin  unnipi  kta,  hena  owas  wica- 
wada.  Amen. 

x^NGELUS. 

Itancan  ohnihde  tawa  kin  Mari  waho^ika  i,  qa 
Mari  itpihanaka  Woniya  Wakan  eciyatanhan. 
Mari  ciyuonihan . 

Mari  waayupta  ca  heya  :  Itancan  kin  ookiye 
maye,  nioie  kin  iyecen  ecamiconpi  kta.  Mari 
ciyuonihan . 

Wakantanka  Cinhintku  wicasta  icicaga  qa  unki- 
yepi  kin  en  ounyan.  Mari  ciyuonihan  .  .  .  . 

V.  Wakantanka  hunku  wakan  ceunkiciciyapo. 

R.  Christ  taku  iwahounyanpi  kin  unkicupi  kta. 

Ceunkiyapi  kta. 

O  Itancan,  nitowaste  kin  unkicantepi  kin  en 
oyaka^tan  kta,  iceunniciyapi;  Jesus  Nicink^i  wicai- 
ta  icicage  cin  he  ohnihde  wan  hosihi  kin  eciyatan- 

han  sdonye  unkiyapi  he  iyecen  iye  kakije  cin  on 
qa  can-susbeca  tawa  kin  on,  tokata  unkinipi  kin 
en  wowitan  en  unkaipi  kta.  Christ,  Itancan  unyan- 
pi  kin  eciyatanhan.  Amen. 

Regina  Coeli. 

Mari,  mahpiya  en  winyanniyatapi  kin  iyu^kinyan 
unwo.  Alleluia. 

Jesus  ehanna  cinca  yaton  kin,  Alleluia. 

Token  itokam  oyaka  piya  icicaga,  Alleluia. 

Wakantanka  ceunkiciciyapo.  Alleluia. 

V.  Mari  witan^na  yaun  kin  wiyuskin  qa  pidawo. 
Alleluia. 

R.  Itancan  kin  awicakehan  piya  icicaga.  Alle- 
luia. 

Ceunkiyapi  kta. 

O  Wakantanka,  nicinca  te  cin  etanhan  piya  ici- 
cage  cin  on  makoce  ataya  wowiyuskin  on  ojuyaye, 
on^iundapo,  hecen  Jesus  hunku  kin  on  etanhan 
wiconi  owihanke  wanin  wowiyuskin  en  unkipi  kta. 
Jesus  Itancan  unyanpi  kin  eciyatanhan.  Amen. 

SuB  TUUM  PRAESIDIUM. 

Wakantanka  hunku  wakan,  annaunnitanpi  qa 
wowinape  unniyanpi,taku  icakifya  unyakonpi  kin  qa 
waceunniciyapi  kinhan  naunkicihonpo  ohinni  wote- 

Bike  owasm  etanhan  eunhdakupo.  O  Witan^na 
wakan,  niyatanpi  qa  niyawastepi. 

Jesus  tacante  waonsida  ceunkiyapi. 

O  Jesus,  nicante  wakan  kin  unyuonihanpi.  To- 
na  onsikapi  qa  tehiya  unpi  kin  hena  owicayakiye 
kta  yacin,  qa  nakun  tona  woahtani  en  yankapi  kin 
ehpewicayaye  ^ni,  oyate  owasin  wastewicayadake 
qa  owasin  niwicayaye  qa  mahpiya  ekta  awicade  kta 
yacin.  Nicante  wowaonsida  ojudan,  heon  etanhan 
unkiyepi  on  nicakija,  qa  tohan  nite  cin  hehari  ni- 
cante  kin  en  wahukeza  on  canipapi  he  iyowinwica- 
yakiye.  Nicante  kin  en  mahetuya  owasin  unkicu- 
po.  Owasin  tawa  unyayapi  kta,  he  unnicidapi  qa 
tona  hinah  sdonniyapi  sni  qa  wastenidakapi  sni  kin, 
hena  Nicante  etanhan  iyoyanpa  wicayawo,  hecen 
hena  Niye  ekta  ihduhomnipi  qa  niiciyapi  kta. 
Amen. 

Angele  Dei. 

O  Ohnihde  waste,  Itancan  tawahosiye  wakan, 
Wakantanka  awanhdag  mayaun  kta  nisi,  mitawaciu 
kin  en  iyoyam  maya,  awanmayaka  qa  wiconi  tacan- 
ku  ohnayan  amaya  wo.  Amen. 


KATOLIK  WOCEKIGE. 


Wauntapi  KTA  ITOKAM. 

Itancan  Wakantanka  unyuwastepo  qa  woyute  de 
unyaqupi  kin  qa  dehan  unyutapi  kte  cin  yuwaste- 
wo.  Christ  Itancan  unyanpi  kin  on  he  unnicidapi. 
Amen. 

Wota  unkaya^tanpi. 

Wakantanka  iyotan  wani&ka  wopida  unkenici- 
yapi,  ohinni  taku  waste  ota  yuhe  unyakiyapi.  Niye 
owihanke  wanin  hehanyan  niyaun  qa  wokiconze 
duha.  Amen. 

fiCTAYETU  CEKIYAPI. 

^  Ateyapi  qa  Cinhintku  qa  Wonlya  Wakan 
caje  kin  on.  Amen. 

Wankantanka  mitawa,  den  nanke  cin  qa  wanma- 
yadaka,  he  wicawada.  Taku  awacanmi,  taku  eca- 
mon  kin,  qa  micante  token  un  kin  sdonyaya,  he 
sutaya  wicawada.  Nitokam  canpe^ka  makahde 
inawajin  qa  ohocida.  Mayakaga  qa  tanyan  maya- 
duha  qa  taku  waste  ota  ohinni  mayaqu,  heon 
wopida  eciciye  qa  ciyatan.  Mazani,  woyute  qa 
wokoyake  da  wiconi  kin  de  en  wowaste  owasin  on 
wopida  eciciye  qa  nicaje  wakan  kin  mdawa^te. 
lyotan,  Nicinksi  hecedan  icaga,  can  susbeca  en  te 
cin  opemakiton  qa  ohinni  iye  tancan  w’akan  qa  iye 
we  wakan  kin  Yutapi  Wakan  en  icu  makiye,  heon 
nakun  wopida  eciciye.  O  Woniya  Wakan,  minia- 
makastanpi  en  minagi  kin  duska  qa  nitowaite  en 
umayaye,  wowicada  tukte  on  nimiciye  kta  owakihi 
he  en  amayada  qa  otakiya  woahtani  ohdakapi  kin 
en  on^imayada  qa  woahtani  miyecipajuju,  heon 
wopida  eciciye.  Wakanpi  owasin  mahpiya  ekta 
unpi  kin,  qa  maka  akan  wicasta  wa^tepi  kin  owasin 
wicaweco  qa  hena  om  nitowaonsida  tanka  kin  mda- 
tan  qa  wopida  eciciye  kta  wacin. 

WOWICADA. 

O  Mita  Wakantanka,  Ate,  Cinhintku  qa  Woniya- 
Wakan  Niyamni,  tuka  Wakantanka  niwanjidan,^ 
he  sutaya  wicawada.  Nicink^i  wicasta  icicage  qa 
waunhtanipi  kin  on  ta  qa  tokata  hi  kta  qa  nipi  qa 
tapi  iyahna  wicayaco  kta,  hena  owasin  wicawada. 
Dena  qa  taku  tona  Catholic  Church  en  onspeunki- 
yapi  kin  wicawada,  Niye  hena  sdoniye  unyakiyapi 
wicayahnaye  oyakihi  sni  qa  tuwena  nihnaya  okihi 
sni. 

WOAPE. 

O  Mita  Wakantanka,  Niye  iyotan  wacanyakiye, 
he  sdonwaya,  qa  taku  iwahomayaye  cin,  he  wek- 
suye.  Hecen  woahtani  ecamon  kin  owasin  amiye- 
ciktonje  kta  qa  wowaonsida  nitawa  wookihi  kin  en 
umayaye  kta  qa  wiconi  owihanke  wanice  cin  ohim- 
ayakiye  kta,  he  wacinciye  qa  ape  waun. 

W  OWASTEDAKA. 

O  Mita  Wakantanka,  micante  qa  minagi  ocowa- 
sin  on  Niye  ni^nana  taku  owasin  iyotan  isam  wa^- 
tecidake  kta  wacin.  Niye  on  etanhan  token 
imihdacin  kin  he  iyecen  mikiyedan  un  kin  waite- 
wadake  kta.  Tona  iyokipi  ^ni  mayanpi  kin  hena 
taku  ecamiconpi  kin  awicaweciktonje  kta,  qa  tona- 

iyokipi^ni  wicawaye  cin,  he  ainiciktonjapi  kta, 
wicawakida. 

Iyopeiciyapi  kin. 

O  Mita  Wakantanka,  iyokipi  ^ni  ciye,  qa  on 
etanhan  nina  cante  masica.  Woahtani  ecamon  kin 
owasin  awicakehan  ^icewadaka;  woahtani  on 
wiconi  waste  kin  wahnuni  qa  wokakije  owihanke 
wanin  kin  en  manke  kta  iyececa,  he  weksuye,  qa 
iyopemiciye;  tuka  iyotan,  Wakantanka  mitawa, 
wastehinca  qa  ivacantkiya  kin  anawakigoptan  sni 
qa  woope  tawa  kiwakaksa,  heon  nina  cante  masica, 
qa  iyopemiciye.  Onsimada  qa  okihi  mayawo, 
hecen  woahtani  mitawa  tanyan  owahdake  kta  qa 
taku  ecinsniyan  ecamon  kin  on  ohinni  iyopemiciye 
kta  qa  nakun  mihduecetu  kta. 

* 

O  Itancan  wookiye  nitawa  en  mistimbe  kta. 
Woi^time  de  cicu  qa  on  ohocida  qa  ciyatan  kta 
wacin,  hecen  anpetu  ukte  cin  en  htawani  kta  owa- 
kihi.  Ninape  kin  en  minagi  kin  cicu.  O  Mari 
witan^na  un  wakan,  hanyetu  kin  de  awanhdag 
rnaunwo,  qa  wowicahnaye  kin,  woawacin  ^apa, 
wowiyukcan  owotanna  sni  qa  taku  wawiyutanyan 
nn  kin  hena  owasin  miye  etanhan  yutokan  iyeyawo. 

he  cicida.  O  Mari  ohinni  witan^na  un  qa  ohinni 
woahtani  codan  cemiciciyawo,  hecen  mi^  ohinni 
mitancan  qa  minagi  kin  skaya  wahduhe  kta  qa 
woahtani  on  mihdusape  kte  ^ni. 

O  Itancan  ceunniciyapi,  tiyohnaka  kin  de  tima- 
hen  yankawo,  qa  wakan  ^ica  Avowicahnaye  cin, 
wokokipe  qa  wicovicastasni  owasin  yutokan 
iyeyawo.  Ohnihde  wakan  nitawapi  kin  hen  tipi 
kta,  wookiye  en  unyuhapi  kta  qa  ohinni  hena  om 
unniyawastepi  kta.  Amen. 

Salve  Regina. 

Mari,  Winyanniyatapi,  Ina  waon^iyadan  unni- 
yatanpi;  Wiconi  qa  wowiyuskin  qa  woape  unki- 
tawapi  kin,  unniyawastepi.  Unkis  Eva  cinca 
nitehan  naunjinpi  kin  comnihdaziya  hounniciyapi 
^icahowaya  unceyapi,  kaksiza  istamnihanpe 
ojudan  kin  en  unyakonpi.  Unkiyakiyapi  kin, 
niista  waonsida  kin  unkayaduhomnipi,  qa  wiconi 
onsika  de  henana  kinhan,  Jesus  nicinca  nitancan 
etanhan  icage  cin  unkipazopo.  0  Mari  witan^na 
niwaste,  waon^iyada  qa  wacanyakiye. 

Wakantanka  hunku  Litany. 

Itancan  on^iundapo, 

Christ  on^iundapo, 

Jtancan  on^iundapo, 

(Jhrist  naunhonpo, 

Christ  onsidaya  naunhopo. 

O  Wakantanka  MaHpiyata  Ateyapi  kin;  on^iun- 
dapo. 

O  Wakantanka  Cinhintku  kin,  maka  Opekiton 
kin;  on^iundapo. 

O  Wakantanka  Woniya  Wakan  kin,  onSundapo. 

O  Wakantanka,  Ateyapi  qa  Cinhintku  qa  Woni- 
ya  wakan  Niyamni,  tuka  Wakantanka  wanjidan; 
on^iundapo. 

Mari  Wakan,  ceunkiciciyapo, 

Mari  Wakan,  Wanikiye  yaton  kin,  ceunkiciciyapo. 

Witansna  unpikin  owicapeya  niye  iyotan  niwa- 
kan,  ceunkiciciyapo. 

Ghrist  hunku  kin, 

Wakantanka  towa^te  hunku, 

Ina  woahtani  codan, 

Ina  wa^ape  ^ni, 

Ina  iyaonpepica  foi, 

Ina  ohinni  cante  en  ecedan  kin,  ^ 

Ina  wacantkiya. 

Ina  nicinihanpi  kin, 

Wakantanka  unkagapi  kin  hunku, 
Wakantanka  Cinhintku  Opeunkitonpi  kin, 
hunku. 

Witan^na  un  iyotan  ksapa, 

Witanfoa  un  ohodapi  kta  iyececa  kin, 
Witansna  un  yawastepi  kta  iyececa  kin, 
Witansna  un  nina  wa&ka, 

Witansna  un  waonsida, 

Witansna  un  wacinyepica, 

Wicoowotanna  ihdiyomdasin  kin, 

Wicoksape  oiyotanke,* 

Wicocantewaste  ohiunyakiyapi  kin, 

Wak^ica  wakan,  l 

Waksica  yatanpi  kta  iyececa  kin, 

Waksica  woawacin  waste  ojudan  kin, 
Mahpiyata  onjinjintka, 

David  taconkaske  tehan  wankantu, 

Conkaske  tehanwankantu  kin,  huhu  was- 
teste  on  kagapi  kin, 

Tipi  mazaskazi  on  kagapi, 

Wicotakuye  can-wohnaka  wakan, 
Wakantanka-ti  kin  tiyopa, 

Anpao  wicanhpi. 


Ceunkiciciyapo.  Ceunkiciciyapo 

Wayazankapi  kin  wozanni, 

WaHtanipisa  wowinape  kin, 

Wicokak  je  en  unyecanptapi, 

Tona  Woope  opapi  kin  owicayakiye. 

Ohnihde  wakan  Winyanyatapi  niyanpi, 
Hunkakewicunyanpi  kin  Winyanyatapi  L 
niyanpi, 

Waayata  waste  Winyanyatapi  niyanpi 
Jesus  tawahosiyepi  kin  Winyanyatapi  ni- 
yanpi, 

Tona  Wakantanka  on  kakis  wicayapi'  kin, 
Winyanyatapi  niyanpi, 

Wicasta  owotanna  unpi  kin  owasin  Win- 
yanyatapi  niyanpi, 

Witansna  unpi  kin,  Winyanyatapi  niyanpi, 
Wakan  waste  kin,  Winyanyatapi  niyanpi,  ^ 

O  Winyanyatapi  woahtani  ninice, 

^ipto  on  wacekiyapi  kin  Winyanyatapi, 

Wakantanka  Tacincadan  tawa,  maka  etanhan 
woahtani  yutokan  iyeyaye  cin,  onsiundapi. 

Wakantanka  Tacincadan  tawa,  maka  etanhan 
woahtani  yutokan  iyeyaye  cin,  onsidaya  naunhonpo. 

WaKantanka  Tacincadan  tawa,  maka  etanhan 
woahtani  yutokan  iyeyaye  cin,  onsiundapo. 


Ceunkiciciyapo.  Oeunkiciciyapo. 

Christ  inaunlioiipo, 

Christ  onsidaya  naunKonpo. 

Ceunkiyapi  kta. 

O  Itancan,  nitowaste  kin  unkicantepi  kin  en 
oyakastan  kta,iceunniciyapi;  Jesus  Nicinksi  wicaita 
icicage  cin  he  ohnihde  wan  hosi  hi  kin  eciyatanhan 
sdonye  unkiyapi,  he  iyecen  iye  kakije  cin  on  qa 
can-susbeca  tawa  kin  on  tokata  unkinipi  kin  en 
wowitan  en  unkaipi  kta.  Christ  Itancan  unyanpi 
kin  eciyatanhan.  Amen. 

JoSEPH  WA^TE  UKKICICUPI. 

O  Joseph  waste  niyawastepi,  Wanikiye  hok^iyopa 
qehan  qa  Mari  Jesus  hunku  wakan  kin  awanwica- 
yahdake.  Detanhan  Wakantanka  iyotan  wasake 
ekta  ohinni  imayakiye  kta,  he  cicida,  qa  nakun  de 
kaksiza  istaminihanpe  kin  en  Ate  ciye,  ohinni 
miyecanpte  kta,  onspemayakiye  kta  qa  awanmay- 
ahdake  kta,  he  onwacinciye.  Wakantanka  tatiyoh- 
naka  kin  en  w^oawanhdaka  enihnaka,  niye  ohinnp 
micahda  unwo,  qa  token  minagi  kin  on  qa  mitan- 
can  kin  on  tanyanwaun  kta,  he  iwanyaka  wo.  Jesus 
micante  ocowasin  on  wastewadake  kta  he  omaki- 
yawo  qa  nis  token  Jesus  ohinni  awacanni  kin  he 
iyecen  mi^  ohinni  Jesus  ekta  etonwan  mayakiye 

kta.  Mari  ohinni  yuonihan  mayawo,  ohinni  Win- 
yanyatapi  iyecen  ohowada  kta,  qa  ina  waye  kta,  qa 
wa^tewadake  kta,  he  omakiyawo.  Wowaste  qa 
woowotanna  ocanku  kin  ohna  amayawo  qa  wiconi 
kin  de  en  ohinni  nihakam  mawani  kinhan,  hecen 
tohan  mate  cinhan  nakun  inacipe  kta  owakihi. 
Amen. 

O  Mari  Jesus  hunku  niye  ohinni  ina  ciye,  mitan- 
can  qa  minagi  napin  cicu,  awanrnayakawo,  qa  cinca 
maya  qa  Jesus  nicinca  cemiciciyawo.  Amen. 

Memoraee. 

O  Mari  wacanyakiye,  taku  wanji  kiksuye  ciye 
kta  wacin;  tohan  tuwe  ananipapi  qa  wowinape 
niyanpi  qa  waceniciyapi  kin,  hena  ehpewicayaye 
cin  he  tohinni  naunhonpi  sin,  heon  etanhan  wacin- 
ciye,  wahtani  sa  hemaca,  tuka  mihduhukuya  qa 
iyopemiciye  qa  cante  ocowasin  on  ceciciye.  O 
Jesus  hunku  ehpemaye  sni  wo,  tuka  taku  ceciciye 
cin  nahonwo.  Amen. 


KATOLIK  WOCEKIGE. 


19 


Jesijs  tacante  wakan  kik  Litany. 

Itancan  onsiundapo, 

Christ,  onsiundapo, 

ttancan  onsiundapo, 

Christ  naunhonpo, 

Christ  onsidaya  naunhonpo. 

O  Wakantanka  Mahipyata  Ateyapi  kin;  on^iun- 
dapo. 

O  Wakantanka  Cinhintku  kin,  maka  opekiton 
kin,  onsiundapo. 

O  Wakantanka  Woniya  Wakankin,  onsiundapo. 

O  Wakantanka,  Ateyapi,  qa  Cinhintku  qaWon- 
iya  Wakan  Niyamni,  tuka  Wakantanka  wanjidan, 
onsiundapo. 

O  Jesus  tacante  kin,  niye  etanhan  wowaonsida 
owasin  hiyu,  onsiundapo. 

O  Jesus  cante  ekta  onsinicida  qa  wahbayedan 
yaun,  onsiundapo. 

O  Jesus  cante  kin,  nis  Wakantanka  wasteunda- 
kapi  kta  unyayapi,  onsiundapo. 

O  J esus  tacante,  niye  etanhan  woksape  qa  taku 
waste  owasin  hiyu,  onsiundapo. 

O  Jesus  tacante  kin,  nis  woahtani  on  wocante- 
sica  unyaqupi  kin,  onsiundapo. 

O  Jesus  nicante  *  kin  en  nina  iyonici^ica  qa  nina 
o^tenihdapi,  onsiundapo. 

O  Jesus  tacante  kin,  niye  wiconte  ekta  aiyahdeya 
waanagoptan  yaun,  onsiundapo. 

O  Jesus  tacante  kin,  niye  wahukeza  on  canipapi, 
onsiundapo. 

O  Jesus  tacante  kin,  niye  wahtanisa  kin  wowi- 
nape  niyanpi,  onsiundapo. 

O  Jesus  tacante  kin,  niye  owotanna  unpi  kin 
wicaduwasake,  onsiundapo. 

O  Jesus  tacante,  tona  tehiya  unpi  kin  wicaye- 
canpta,  onsiundapo. 

O  Jesus  tacante,  tona  tapi  hinca  kin  wacinni- 
yanpi,  onsiundapo. 

V.  Jesus  tacante  iyotan  wakan  kin  onsiundapo, 

R.  Hecen  uncantepi  ocowasin  on  wasteunnida- 
kapi  kta. 

Ceukkiyapi. 

O  Wakantanka  waonsidakin,  niye  Nicinksi  cante 
iyotan  wakan  tawa  kin  wasteundakapi  kta  unya- 
qupi,  ounkiyapo,  hecen  cante  wakan  kin  de  maka 
akan  ohinni  tanyan  ohoundapi  kta  qa  on  niye  owi- 
hanke  wanin  hehanyan  tawa  unyayapi  kta.  Jesus 
Itancan  unyanpi  eciyatanhan  he  iceunniciyapi. 
Amen. 

WOAHTANI  OHDAKAPI  KIN  ITOKAM. 

WONIYA  WaKAJI  CEUKKIYAPI. 

O  Woniya  Wakan,  nitowaonsida  en  umaya  qa 
mitawacin  kin  en  iyoyam  mayawo,  hecen  woahtani 
tukte  ecamon  kin  tanyelica  sdonwaye  kta  qa  on 
awicakehan  cante  sin  miciye  kta. 

Token  tokata  tohan  mate  cinhan  woalitani  tan- 
yan  owakahnige  kta  qa  on  oina  ikowape  kta,  he 
iyecen  nakaha  woahtani  mitawa  makipazo  qa 
yusinye  mayawo,  hecen  woahtani  wanjidan  ana- 
wahbe  kte  mi  qa  icinonpa  woahtani  on  Wakan- 
tanka  iyokipi  sni  waye  kte  sni. 

WoAHTAKi  Ohdakapi  Itokam  Tokek  Ukkih- 

DUKCAKPI  QA  WOAHTAKI  KiKSUYA  UnKI- 
CIYAPI  KTA. 

Wo'konze  toJcaheya  eciyatanhan, 

1.  Taku  tona  woope  eciyatahan  onspemiciciye 
kta  iyececa  kin,  onspemiciciya  he  ?  Wokonze 
wikcemna  qa  'Wakantanka  Ateyapi  taku  otoasin 
okihiP  qa  ^^Ateunyanp€’^  qa  ^Afari  ciyuonihan^'* 
dena  onspemiciciya  he? 

2.  Hanhanna  qa  htayetu  owasin  Wakantanka 
weksuye  qa  wocekiye  epa,  he? 

3.  Wicasta-wakan  wocekiye  tawa  en  wai  qa 
wahokon  wicakiyapi  kin  nalion  manka  he? 

4.  Woope  eciyatahan  taku  tona  onspeunkiyapi 
kin  cetunwahda  qa  wicawada  wacin  sni  he? 

5.  Wakantanka  wacinwaye  sni  qa  wacinibo- 
wa^aka  he? 

6.  Tona  onsikapi  kin  owicawakiye  ’sni  he? 
Dakota  wicohan  on^pa  mduha  he?  Wakan  wohanpi 
en  wai  he  ?  W apiy api  wacinway e  he  ?  inipi  en  wai 
qa  iwani  he? 

7.  Tipi-wakan  en  kinihanyan  manka  he?  Tipi- 
wakan  en  taku  ikcekceka  awacanmi  he? 

Qa  nakun  tona  akihde  woahtani  hecekceca  ecanon 
kin  kiksuya  niciye  kta. 

WOAHTANI  ON  lYOPEICIYAPI. 

O  Mita  Wakantanka,  nitokam  wawahtani  qa 
nitawoope  wakan  kin  kiwakaksa;  Niye  iyotan 
niwaste  qa  wacanyakiye,  nina  sicaya  ecamon,  ici- 
nonpa  woahtani  on  iyokipi  sni  ciye  kte  wacin  sni. 

O  Jesus  waste,  nimayaye  kta  yacin,  niwe  wakan 
kin  on  opemayakiton.  Token  can-susbeca  en  ici- 
pawah  onicatanpi,  token  wapepeka  pestodan  on 
nipa  nibapotapi,  token  nitancan  etanhan  we  wakan 
kin  aliaha,  hena  owasin  weksuye.  Tokeca  qa  tuwe 
on  etanhan  hecekcen  nicakija  he? 

Nicante  waonsida  kin  he  omakiyaka:  Cincama- 
yaye  on  etanhan  nicakija,  cincamayaye  on  etanhan 
can-susbeca  akan  kakisya  nite,  woahtani  etanhan 
niwe  wakan  on  skaya  mayadujaja  kta  qa  wokakije 
owihanke  wanin  etanhan  emayahdaku  kta,  heon 
nicakije  qa  nite. 

O  Jesus  onsimada  qa  ehpemaye  sni  wo.  Tona 
anipapi  qa  atanigosapi  kin,  hena  etanhan  nihdu- 
homni  foi,  hecen  nakun  miye  efcanhan  ihduhomni 
foi,  detanhan  ohinni  wastecidake  kta  wacin. 

Nicante  wowaonsida  ojudan,  heon  wacinciye,  qa 
woahtani  mitawa  ake  amiyeciktonje  kta,  he  sdon- 
waye. 

O  Mari  nis  nakun  cinca  mayawo  qa  omakiyawo, 
hecen  woahtani  owasin  tanyan  owahdake  kta. 
Amen. 

OAHTAKI  OYAHDAKE  KTE  CIK  ITOKAM  DECEJST 
Ehe  KTA. 

Ate  mayuwaste  wo,  woahtani  ecamon.  Hekta 
wohdag  wai  hehantanhan  anpetu  wakan  .... 
ecetu,  qa  woahtani  dena  ecamon  kin  weksuye  .  .  . 

Woahtaki  oyahdake  ada^tak  kinhak  decek 
EHE  kta: 

Woahtani  dena  qa  tona  weksuye  sni  owasin  on 

nina  cante  masica  qa  tokata  hecekcen  ecamon  kta 
wacin  sni,  Wakantanka  ekta  cemiciciye  qa  woali- 
tani  miyecipajuju  kta,  he  cicida. 

Sina  sapa  (Priest)  taku  woahtani  on  cekiye  ni^i 
kin  (penance)  he  kohanna  ceyakiye  kta. 

WOKONZE  INONPA  ECIYATANHAN. 

1.  Wakantanka,  qais  Wakanpi  wastepi  kin, 
qais  Wakantanka  tukten  ihdutanin,  wocekiye  qa 
taku  tona  wocekiye  tawa  kin  ihahaya  qa  sicaya 
cajemdata  he? 

2.  Wakantanka  ostewahda  he? 

WOKONZE  lYAMNI  ECIYATANHAN. 

1.  Anpetu  wakan  qa  anpetu  tukte  wakan  dapi 
kin  en  wicohan  ecamon  he?  qa  tipi-wakan  en  wai 
sni  qa  Mass-wosnapi  owape  sni  he? 

Cekiye  icunhan  tipi-wakan  itankan  inawajin  qa 
iwaa  he,  qais  cekiye  icunhan  wihni  wai  he? 

WOKONZE  ITOPA  ECIYATANHAIS^. 

1.  Mihunkake  kin  owicawakiye  qa  wa^tewicaw- 
akida  he? 

2.  Mihunkake  iwicawahalia  he,  sicaya  wicawa- 
kuwa  he,  ostewicawahda  he? 

3.  Mihunkake  kin  tohan  wayazankapi  qa  wali- 
panicapi  kin  woyute  qa  wokoyake  on  owicawakiya 
he? 

WOKONZE  IZAPTAK  ECIYATAKHAN. 

1.  Tuwe  tokeca  taku  sica  qais  wotehike  cin  en 
iyahdepi  kta  cinwicawakiya  he? 

2.  Tuwe  tokeca  wakige  qai^  wakiza  he? 

3.  Tuwe  tokeca  sicewadaka  he,  tuwe  tokeca 
taku  sicaya  ecamiconpi  kin  awicaweciktoijje  kta 
wacin  sni  he? 

4.  Tuwe  tokeca  ohinni  wakipajin  qa  cante  sin 
waya  qais  tancan  kin  en  kiunniwaya  he?  Tuwe 
tokeca  ksuwewaye  qais  wakte  he? 

5.  Miniwakan  mdatkan  qa  wimatko  he? 

WOKOKZE  ISAKPE  QA  IKAPCIKWAKKA  ECIYAT- 
AKHAJSr. 

1.  Wicotawacin  siksice  awacanmi  he?  Qa  tona 
akihde  awacanmi  qa  on  iyomakipi  he?  Wicoie 
siksice  epa  he? 

2.  Tuwe  tokeca  taku  siksice  ecawecon  he? 
Winohca  tokeca  awakita  he? 

3.  Wiinawahbe  he?  qa  tona  akihde  ecamon  he? 

4.  Taku  siksice  en  ewatonwan  he?  Wicoie 
^ikfice  nahon  manka  qa  on  iyomakipi  he? 

WOKONZE  ISAKOWIK  QA  IWIKCEMKA. 

1.  Taku  mitawa  sni  mawanon  he  Taku 
mawanon  kin  ake  wicawecu  he? 

2.  Tuwe  tokeca  wamanu  wasi  he?  Taku  man- 
unpi  kin  iwacu  qa  yuha  waun  he? 

3.  Tuwe  tokeca  taku  tawa  mdusica  qa  kiunni- 
waya  he? 

4.  Oicazo  tanka  wakaga,  oicazo  wahdajuju  he? 

WOKOKZE  ISAHDOGAK  ECIYATAKHAK. 

1.  Woitonsni  omdaka  he?  Woitonsni  on  tuwe 
tokeca  kiunniwaya  he? 

2.  Tuwe  tokeca  awaia  he? 

CHURCH  TAWOKOKZE  ECIYATAKHAK. 

1.  Anpetu  tehinda  en  tado  wata  he? 

2.  Tohan  iyehantu  kin  woahtani  owahdaka  qa 
yutapi  wakan  iwacu  he? 

3.  Woahtani  tanka  wan  anawakihma  qa  owah- 
dake  kta  wacin  sni  he? 

WOAHTAKI  OHDAKAPI  KIK  lYOHAKAM. 

O  Mita  Wakantanka,  dehan  ake  nitowaonsida 
mayakipazo  a  on  wopida  eciciye.  Woahtani  sa 

hemaca,  tuka  ehpemayaye  sni,  amayakita  qa  ake 
imayacu.  Heon  micante  ocowasin  on  wopida 
eciciye.  Ake  cinca  mayaye  qa  on  nina  pida  may- 
aye.  Woksape  qa  wookahnige  en  umayawo, 
hecen  maka  akan  woahtani  hecedan  iyotan  sicewa- 
daka  qa  ikowape  kta,  qa  Niye  taku  owasin  iyotan 
wastecidake  kta  qa  nitowaonsida  wookihi  mayaqu 
kta,  he  cicida,  hecen  tokata  taku  wawiyutanyan  un 
kin  en  mahinhpaye  kte  sni  tuka  waditagya  woah- 
tani  owasin  wakipajin  owakihi  kta. 

O  Mari,  lesus  hunku,  napata  mayuza  qa  nicinca 
iyecen  yus  amayawo,  awanmayaka,  hecen  tohinni 
Wakantanka  qa  Niye  etanhan  tokan  ibdabde  kte 
sni.  Amen. 

Mari  ciyuonihan . 

YUTAPI  WAKAN  ICUPI  KIN  ITOKAM. 

Jesus  mahpiya  qa  maka  ocowasin  en  Initancan 
owihanke  wanin  hehanyan  wowitan  koyag  yaun,  de 
anpetu  kin  nitancan  wakan  kin  iwacu  kta  on  en 
ciu,  ohocida  qa  ciyatan  kta  qa  minagi  en  yaun  kta 
heon  icicu  kta  wacin.  De  ecamon  kta  nina  yacin, 
wastemayadaka  qa  Niye  en  amayade  kta  yacin,  ni- 
caje  ohinni  yawastepi  kta.  Niye  ohinni  unyakon 
kta  wacin,  detanhan  niye  nisnana  mici  yaun  kta  qa 

mis  nici  waun  kta,  qa  wiconi  kin  en  qa  nakun  tohan 
mate  cinhan  takudan  niye  etanhan  yukinukan  iye- 
maye  kte  sni. 

Jesus,  Wakantanka  Cinhintku,  Niye  Wahna- 
yutapi  wakan  akan  awicakehan  nanke  cin  he  cante 
ocowasin  on  wicawada.  Nitancan  wakan,  niwe 
wakan  qa  ninagi  kin  hen  yanke,  Wakantanka  iyo- 
tan  wanifeka  qa  nakun  wicasta  yaun  kin  he  wica- 
w^ada.  Dena  unkoyakidakapi  qa  wicaundapi  kta 
yacin  heon  nioie  wicawada  qa  nitokam  canpeska 
makahde  inawajin  qa  nitancan  niun  kin  ohowada. 
O  Jesu  niye  en  mayau  kta,  yacin  Wanikiye  un- 
yanpi  kin  henica,  heon  wowaonsida  mayakipazo  qa 
taku  waste  owasin  oju  mayaye  kta  yacin  heon  niye 
nina  wacinciye.  Token  waun  kin,  qa  taku  tona 
minagi  qa  mitancan  on  mduhe  kta  iyecece  cin  he 
tanyan  sdonyaye  qa  hena  owasin  en  umayaye  kta 
yacin,  he  wicawada,  heon  wacinciye.  Tona  on- 
sikapi  qa  teliiya  unpi  kin  en  maupo  eha,  he  nawa- 
iion  qa  on  en  ciu.  Niye  omayakiye  kta  he  cicida, 
minagi  kin  qa  mitawaciii  kin  wasag  yaye  kta  qa 
miista  kin  miciyubdayawo  qa  on  ohinni  niye  en  qa 
woope  nitawa  en  etonwan  waun  kta  qa  ohinni 
aw^anhdag  maunwo  hecen  tohanyan  maka  akan 
niwaun  kin  katinyan  ocipe  kta  owakihi. 

Wowiyuskin  tukte  maka  akaii  un  kin  qa  wicasta 
ota  nina  akitapi  mis  he  ataya  ehpewaya  qa  awek- 
tonje  wacin,  niye  hecedan  en  imduskin,  niye  taku 
owasin  iyotan  wastecidake.  Wanikiye  en  mauwo 
rnaka  etanhan  woahtani  yutokan  iyacu,  O  tancan 
wakan,  Jesus  tancan  en  mauwo  qa  minagi  kin  niye 
on  ni  kte.  O  Wakantanka  niwaste  hinca  en  mauwo 
qa  micanptawo  qa  minagi  qa  mitancan  kin  yuwas- 
tewo.  Jesus  en  mayaukta  iyemacece  sni,  tuka  oie 
wanjina  ehe  cinhan,  minagi  kin  asni  kta.  Amen. 

YUTAPI-WAKAN  ICUPI  KIN  lYOHAKAM. 

O  Jesus,  niyate  kin  iyecen  wani&ka  mahpiya 
ocowasin  km  ohonidapi  qa  ohnihde  wastepi  nitokam 
canpeska  makahde  inajinpi  qa  ohonidapi  qa  ohinni 
niwakan,  niwakan  niye  iyotan  niwakan  eya  dow- 
anpi  Miye  on  etanhan  makata  yahi,  qa  Mari  wi- 
tansna  un  wakan  kin  etanhan  tancan  iyacu,  nitan- 
can  kin  de  wanna  mimahen  iwacu.  Cante  kin 
ocowasin  on  ohocida  qa  ciyatan  qa  nitokam  mihdu- 
hukuya.  Mari  nihun  kin  token  ohonida  kin  he 
iyecen  ohocida  kta  wacin.  Wanagi  wa^tepi  mah- 
piya  ekta  unpi  kin  hena  om  ciyatan  qa  wopida 
eciciye. 

Niye  Wakantanka  waonsiyada,  onsiunyadapi 

kte  cin  on  nitancan  wakan  unyutapi  kta  unyaqupi. 
Minagi  kin  onsikida  wo,  maka  kin  de  akan  taku 
owasin  akiktonje  mayawo,  niye  hecedan  iyokipi 
mayaye  kta  oyakihi,  niye  hecedan  ohinni  ciksuya 
wacin.  Micante  kin  yutecawo,  ohinni  imahen 
maunwo  qa  mayuwasaka  wo,  hecen  ohinni  woahtani 
wakipajin  owakihi  qa  tohinni  woalitani  tanka  kin  on 
miye  etanhan  tokan  iye  ciye  kte  sni. 

O  Mari  wacanyakiya,  Jesus  nicinca  wanna  mi- 
cante  kin  en  mduha,  Jesus  wanna  icikoyag  waun, 
hukun  awanhdag  maunwo,  ina  ciye,  niye  mayu- 
waste  wo  qa  waste  mayuhawo  hecen  ohinni  niye  qa 
nicinksi  iyokipi  ciyapi  kta.  Amen. 

ToKEN^  WaCASTA  WATAZAI^^KA  WAKWICAYAG  IPI  QA 
OM  CEKIYAPI  KTA. 

O  Wakantanka,  Niye  wiconi  qa  wiconte  kin  Initan- 
can.  Mahpiya  eciyatanhan  ahitonwan  qa  nitaokiye 
kin  tancan  nina  wasakesni  wanke  cin  wanyaka  wo. 
Wacinunniyanpi,  qa  wayazanka  kin  de  onsiyadake 
kta  e,  ekta  unnihipi.  lyonicipi  kinhan  wiconi  tawa  I 
kin  he  sanpa  yuheyakiye  kta  qa  maka  kin  de  akan 
iye  taanpetu  kin  duhanske  kta,  hecen  Niye  en  ni 
kta,  qa  woahtani  econ  kin  on  ohinni  cante  sin  iciye 
kta  qa  isanpa  wastenidake  kta  qa  nitoope  tacanku 
ohna  sanpa  minihenya  manikta  qa  wowaste  wicohan 

hecedan  akite  kta.  He  iceunniciyapi.  Tuka  iye- 
hantu  yadake  cinhan,  qa  wiconte  anpetu  tawa  wanna 
ikiyedan  u  kinhan,  wayazanka  kin  de  yecanpte  kta, 
qa  duwa&ke  kta,  qa  wiconte  tawa  kin  duwaste 
kta,  hecen  wookiye  qa  woiyokipi  nitawa  en  te  kta 
qa  mahpiya  ohnihde  nitawapi  kin  wowiyuskin 
oyanke  kin  en,  wicoun  nitawa  kin  en  ehdakupi 
kta,  he  onsiiciya  iceunniciyapi. 

HeHAN  WAYAZANKA  KICI  DECEISr  CEKIYAPI  KTA. 

O  Jesus  Itancan  unyanpi,  woyazan  kin  de  ninape 
eciyatanhan  pidaya  iwacu  qa  on  ciyatan.  Token 
waste  idacin  kin,  hecen  ecamiconpi  kta.  Onmasika 
qa  wamasake  sni,  tuka  ohocida  qa  mitancan  waya- 
zanke  kin  on,  minagi  kin  ni  kta,  he  cicida.  Kakis 
mayaye  esta,  aciktonje  sni,  tuka  nitokam  mihdu- 
hukuya  qa  woahtani  mitawa  kin  weksuye.  Ota 
akihde  woope  nitawa  kiwakaksa  qa  iyokipi  sni  ciye 
qa  he  hecedan  on  etanhan  cante  mafica.  O  Wa- 
kantanka  mitawa,  wicohan  sica  mitawa  kiksuye  sni 
wo.  Nitaoyate  niwe  tehike  cin  on  opewicayaton 
kin  wotehike  etanhan  ewicahdaku  po.  Wowaon- 
sida  nitawa  ista  kin  on  wanmayaka  qa  omakiya  wo, 
niye  wacinciye-  Wakantanka,  nitocantekiye  on 
onsimada  qa  nitowaonsida  ota  on  wowahtani  kin 
micipajuju  wo.  Omakiya,  onsimada  qa  wasag* 

mayawo,  hecen  wacinibowa&ke  kte  sni;  miye  on 
etanhan  nicakije  qa  can-susbeca  en  nite,  he  wek- 
suye. 

Hehak  Mari  Jesus  hukku  cekiyapi  kta,  qa 
SAI.VE  REGINA  eyapi  kta. 

Wayazakka  wanka  te  kte  cik  kakek  cekiye 
kta: 

O  Wakantanka,  Okodakiciye  nitawakinen,  Sina- 
sapa  wocekiye  kin  en  mate  kta  wacin,  Okodakiciye 
wakan  kin  de  en  taku  wicadapi  qa  onspewicakiyapi 
kin,  mis  nakun  cante  ocowasin  on  wicawada.  O 
Wakantanka  mitawa,  wacinciye;  O  Wakantanka 
mitawa  taku  owasin  iyotan  wastecidake.  O  Jesus, 
ninape  kin  en  minagi  kin  owehnaka  ce.  O  Jesus, 
Wanikiye  mitawa  wokokipe  etanhan  emahdaku  wo. 
O  Jesus  wanciyake  kta  qa  ohinni  nici  waun  kta 
wacin,  heon  mate  kta  iyomakipi.  O  Jesus  Niye 
ohinni  wacinciye,  istenmayanpi  iyowinwicayakiye 
kte  sni.  O  Mari  ina  ciye,  O  Mari  cemiciciye,  nakaha 
qa  tohan  mate  cinhan.  O  Joseph  waste  qa  wacan- 
yakiye,  nis  nakun  onsimada  qa  micahda  unwo. 
O  Jesus,  O  Mari,  O  Joseph  micante  qa  mitawacin 
kin  en  yaunpi  kta.  Jesus,  Mari  qa  Joseph  maya 
duhapi  kta,  tohanyan  niwaun  qa  tohan  mate. 

Yutapi-Wakan  EHAKE  ICUPI  Klisr  ITOKAM. 

Wanyaka  wo,  Jesus  Wanikiye  wanyag  nihi, 
nicakije  qa  onnisika,  nicanpte  kta  qa  wasag  niye 
kta  cin,  heon  en  nihi.  Taku  iyotan  waste  yuhe  cin 
iiicukta  cin:  iye  tancan  wakan  qa  iye  we  wakan 
kin,  iye  agi  kin  qaiye  cante  waonsida  kin  iyacu 
kta  cin.  Ohoda  qa  wopida  eciyawo,  Wakantanka 
ue,  iye  i^nana  taku  owasin  iyotan  wasteyadake  kta 
qa  iye  isnana  wacinyaye  kta. 

Jesus,  Wakantanka  Ginhintku  en  nihi,  wiconi  qa 
wiconte  Itancan  kin  ee,  ninagi  kin  taku  waste 
owasin  on  ojuye  kta  qa  cante  wasteya  qa  takudan 
kokipe  sni  niye  kta  cin ;  iye  hca  unkicopi  qa  kaken 
unkokiyakapi:  Tona  nicakijapi  qa  tehiya  yaunpi 
kin  en  maupo,  cicanptapi  kta.  Mis  aguyapi  niun 
hemaca  qa  aguyapi  kin  de  mahpiya  etanhan  kun  hi 
<qa  tuwe  aguyapi  kin  de  yute  cinhan  owihanke 
wanin  hehanyan  ni  kta.  Tuwe  micehpi  yute  ca 
mawe  yatke  cin,  he  mici  un  qa  mis  kici  waun,  qa 
anpetu  ihankeya  kin  en  piya  icahwaye  kta. 

Yutapi-Wakak  ehake  icupi  kik  iyohakam. 

Wakantanka  Cinhintku  tancan  wakan  kin  wanna 
iyacu,  Jesus  wanna  nicante  mahen  yanke,  taku  duhe 
cin  nitancan  qa  ninagi  kin  Jesus  yaqukte,  wanna 

nimahen  yanke  qa  Wakantanka  iye  towaonsida 
tanka  nicipazo,  qa  maka  akan  yaun  kin  icunhan 
nici  un  kta  cin  qa  ninagi  kin  ohinni  isanpa  yuskaqa 
yuwakan  kta  qa  nakun  wakansica  qa  wohnaye  tawa 
kin  niye  etanhan  tokan  iyayeye  kta  cin  qa  iye  tipi 
waste  kin  en  aniye  kta,  hen  iye  kici  owihanke  wanin 
hehanyan  pida  niye  kta  cin.  Heon  taku  ikoyape 
kta  iyecece  sni,  Jesus  oyate  owasin  wicayaco  kta, 
he  nakun  niyaco  kta  he  wanna  nimahen  yanke. 
Jesus  Wakantanka  iyotan  wasaka  ee,  he  nici  un, 
nicante  kin  on  Jesus  ohoyada  qa  ceyakiye  kta, 
qa  nakun  token  oyakihi  cante  ocowasin  on  wopida 
eyakiye  kta. 

EHAKE  lUKPI-WAKAK  KIK  ITOKAM. 

Tona  nina  wayazankapi  kin  hena  wihdiwakan  kin 
on  iwicaunpi  kta,  St.  James  lesus  taokiye  kin  he 
nina  econ  unsipi.  Okodakiciye  wakan  en  Priest 
kin  kicopi  kta;  he  wocekiye  eye  kta  qa  wicasta 
wayazanke  kin  wihdi  wakan  on  sdaye  kta.  Unkan 
wacinyan  cekiyapi  kin  he  wayazanke  cin  okiye  kta 
qa  woalitani  econ  kin  Priest  kicipajuju  kta.  lesus 
iye  wowasaka  ninagi  kin  en  iyayeye  kta  hecen 
nicakije  kin  en  wacinnitanke  kta,  qa  toka  kin  niye 
etanhan  yuiyog  ijeye  kta.  Nicante  kin  en  kaken 
ceyakiye  kta:  WoaKtani  ota  ecamon  qa  ohinni 

iyokipi  sni  ciye,  heon  etanban  nina  cante  mai^ica. 
Miista  kin  on  wawahtani,  qa  nakun  minoge  kin  on, 
mii  kin  on,  minape  kin  on  qa  miziha  kin  on,  heon 
onsimadawo  qa  woalitani  owasin  micipajujuwo. 

WICASTA  WAYAZANKA  WANKA  NI  KTE  KAKEN 

CEKICICIYAPI  KTA.  • 

Itancan  onsikidawo. 

Christ  onsikidawo. 

Mari  wakan,  Cekiciciyawo. 

Ohnihde  owasin,  qa  Ohnihde  Itancanpi  owasin, 
Cekiciciyapo. 

Abel  waste,  Cekiciciyawo. 

Owotanpidan  owasin,  Cekiciciyapo. 

Abraham  waste,  Cekiciciyawo. 

John  Baptist  waste,  Cekiciciyawo. 

Joseph  waste,  Cekiciciyawo. 

Hunkakewicunyanpi  wastepi  kin,  qa  waayatapi. 
owasin,  Cekiciciyapo. 

Peter  waste, 

Paul  waste, 

Andreas  waste, 

John  waste, 

Wahosiyepi  qa  Wotanin-waste-owa  kin  owasinv 
Cekicicijapo. 


^  Cekiciciyawo. 

Itancan  waonspewicakiye  cin  owasin,  Cekicici- 
yapo. 

lyaonpepica^ni  owasin,  (Jekiciciyapo. 

Stephen  waste,  Cekiciciyawo. 

Lawrence  waste,  Cekiciciyawo. 

Tona  lesus  on  etanhan  kakis  wicayapi  kin  owasin, 
Cekiciciyapo. 

Sylvester  waste,  Cekiciciyawo. 

(3'regor  waste,  Cekiciciyawo. 

Augustine  waste,  Ceidciciyawo. 

Benedict  waste,  Cekiciciyawo. 

Francis  waste,  Cekiciciyawo. 

Mary  Magdalen  waste,  Cekiciciyawo. 

Lucy  waste,  Cekiciciyawo. 

Witansna  unpi  kin  qa  wiwazicapi  wastepi  owasiii, 
Cekiciciyapo. 

Wankan  wastepi  owasin,  Cekiciciyapo. 
Onsikidawo,  O  Itancan  onsikidawo. 

Onsikidawo,  O  Itancan  ehdakuwo. 

Wosihda  nitawa  etanhan,  O  Itancan  ehdakuwo. 
Wiconte  wokokipe  etanhan,  O  Itancan  ehdakuwo. 
Wiconte  tehike  etanhan,  O  Itancan  ehdakuwo. 
Wokakije  owihanke  wanice  cin  etanhan,  O  Itan- 
can  ehdakuwo. 

Wosice  owasin  etanhan,  O  Itancan  ehdakuwo. 

Wakansica  etanhan,  O  Itancan  ehdakuwo. 

Unkicehpipi  kin  edaku,  on  etanhan,  0  Itancan 
ehdakuwo. 

Can-susbeca  nitawa  qa  tehiya  nicakije  on  etan- 
han,  O  Itancan  ehdakuw^o. 

Wiconte  nitawa  qa  nihnakapi  on  etanhan,  O 
Itancan  ehdakuw^o. 

Wowitan  hduha  yakini  on  etanhan,  O  Itancan 
ehdakuwo. 

Wowitan  hduha  wankan  yakiyahde  on  etnahan, 
O  Itancan  ehdakuwo. 

Woniya  Wakan  towaoiisida  on  etanhan,  O  Itan- 
can  ehdakuwo. 

Wicayacopi  anpetu  kin  en,  O  Itancan  ehdakuwo^ 

Waunhtanipi  kin,  naunyahonpi  kta  iceunniciyapi, 

Onsikidawo,  naunyahonpi  kta  iceunniciyapi. 

O  Itancan  onsiundapo,  Christ  on^iundapo. 

Maka  kin  onsika  de  ehpeya  iyayawo;  Wakan- 
tanka  Ateyapi  nicage  cin  caje  kin  on  qa  lesus 
Christ,  Wakantanka  Cinhintku  niye  on  etanharf 
kakije  cin  caje  kin  on,  qa  Woniya  Wakan  niyu- 
wakan  kin  on  detanhan  iyayawo;  ohnihde  wastepi 
kin,  qa  ohnihde  itancanpi  kin  qa  tona  Wakantanka 
wicoun  tawa  en  tipi  kin  hena  owasin  caje  kin  on 
wankantkiya  de  kta.  De  anpetu  kin  en  wookiye 

en  ounyaye  kta  qa  Sion  wakan  kin  en  yati  kta. 
Ckrist  Itancan  unyanpi  eciyatanban.  Amen. 

O  Wokicanpte  owasin  Wakantanka,  O  Wakan- 
tanka  wacantkiya,  nitaokiye  onsika  kin  atonwanwo. 
Tuwe  woabtani  on  iyopeiciyapi  kin  hena  ebpew- 
icayaye  sni,  tuka  nitowaonslda  ota  on  woabtani 
tawapi  kin  wicayecipajuju;  nitaokiye  kin  de  onsi- 
daya  ayatonwan  kta,  iceunniciyapi,  cante  iyopei- 
ciya  qa  wowacinye  awicakehan  yuha  niye  ekta 
ihduhomni,  qa  woahtani  econ  kin  owasin  yecipajuju 
kta,  he  wacinniye.  Toka  wokokipe  kin  etanhan 
eyakuwo,  hecen  Niye  en  te  kta  qa  ohnihde  wastepi 
kin  malipiyata  ounye  kin  en  ayapi  kta  qa  heciya 
owihanke  wanin  wookihpe  qa  wowiyuskin  yuhe 
kta.  lesus  Christ  ecijatanhan.  Amen. 


MASS-WOSNAPI  ITOKAM. 

WOWICADA,  WOAPE,  WOWASTEDAKA  QA  WOaHTAKI 
ON  lYOPEICIA^API  KIK. 

O  Mita  Wakantanka,  Ate,  Cinhintku  qa  Woniya 
Wakan,  Niyarnni,  tuka  Wakantanka  niwanjidan, 
he  sutaya  wicawada;  nicinksi  wicasta  icicage  qa 
waunhtanipi  on  ta  qa  tokata  hi  kta  qa  nipi  qa  tapi 
iyahna  wicayaco  kta,  hena  owasin  wicawada.  Dena 

qa  taku  tona  Catholic  Church  en  onspeunkiyapi 
kin  wicawada,  Niye  hena  sdonye  unyakiyapi, 
wicayahnaye  oyakihi  sni,  qa  tuwena  nihnaye  okihi 
sni. 

O  Mita  Wakantanka,  Niye  iyotan  wacanyakiye, 
he  sdonwaya  qa  taku  iwahomayaye  cin,  he  weksuye. 
Hecen  woahtani  ecamon  kin  owasin  amiyeciktonje 
kta  qa  wowaonsida  nitawa  wookihi  kin  en  umayaye 
kta  qa  wiconi  owihanke  wanice  cin  ohimayakiye 
kta,  he  wacinciye  qa  ape  waun. 


O  Mita  Wakantanka,  micante  qaminagi  ocowasin 
on  Niye  nisnana  taku  owasin  iyotan  wastecidaka, 
Niye  iyotan  niwaste  qa  wicasta  owasin  wastenida- 
kapi  kta  iyececa.  Niye  on  etanhan  token  imihda- 
cin  kin  he  iyecen  mikiyedan  un  kin  wastewadake 
kta.  Tona  iyokipi  sni  mayanpi  kin  hena  taku 
ecamiconpi  kin  awicaweciktonje  kta,  qa  tona  iyokipi 
sni  wicawaye  cin,  he  amiciktonjapi  kta,  wicawakida. 


O  Mita  Wakantanka,  iyokipi  sni  ciye  qa  on 
etanhan  nina  cante  masica,  woalitani  ecamon  kin 
owasin  awicakehan  sicewadaka;  woahtani  on  wiconi 
waste  kin  wahnuni  qa  wokakije  owihanke  wanice 

cin  en  manke  kta  iyececa,  he  weksuye,  qa  nina 
iyopemiciye;  tuka  iyotan,  Wakantanka  mitawa 
wastehinca  qa  wacantkiye  kin  anawakigoptan  sni 
qa  woope  tawa  kiwakaksa,  heon  nina  cante  masica. 
qa  iyoperniciye.  On^imada  qa  okihi  mayawOy 
hecen  woahtani  mitawa  tanyan  owahdake  kta,  qa 
taku  ecinsniyan  ecamon  kin  on  ohinni  iyopemiciye 
kta  qa  nakun  mihduecetu  kta. 


Mass-avo^napi  itokam  oayasin  avocekiye  de 

EYAPI  KTA, 

O  Itancan  iyotan  wasaka,  Niye  mahpiya  qa  maka 
kin  en  Initancan,  wanyaka,  wahtani  sa  hemaca  tuka 
nitokam  onsiiciya  inawajin  qa  Jesus  Christ  wosnapi 
kaga  Itancan  nape  kin  on,  iye  tancan  wakan  qa  iye 
we  wakan  Avosna  kin  cicu;  wosna  kin  de  wanna 
ehanna  can-susbeca  kin  en  niciyusna  qa  dehan  ake 
unnicupi  qa  on:  ToJcaheya^  unniyuonihanpi,  unni- 
yatanpi,  ohounnidapi,  qa  unniyaonihanpi  kta  un- 
cinpi;  inonpa^  Jesus  unkiyepi  on  kakije  qa  te  cin^ 
unkiksuyapi  kta;  iyamni^  Okodakiciye  owancaya 
nitawa  kin  ohinni  wowaste  nitawa  kin  en  uyaye  qa 
wicasta  tona  wanna  wankan  nitowitan  kin  en  iyus- 
kinyan  unpi  kin  qa  nakun  tona  hinali  maka  akan 
wocekiye  opapi  kin  hena  owasin  ohinni  wowaonsida 

wicayakipazo  qa  iyotan  niye  ohinni  tanyan  maya- 
duha  qa  omayakiye,  heonetanhan  dehan  wopida. 
eciciye  kta  wacin:  itopa^  woahtani  mitawa  ami- 
yeciktonje  kta  qanakun  wicasta  owasin  tona  nipi  qa 
tona  wanna  tapi  qa  cewicaweciciye  kta  iyececa  kin, 
hena  woahtani  tawapi  kin  awicayeciktonje  kta;  qa 
ehaJce^  miye  en  qa  Okodakiciye  owancaya  nitawa 
en,  wiconi  kin  de  en  qa  mahpiyatanhan  wowaste 
nitawa  kin  uyaye  kta,  heon  wosnapi  kin  de  ohodaya 
owape  kta  wacin.  Anpetu  kin  de  en  qa  anpetu 
owasin  awanmicihdake  kta  wacin,  hecen  nitokam 
yuwakanyan  qa  owotannayan  mawani  kta,  qa  ni- 
cakije  qa  nite  cin  ohinni  kiksuya  waun  kta  qa  on 
waskuyeca  wiconte  nitawa  etanhan  icage  cin  nakun 
en  mau  kta,  he  nitowaonsida  kin  on  omakiyawo,  he 
Jesus  Christ,  Itancan  unyanpi  on  cicida.  Amen. 

Mari  wakan,  qa  Wakan-wastepi  kin  owasin 
Itancan  ceunkiciciyapo,  hecen  Wakantanka  ohinni 
ounkiyapi  qa  eunhdakupi  kta,  iye  ohinni  niun  qa 
wokiconze  yuha,  maka  owihanke  wanin.  Amen. 

V.  O  Itancan,  nitowaonsida  wanyag  unkiyapo. 

R.  Qa  nitowiconi  kin  unqupo. 

V.  O  Itancan  wocekiye  mitawa  nahonwo. 

R.  Qa  houwaye  cin  en  niu  kta. 

CEUKKIYAPI. 

April,  May  qa  Juiie  wi  kin  en  wocekiye  de  eyapi 
ita. 

O  Wakantanka,  wowinape  qa  wowasaka  unkit- 
awapi  kin,  Niye  etanhan  wowaonsida  owasin  hiyu, 
Okodakiciye  nitawa  wocekiye  tawa  kin  nakon  wo 
qa  taku  wacinyan  ceunniciyapi  kin  he  nakun 
onsidaya  unqupo.  Christ  Itancan  unyanpi  eciyat- 
anhan.  Amen. 

July,  August  qa  September  wi  kin  en  wocekiye 
de  eyapi  kta: 

O  Itancan,  unnagipi  tokayapi  kin  qa  wosihan 
tawa  kin  itehanyan  lyewicayawo  qa  wacinniyanpi 
kin  wa,kanhdi,  icamna  qa  wasu  kin  tohinni  kiunni- 
wicayapi  kta,  okihipi  sni.  Christ  Itancan  unyanpi 
eciyatanhan.  Amen. 

Wi  unma  &kpe  icunhan  wocekiye  de  eyapi  kta: 

Wakantanka  lyotan  wasaka  qa  ohinniyan  niun 
kin,  wicate  cin  en  qa  niunpi  kin  en  wokiconze  duha 
qa  tona  wowacinye  qa  wicohan  waste  kin  on  nitawa 
iciyapi  kta  sdonwicayakiye  cin,  hena  owasin  onsiwic- 
ayadake;  onsiiciya  ceunniciyapi  hecen  tona  maka  kin 
dehinah  wicacehpi  en  awicanica,  qais  wicatancan 
koyakapi  kin  etanhan  wicakiyuskapi  kin  wanna  wic- 
oni  unma  kin  ekta  iyayapi  qa  cewicunkiciciyapi  un- 

cinpl  kiii,  henanitocantekiye  wowaonsida  on  qa  Wa- 
kanpi  owasin  wocekiye  kin  on  woahtani  owasin 
awicayeciktonje  kta,  Nicinksi  Jesus  Christ,  Itancan 
unyanpi  kin  eciyatanhan,  heniye  qa  Woniya  Wakan 
kin  kici  niun  qa  wokiconze  yuha,  Wakantanka  wan- 
jidan,  maka  owihanke  wanin.  Amen. 

Mass-Wosn-api  wakan  icunhan  token  ceun- 

KIYAPI  KTA. 

Tipi  wakan  en  idada  kinhan  mini-yuwakanpi 
onge  icu,  aicimnimni,  susbeca  aicicaga  qa  decen 
eyawo; 

O  Itancan  ceyakata  on  amamnimni  unkan  min- 
agi  kin  en  ecedan  waun  kta,  mayadujaja  kta,  kin- 
han  wa  isanpa  maska  kte. 

Mass-Wosnapi  otokaheya  kin. 

O  Woniya  Wakan  mitawacin  kin  iyoyam  ya  wo, 
hecen  Wosnapi  Wakan  kin  de  tukten  Jesus  ake 
unkiyepi  on  waihdusna  kin  ohodaya  owape  kta. 

Wakantanka  iyotan  wasaka  mallpiya  qa  maka 
kin  en  wokiconze  duha,  nitokam  on^iiciya  qa  patus 
inawajin,  onsimadawo  nitoope  ohinni  kiwakaksa  qa 
woahtani  ecarnon. 

COKFITEOR. 

Wakantanka  iyotan  wasaka  kin  en  owahdaka^ 

Mari  wakan  ohinni  witansna  un  kin  en,  ohnihde 
itancan  St.  Michael  kin  en,  St.  John  Baptist  kin  en,. 
wabosiyepi  wakan  nitawapi  Peter  qa  Paul  kin  en 
qa  Wakan  wastepi  owasin  kin  en  owahdaka^ 
woawacin,  wicoie  qa  wicohan  on  wawahtani;  miye 
ecamon,  miye  ecamon,  miye  nina  ecinsniyan 
ecamon;  heon  etanhan  Mari  wakan  ohinni  witansna 
un  kin  icewakiye,  qa  nakun  ohnihde  itancan  St^ 
Michael  kin,  St.  John  Baptist  kin,  wahosiyepi  wa- 
kan  St.  Peter  qa  St.  Paul  kin  qa  Wakan  wastepi 
owasin  kin  lcewicawakyie  hecen  Wakantanka 
cemiciciyapi  kta. 

KYRIE  ELEISON. 

O  Itancan  onsiundapo,  sicaya  econkunpi,  onun- 
sikapi;  woahtani  owasin  unkakiciktonjapo  qa  etan- 
han  eunhdakupo,  taku  waste  en  iwasas^unyayapi 
kta  he  iceunniciyapi,  hecen  tokata  Niye  hecedan 
ohodaya,  owotannayan  qa  waanagoptayan  unnipi  kta. 

O  Wakantanka,  nitowaonsida  ota  on  onsima- 
dawo,  qa  wawahtani  micipajujuwo.  Wawahtani 
kin  he  weksuje  qa  iyopemiciye;  onsimada  qa  niite 
etanhan  ehpemaye  sni  wo. 

GLORIA. 

lyotan  wankantu  ekta  Wakantanka  wowitan 
yuhe  kta  qa  maka  akan  wicasta  tawacin  wastepi 
kin  hena  wookiye  yuhapi  kta.  Uiiniyatanpi,  un- 
niyawa^tepi,  ohounnidapi,  unniyaonihanpi,  wopida 
unnicupi  wowitan  tanka  nitawa  kin  on,  Itancan 
Wakantanka,  Mahpiya  en  Wicastayatapi  Wakan- 
tanka  Ateyapi,  lyotan  Wasaka. 

O  Itancan,  cinca  isnana  icaga,  lesus  Christ; 
Itancan  Wakantanka,  Wakantanka  Tacincadan 
tawa  kin,  Ateyapicinca  kin,  wicoicage  woahtani  tawa 
kin  yuheyam  iyeyaye  cin  onsiunkidapo;  wicoicage 
woahtani  tawa  kin  yuheyam  iyeyaye  cin  wocekiye 
tukteunkeyapi  kin  nahonwo.  Niye  Wakantanka  At- 
eyapi  etapa  en  idotanka,  onsiundapo.  Niye  nisnana 
niwakan,  nisiiana  Initancan,  nisnana  iyotan  wankan 
yaun,  o  lesus  Christ,  niye  Woniya  Wakan  kici 
Wakantanka  Ateyapi  towitan  kin  en  yaun.  Amen. 

PRIEST  MASS-WOWAPI  ITOKAM  KAJIN  QA  WOCE- 
KIYE  EYA. 

O  Wakantanka  lyotanwasaka  qa  Waonsida, 
cante  onsiiciya  qa  ihdukuniciya  on  nitokam  naun- 
jinpi.  Priest  wocekiye  tukte  unkiyepi  on  eye  cin 
he  nayahon  kta,  iceunniciyapi,  nitaoyate  heuncapi, 
onsiundapo  qa  wiconi  kin  de  en  qa  mahpiyata 

woyawaste  kin  qa  taku  untancanpi  kin  on  qa  un- 
nagipi  kin  on  unyuhapi  kta  iyecece  cin,  hena  owa- 
sin  onsidaya  unyaqupi  kta,  he  lesus  caje  kin  on 
unnicidapi.  Arnen. 

PRIEST  EPISTLE  YAWA  KIKHAlSr,  WOCEKIYE  DE 
EYAWO. 

O  Wakantanka  mitawa,  Woniya-Wakan  kin 
waayatapi  qa  lesus  tawahosiyepi  i  kin  on  wahokon 
unkiyapi  qa  hinah  Okodakiciye  wakan  nitawa  kin 
en  wahokon  unkiyapi  qa  he  ohowada.  Okodakic- 
iye  wakan  nitawa  kin  en  taku  onspeunkiyapi  kin 
micante  ocowasin  on  wicawada  qa  nakun  ohinni 
mdaotanin  kta  wacin.  Amen. 

Priest  Gospel  yawa  kikhak,  decen  ceyakiye 

KTA. 

Jesus  Wanikiye,  Niyehca  onspeunyakiyapi  qa 
canku  malipiya  iyahdeya  unyakipazopi  kta  on  etan- 
han  kun  yahi,  wotanin-waste  nitawa  ohinni  nawa- 
hon  kta  iyomakipi,  mitawacin  kin  iyoyam  mayawo 
qa  woope  nitawa  ohinni  isanpa  okahnilimayawo  qa 
nakim  micante  kin  yutecawo  hecen  woope  nitawa 
cante  ocowasin  on  wastewadake  kta  qa  hecen  mii 
hecedan  on  sni,  tuka  iyotan  miolian  waste  kin  on 
nitoyatan  mdatanin  kta. 

Ceedo. 

Wakantanka  wanjidan,  Ateyapi  lyotanwasaka, 
malipiya  qa  maka,  qa  taku  wanunyakapi  qa  wanun- 
yakapi  sni  kin  owasin  kage  cin,  he  wicawada.  Qa 
Itancan  wanjidan  Jesus  Christ,  Wakantanka  Cin- 
hintku  isnana  icage  cin,  maka  kagapi  sni  itokam 
Atkuku  etanhan  icaga.  Wakantanka  etanhan  Wa- 
kantanka,  lyoyanpa  etanhan  lyoyanpa;  Wakantan- 
ka  hinca  etanhan  awdcakehan  Wakantanka,  kagapi 
sni  tuka  icaga,  Atkuku  akiyececa,  iye  on  taku  owa- 
sin  kagapi;  he  wica^ta  unkiyepi  on  etanhan  qa  wi- 
coni  unyuhapi  kta  on  etanhan  mahpiya  eciyatanhan 
kun  hi.  Qa  Woniya  Wakan  eciyatanhan  Mari  Wi- 
tansna  un  kin  etanhan  wicacehpi  icu  qa  wicasta  ica- 
ga,  Pontius  Pilate  Itancanyan  un  qehan  unkiyepi 
ou  can-susbeca  en  icipaweh  okatanpi;  kakije  ca 
hapi;  qa  anpetu  iyarani  kin  ake  kini,  ehanna  owapi 
qon  iyecen,  qa  wankan  mahpiya  ekta  iyaye,  Ateyapi 
etapa  kin  eciyatanhan  iyotanka,  Qa  wowitan  hduha 
ake  u  kta  qa  nipi  qa  tapi  kin  wicayaco  kta,  he  wo- 
kiconze  tawa  kin  owihanke  wanice  kta. 

Woniya  Wakan  nakun  wicawada,  he  Itancan  qa 
Niwicaye  cin,  he  Ate  kin  etanhan  qa  Cinhintku 
kin  etanhan  u,  he  Ate  kin  qa  Cinhintku  kin  om 
ohodapi  qa  om  yatanpi,  he  Waayatapi  kin  on  ia. 


48 


KATOLIK  WOCEKIGE. 


Qa  Okodakiciye  wakan  wanjidan,  Katolic,  qa 
Wahosiyepi  kin  eciyatanhan  kin,  he  wicawada. 
Miniawicakastanpi  wakan  wanjidan  tuken  woah- 
tani  wicakicipajujupi  kin  he  wicawada;  qa  wicate 
cin  kinipi  kta,  qa  tokata  makoce  u  kte  cin  en 
wiconi  waste  kin,  he  ape  waun. 

OEPERTOEY. 

PRIEST  AGUYAPI  QA  MINISA  WAKANTANKA  WAKI- 
YUSNA. 

O  Wakantanka  lyotan  Wasaka,  Priest  kin  nak- 
aha  taku  unkiyepi  on  waniciyusna  kin  atonwan  qa 
icuwo.  Taku  dehan  waniciyusna  kin  he  ecadan 
ihdutokece  kta  qa  awicakehan  lesus  tancan  qa 
awicakehan  lesus  we  kin  icage  kta.  O  Ateyapi 
iyotan  waonsida,  wosna  kin  de  iyokipiya  icu  wo; 
nicaje  wakan  unyatanpi  kta  on,  qa  lesus  kakije  cin 
unkiksuyapi  kte  cin  on,  qa  woahtani  econqunpi  kin 
on,  qa  ohinni  taku  waste  ota  yuhe  unyakiyapi  kin 
on  wopida  unnicupi  kta  qa  nakun  tokata  wiconi 
kin  de  en  qa  mahpiyatahan  wowaste  kin  ohinni  en 
uunyayapi  kta  on,  qa  nakun  wicasta  owasin  nipi 
qa  tapi  kin  onsiwicayadake  kta  heon  etanhan  wosna 
kin  de  unnicupi. 

Preface  IcUNHAlSr. 

O  Wakantonka,  taku  maka  akan  un  kin  owasin 
akiktonj  mayawo,  hecen  taku  ikcekceka  awacamni 
kte  sni,  tuka  micante  kin  wosnapi  wakan  etkiya 
wahduze  kta  qa  Jesus  wasbe  kin  ohowada  qa 
mdatan  kta  qa  Wakanpi  wastepi.  Mahpiya  ekta 
unpi  kin  hena  om  Wanikiye  mdawaste  qa  cante 
ocowasin  on  mdaonihan  kte:  Sanctus,  Sanctus, 
Sanctus,  Wakan,  wakan,  wakan,  Itancan  Wakan- 
tanka  Sabaoth,  Mahpiya  qa  maka  kin  wowitan  tawa 
kin  on  ojupidan,  iyotan  wankantu  ekta  woohiye 
yuhe  kta,  Tuwe  Itancan  caje  on  u  kin  yawastepi 
kta,  mahpiya  ekia  woohiye  yuhe  kta. 

Preface  Iyohakam. 

O  Wakantanka  Itancan  unyanpi,  nitaoyate  un- 
yakonpi  kin  he  kiksuyawo,  tona  den  nitanihduksan 
najinpi  qa  tona  tiyohnaka  unkitawapi  etanhanpi, 
kodawicunyanpi  kin  qa  nakun  tona  taku  sica 
ecaunkiconpi  kin  hena  owasin  wicakiksuye  qa 
onsidaya  awicatonwanwo,  hena  owasin  cewicunki- 
ciciyapi  uncinpi.  Mari  Jesus  hunku  qa  wahosiyepi 
owasin  on  etanhan  onsiundapo  qa  wocekiye  tukte 
unkeyapi  nahon  wo. 

Anpetu  unkitawapi  kin  wicaduwaste  kta  qa 

wookiye  qa  wicocantewaste  kin  yuhe  unyakiyapi 
kta  qa  wokakije  owihanke  wanice  cin  etanhan 
eunyahdakupi  kta,  he  iceunniciyapi.  Amen. 

Elevation^. 

PrIEST  IeSUS  TANCAlSr-WAKAN  WANKAN  YUZA  QA 
UNKIPAZOPI. 

O  Tesus  waste  nitancan  wakan  niun  kin  ohowada, 
O  Wakantanka  lyotan  Wasaka,  wahna-wotapi 
wakan  en  nanke  cin  he  sutayawicawada.  Nitokam 
onsiiciya  canpeska  makahde  inawajin  qa  ceciciye. 
O  lesus,  Niye  nisnana  wani  kta  wacin,  O  lesus 
niye  kici  waun  kta  wacin,  O  lesus  mayaduhe  kta, 
tohanyan  niwaun  qa  tohan  mata. 

Ppiest  wiyatke-wakan  wankan  yuza. 

O  lesus  waste  niwe  wakan  kin  ohowada.  We 
wakan  kin  de  wanna  ehanna  can-susbeca  kin  en 
nitancan  etanhan  alialia,  we  teHike  kin  de  on  opem- 
ayakiton  qa  wiconi  ake  yuhe  mayakiye.  O  we 
wakan  onsimada,  woalitani  owasin  etanhan  mayu- 
jajawo  qa  cante  ska  micagawo.  Amen. 

Peiest  WICTAE  OIJ^  WICAKIKSUYE  qa  cewica- 
KICICIYE. 

Tona  wanna  tapi  kin  qa  tona  cewicaweciciye  kta 
iyecece  cin  hena  owasin  onsidaya  awicatonwan  wo, 
takuwicawaye  cin  owasin  qa  kodawicawaye  cin, 
tona  Wakantanka  en  tapi  tuka  wiconi  unma  kin 
en  hinak  kakijapi  kin,  qa  nakun  tona  wiconi  kin  en 
iyokipi  sni  mayanpi  qa  taku  sica  ecamiconpi  kin 
hena  owasin  cewicaweciciye,  hena  askayedan  wok- 
akije  etanhan  ewicahdaku  wo,  hecen  owihanke 
wanin  wookihpe  qa  wowiyuskin  yuhapi  kta.  Amen. 

Pate|i  Noster, 

Ws  na'kun  Itancan  ta^wocekiye  ehe  kta:  Ateun- 

yanpi  mahpiva  ekta  nanke  cin . Mehan  decen 

eya  wo:  Wokakij'e  tukte  endehan  unyakonpi  kin 
he  etanhan  eunhdakupo,  qa  ehanna  woahtani  on 
ohinni  iyokipi  sni  unniyanyi  kin  he  onsidaya  unka- 
kiciktonjapo,  qa  woahtani  on  kakis  unyayapi  kta 
iyececa,  tuka  onsiundapo  qa  wokakije  owasin  unki- 
yepi  etanhan  yutokan  yuhawo. 

Agkus  Dei. 

O  Jesus,  Wakantanka  Tacincadan  tawa,  maka 
etanhan  woahtani  yutokan  iyeyaye  cin,  onsiundapo. 
O  Jesus,  Wakantanka  Tacincadan  tawa,  maka  etan- 

han  woaRtani  yutakan  iyeyaye  cin,  onsiundapo.  O 
Jesus,  Wakantanka  Tacincadan  tawa,  makaetanhan 
woalitani  yutokan  iyeyaye  cin,  wookiye  unqupo. 

Domine  non  sum  dignus. 

Jesus  en  mayau  kta  lyecece  sni,  taku  oie  wanji- 
dan  ehe  cinhan  minagi  kin  asni  kta.  Mis  nakun 
ohodaya  icicu  kta  wacin,  Niye  nisnana  wacinciye, 
nina  onmasika*  O  Jesus  wacanyakiye,  micante 
ocowasin  on  ohocida  qa  wastecidaka. 

Yutapi-Wakan  en  nanke  cinhe  sutaya  wicawada, 
de  anpetu  kin  icicukta  owakihi  sni,  tuka  minagi  kin 
duwasake  qa  duska  kte  qa  nitowaonsida  en  umay- 
aye  kta  hecen  ohinni  mici  yaun  kta  qa  mis  nici 
waun  kta,  he  cicida.  Amen. 

PrIEST  YuTAPI-Wi\KAN  ICU  KIN  IyOHAKAM. 

O  Jesus,  nitowaonsida  tukte  can-susbeca  etanhan 
unyakahipi  kin  qa  dehan  kiksuya  unyakonpi  kin 
he  yuhe  unyakiyapi.  Nitancan  wakan  ohinni  icu 
makiyawo,  hecen  anpetu  ihankeya  kin  en  mitancan 
kin  wicahapi  etanhan  piya  yakage  kta.  O  Wakan- 
tanka  Ateunyanpi  wosnapi  tukten  Nicinca  unki- 
yepi  on  etanhan  ake  waihdusna  kin,  he  ope 
unyayapi  qa  on  wopida  unnicupi,  ohinni  yus  unka- 
yapo,  hecen  unkiipi  hecedan  un  sni,  tuka  unko- 

Banpi  kin  nakun-  on,  nitoyatan  unyataninpi  kta^ 
Amen. 

Peiest  Otate  en  Ihduhohni  qa  Wicatuwaste. 

Wakantanka  lyotan-wasaka  woyawaste  tawa  kin 
unkupi  kta,  Ateyapi  qa  Cineintku  qa  Woniya 
Wakan,  he  ohinni  unkiyepi  opeya  unkta.  Amen. 

Mass-Wosnapi  Atastanpi  Wanna  Ikitedan. 

Otokaheya  kta  Wicoie  kin  hee;  Wicoie  kin  he 
Wakantanka  kici  un,  qa  Wicoie  kin  he  Wakan- 
tanka  ee.  Niye  O  Jesus  wicoie  kin  henica,  min- 
agi  kin  ohinni  wahokon  kiyawo;  Niye  eciyatanhan 
taku  owasin  kagapi,  tohinni  ehpemaye  sniwo,  maya- 
kaga  heon.  Niye  wiconi  mitawa  qa  iyoyanpa  mi- 
tawa,  okpaza  en  qa  woahtani  en  mawani  kta  iyo- 
winmayakiye  kte  sni,  he  cicida.  Tawamayawo, 
can-susbeca  kin  en  opemayakiton  heon  onsimada  qa 
maka  kin  de  akan  taku  cante  mahen  wicawada  qa 
wac  nwaye  cin,  he  tokata  wdconi  unma  kin  en 
miista  on  wamdake  kta  qa  on  owihanke  wanin 
piwada  kta.  Amen. 

MaSS-WoSNAPI  ITOHAKAM. 

Yamni  akihde  Mari  ciyuonihan  eyapi  kta. 

SALYE  REGINA. 

O  Maria,  winyanyatapi  wakan,  Ina  waonsiyadann- 
niyatanpi;  wiconi  qa  wowiyuskin  qa  woape  unkita- 
wapi  kin  unniyawastepi.  Unkis  Eva  cinca  nitehan 
naunjinpi  kin  houniciyapi;  acomniunnihdazipi  sica- 
howaya  unceyapi,  kaksiza  istaminihanpe  ojudan  kin 
en  unyakonpi.  Unkiyakiyapi  kin,  nii^ta  waonsida 
kin  unkayaduhomnipi,  qa  wiconi  onsika  de  henana 
kinhan,  Jesus  nicinca  nitancan  etanhan  icage  cin 
unkipazopo.  O  witansna  niwaste,  waonsiyada  qa 
wacanyakiye,  Maria 

Y.  W akantanka  hunku  wakan  ceunkiciciyapo. 

R.  Christ  taku  iwahounyanpi  kin  unkicupi  kta. 

Ceukkiyapi. 

O  Wakantanka,  wowinape  qa  wowasike  unkita- 
wapi  kin  nitaoyate  ceniciyapi  kin  onsidaya  awica- 
tonwan  wo,  qa  Mari  Wakantanka  hunku,  witansna 
un  qa  ohinni  woahtani  codan  kin,  he  ceunkiciciyapi 
kin  on  qa  Joseph  waste  kin  qa  wahosiyepi  wakan 
nitawapi  Peter  qa  Paul  kin.  qa  Wakanpi  wastepi 
nitawapi  owasin  ceunkiciciyapi  kin  on  etanhan  wo- 
cekiye  unkitawapi  kin  nahon  wo,  hecen  woahtani 
sa  Wakantanka  ekta  ihduhomnipi  kta  qa  Okodaki- 
ciye  wakan  nitawa  kin  ohinni  tawa  iciye  kta  qa  yu- 

wankan  ayapi  kta,  he  iceunniciyapi.  Christ  Itan- 
can  unyanpi  eciyatanhan.  Amen. 

St.  Michael. 

Michael  wakan  kin,  makpiya  ohnihde  initancan, 
ozuye  anpetu  kin  en  ounkiyapo,  qa  wakan  sica  tosi- 
han  qa  tohnaye  kin  en  woawanhdake  wan  unniyanpi. 
O  Wakantanka,  wakan  sica  kin  heyata  iyeyawo  qa 
niye  o  mahpiya  ohnihde  Itencan  kin,  Wakantanka 
wowasaka  kin  on  Satan  kutkiya  wokakije  oyanke 
kin  en  ehpeyawo,  qa  nakun  wakan  sica  owasin,  wi- 
canagi  wicayutakunipi  kte  sni  on  makoce  ohomni 
yapi  kin,  hena  nakun  kutkiya  ehpewicayawo. 
Amen. 

WANAPIN  ON  WACEKIYAPI. 

Ateyapi  qa  Cinhintku  qa  Woniya  Wakan  caje  on. 
Amen. 

Wakantanka  Ateyapi  lyotan-wa&ka,  mahpiya 
qa  maka  kage  cin  he  wicawada . 

Ateunyanpi  mahpiya  ekta  nanke  cin . 

Ateyapi  kin  qa  Cinhintku  kin  qa  Woniya  Wakan 
kin  wowitan  yuhe  kta . 

1.  Wakantanka,  unkiyepi  en  wowicada  icali 

yawo.  Mari  ciyuonihan . 

2.  Wakantanka,  unkiyepi  en  woape  wasag  yawo. 

Mari  ciyuonihan . 

3.  Wakantanka,  unkiyepi  en  wowa^tedaka  aide 

yawo.  Mari  ciynonihan . 

1.  Mari  Witansna  un  kin,  Woniya  Wakan  eci- 
yatanhan  ikpihnaka.  Wikcemna  akihde:  Mari 
ciyuonihan. 

2.  Mari  Elisabeth  wanyag  i  kin,  Jesus  ikpihnag 
hduha  i.  Wikcemna  akihde:  Mari  ciyuonihan. 

3.  Mari  Witansna  unkin,  Bethlehem  en  Jesus 
ton.  Wikcemna  akihde:  Mari  ciyuonihan. 

4.  Mari  Cinhintku  Jesus  tipi-wakan  en  hdoi  qa 
Wakantanka  qu.  Wikcemna  akihde :  Mari  ciyuo- 
nihan. 

5.  Mari  Cinhintku  anpetu  yamni  tanin  ^ni  un- 
kan  tipi-wakan  en  iyekiya. 

1.  Wakantanka,  unkitawacinpi  kin  iyoyam 

yawo,  Mari  ciyuonihan . 

2.  Wakantanka,  unkitawacinpi  kin  yuminihe- 

cawo,  Mari  ciyuonihan . 

3.  Wakantanka,  wokiksuye  unkitawapi  kin 

wa4ig  yawo.  Mari  ciyuonihan . 

1.  lesus  unkiyepi  on  iyokisica  Kinca  qa.  we 
itemnil.  Wikcemna  akihde:  Mari  ciyuonihan .... 

2.  lesus  unkiyepi  on  kapsinpsintapi-  Wik- 

cemna  akihde:  Mari  ciyuonihan . 

3  lesus  unkiyepi  on  wapepeka  tesdag  kiyapi. 
Wikcemna  akihde :  Mari  ciyuonihan . 

4.  lesus  unkiyepi  on  can-susbeca  kakisya  kin. 

Wikcemna  akihde:  Mari  ciyuonihan . 

5.  lesus  unkiyepi  on  can-susbeca  akan  okatanpi 

qa  te.  Wikcenina  akihde :  Mari  ciyuonihan . 

1.  Wakantanka,  woawacin  unkitawapi  kin 

yopte  yawo.  Mari  ciyuonihan . 

2.  Wakantanka,  woeye  unkitaw^api  kin  woowa- 

tanna  ohna  ayawo.  Mari  ciyuonihan . 

3.  Wakantanka,  wicoKan  unkitawapi  kin  iyopte 

yawo.  Mari  ciyuonihan . 

1.  lesus  wicate  cin  etanhan  kini.  Wikcemna 

akihde  :  Mari  ciyuonihan . 

2.  lesus  malipiya  ekta  wowitan  hduha  kihde. 

Wikcemna  akihde:  Mari  ciyuonihan . 

3.  lesus  waonspewicakiyapi  kin  en  Woniya 

Wakan  u  wicaye.  Wikcemna  akihde :  Mari  ciyu- 
onihan . 

4.  Mari  iyuskinyan  Wakantanka  ti  kin  ekta 

eyakupi*.  Wikcemna  akihde  :  Mari  ciyuonihan . . 

5.  lesus  iye  hunku  Mari  Wakantanka  ti  kin  en 
watestlag  kicaton.  Wikcemna  akihde :  Mari  ciyu- 
onihan . 


STATIONS. 

Aketopa  Unkikajinpi  qa  Jesus  Token  Can- 

SusBECA  Kicin  qa  Unkiyepi  on  Kakije  cin, 
HE  AwAUNCINPI. 

TOKAHEYA  WOCEKIYE  DE  UNKEYAPI  KTA. 

O  Jesus  Wanikiye,  niye  iyotan  waon^iyadan, 
woalitani  ecamon  kin  on  canku  kin  de  ohna  kakisya 
mayani  qa  can--susbeca  yecin;  de  anpetu  kin  mis 
eya  mitawacin  kin  on  canku  kin  de  ohna  niyahna 
mawani  kta  qa  taku  nicakije  cin  owasin  kiksuye 
miciye  kta.  Woahtani  ecamon  kin  on  cante  sin 
mayawo  qa  nitowaonsida  en  umayawo,  hecen  tokata 
woahtani  owasin  sicewadake  kta,  qa  tohinni  iyokipi 
•^ni  ciye  kte  sni.  Amen. 

O  Mari  waonsida,  O  Ina  iyokisica,  Jesus  nicinca 
kakije  cin  iyahna  yus  amayawo,  qa  token  wastema- 
daka  qa  woahtani  etanhan  emahdaku  kta  on  kakis 
iciye  cin,  he  makipazowo.  Amen. 

Sancta  Mater  istud  aofas. 

Crucifixi  fige  plagas. 

Cordi  meo  valide. 

Ina  waste  rnicante  en. 

Wanikiye  taopi  kin. 

Mahetuya  owa  wo. 

I. 

Oll^AJIN  Tokaheya. 

JESUS  TE  KTA  YACOPI. 

V.  Christ  ohounnidapi  qa  wopida  unnicupi. 

R.  Can-susbeca  wakan  nitawa  kin  on  oyate 
niwicayakiye. 

Jesus  Christ,  Wakantanka  Cinhintku  token  kap- 
sinpsintapi  qa  wapepeka  tes  lag  kiyapi  qa  token 
can-susbeca  akan  te  kta  yacopi  kin,  he  kiksuye 
iniciye  kta. 

O  Jesus  ohounnidapi,  woahtani  econqunpi  kin 
'On  owihanke  wanin  unkakijapi  kta  iyececa,  tiika 
wiconi  waste  kin  en  amayde  kta  yacin,  heon  wiconi 
^nitawa  ehpeyakiye  qa  nite  kta  yacin.  Cante  oco- 
wasin  on  wastecidake  kta,  qa  tohinni  woahtani 
tanka  on  niye  etanhan  mihdutokan  kte  sni.  Amen. 

Ateunyanpi  mahpiya  ekta  nanke  cin . . 

Mari  ciyuonihan . 

Ateyapi  kin,  qa  Cinhintku  kin  qa  Woniya 
Wakan  kin . 

V.  O  Itancan  onsiundapo. 

R.  On^iundapo. 

V.  Tona  Itancan  en  tapi  kin,  hena  Wakantanka 
tawaonsida  ohna  wookiye  en  okihpapi  kta. 

R.  Arnen. 

II. 

OlNAJIISr  INONPA. 

Jesus  can-susbeca  kicik  kiypia. 

lesus  Christ  hiyete  akan  can-susbeca  kicin  kin 
icunhan  unkiyepi  owasin  awacin  un  qa  taku  tona 
on  kakis  yapi  kin  he  unkiyepi  on  etanhan  Atkuku 
Wakantanka  qu. 

O  lesus,  tohan  maka  akan  woahtani  ecaraon  kin 
on  kakis  mayaye  kta  iyonieipi  kinhan  wacintanka 
raayawo,  hecen  iyokipiya  wokakije  owasin  ninape 
etanhan  iwacu  kta,  qa  on  wiconi  unrna  kin  en 
onsimayadake  kta.  Amen. 

IIL 

OlNAJIN  lYAMNI. 

Iesus  CAK-SUSBECA  KICIN,  MAKATA  HIKHPAYA. 

lesus  kapsinpsintapi  kin  on  celipi  kalidelidecapi 
qa  nakun  wapepeka  tesda^  kiyapi,  hecen  nina 
wa^ake  sni  qa  tancan  ataya  we  akilia  qa  can-sus- 
beca  sam  qinya  okihi  siii  qa  inakata  hinlipaya. 

O  Jesus  waste,  nina  wawalitani  heon  we  yakpa- 
pson  qa  can  susbeca  ihukuya  nihinlipaya;  otaaki- 
hde  wowayutanyan  en  mahinlipaya  qa  woahtani 
ecamon,  onsimada,  wasio^  mayawo,  hecen  taku 
imayutan  klnhan,  en  mahirilipaye  kte  sni.  Amen. 

IV. 

OlNAJIK  ITOPA. 

JeSUS  CAK-SUSBECA  KICIK,  HUNKU  ITKOKIPA. 

Mari  canku  ohna  Cinhintku  can  susbeca  kicin  qa 
nina  onsika  kin  wanhdaka,unkan  nina  icante  sica. 

O  .Jesus,  nihun  nakun  unkiyepi  on  etanhan  cante 
kin  en  ninakakija,  nihun  ohinni  wastedaka  mayawo. 
Qa  nioe  o  Mari,  Wakantanka  Hunku  nicinksi  token 
unkiyepi  on  kakije  cin  he  ohinni  kiksuya  mayawo. 
Amen. 

Y. 

OlKAJIK  IZAPTA]Sr. 

SlMOK  KuREKE  JeSTJS  CA]Sr-SUSBECA  TAWA  QI^ST 
KIYAPI. 

Jesus  wasake  sni  qa  ori  mani  kte  okihi  sni  qacan- 
susbeca  tke  hinca.  Jesus  canku  en  te  ktacinpi  sni, 
tuka  can-susbeca  akan  okatanpi  cinpi,  heon  Simon 
Kurene  can-susbeca  kicicinkiyapi. 

Simon  can-susbeca  nitawa  nicicin  kin  on  mda 
waste,  omayakiye  kta  he  cicida,  hecen  tohan  wama- 
yazanka  qa  makakije  cinyan  can-susbeca  mitawa 
wecin  qa  iyokipiya  niyahna  mawani  kta^  Amen. 

VI. 

OlKAJIK  ISAKPE. 

Verokica  ite  pakikte  wak  Jesus  QU. 

Jesus  ite  kin  we  ojudan  qa  nakun  ite  kin  atago- 
^api  qa  on  Jesus  ite  kin  owanyag  riina  onsika.  Win- 
yan  wan  Veronica  eciyapi  he  itepakinta  wak  eyaku 
qa  Jesusqu  qa  Jesus  ite  kin  kpakinta  qa  itepakinta 
en  ite  iyecen  owa. 

O  Jesus,  niite  kin  ehanna  wastebinca,  tuka  tokan- 
iyanpi  kin  niite  yusicapi. 

Miniamakastanpi  en  minagi  kin  duwaste,  tuka 
wawaktani  qa  minagi  kin  wahdusica.  O  Jesus  ake 
mayuwastewo,  qa  niwe  kin  on  woalitani  micipa- 
juju  wo,  be  cicida.  Amen. 

VII. 

OlKAJIK  ISAKOWIN, 

Jesus  INONPA  MAKATA  HINHPAYA. 

We  kin  hinah  Jesus  tancan  ataya  alialia,  ake  nina 
wasake  sni  hinhda  qa  ake  makata  hinlipaya.  Jesus 
nina  apapi  qa  nalidakapi  qa  iliahapi  qa  mani  sipi. 

O  Jesus,  Wakantanka  lyotan  Wasaka,  tokani- 
yanpi  kin  sicaya  nicuwapi,  tuka  taku  ehe  sni,  oma- 
kiyawo,  hecen  mis  tohinni  wahan  rnieida  kte  sni,  qa 
tohan  sicaya  makuwapi  kinhan,  tokaniyanpi  token 
nicuwapi  kin  he  awacanmi  kta.  Amen. 

VIII. 

OlNAJIN  ISAHDOGAN. 

WlNOHINCA  WASIHDAPI  KIN  JesUS  WICAKICANPTE. 

Jesus  can-susbeca  kicin,  wicasta  qa  winoliinca 
wicota  iyahna  yapi  qa  winohinca  ota  Jesus  onsiki- 
dapi  ga  w^asihda  aceyapi.  Tuka  Jesus  ekta  ihdu- 
homni  qa  hewicakiye:  Jerusalem  cunwintkupi 

kin  miye  amaceyapi  sni  po,  tuka  niyepi  qa  nicincapi 
kin  aiciceyapo. 

O  Jesus  Wanikiye  mitawa,  woalitani  ecamon  kin 
on  waceye  kta  yacin,  ornakiyawo,  hecen  wawalitani 
on  ohinni  iyopemiciye  kta  qa  istamnihanpe  amau 
kta.  Amen. 

IX. 

OiNAJiN  Inapcinwanka. 

Jesus  IYAMNI  MAKATA  HINHPAYA. 

Jesus  can-susbeca  tawa  kin  nina  tke,  tuka  Jesus 
ohinni  dus  rnani  sipi,  nina  apapi  qa  ake  tancan  kin 
we  alialia  qa  sam  mani  kte  okihi  sni  qa  ake  can- 
susbeca  ihukuya  makata  hinlipaya. 

O  Jesus  Wanikiye,  nakun  nite  sni  itokam  miye  on 
etanhan  nina  nicakije,  nina  kakis  niyanpi,  nina 
wasake  sni  niyanpi;  wa&g  mayawo,  hecen  woali- 
tani  ohinni  wakipajin  kta  owakihi  qa  canku  nitawa 
mahpiya  iyahdeya  kin  ohna  mdesahan  qa  owotan- 
nayan  mawani  kta.  Amen. 

X. 

OlNAJIlSr  IWIKCEMKA. 

Jesus  HEYAKE  TAWA  Klisr  kiusdokapi. 

Jesus  tancan  kin  taopi  qa  we  kin  ojudan.  Jesus 
heyake  tawa  taopi  kin  askapa.  Heyake  kin  ko- 
hanna  kiyusdokapi  qa  on  cehpi  qa  taopi  ataya  yuh- 
decapi  qa  on  Jesus  nina  kakis  yapi. 

O  lesus,  wokakije  onijudan,  qa  wastemayadake 
on  hecen  nicakije,  tuka  mis  maka  kin  de  wowiyu- 
skin  tawa  kin  awakita  qa  ohinni  awacin  waun. 
Wowiyuskin  owasin  akiktonje  mayawo,  qa  Niye 
token  ehanna  maka  akan  onsiya  yaun  kin  he  ohinni 
awacami  kta  qa  tokata  niye  kici  mahpiya  wowi- 
yuskin  en  waun  kta,  he  omakiyawo.  Amen. 

XI. 

OlKAJIK  lAKE  WAKJI. 

Iesus  CAK-SUSBECA  AKAK  OKATAKPI. 

lesus  can-susbeca  akan  ehpeyapi,  siha  qa  nape 
kin  nina  yutitanpi;  siha  qa  nape  kin  maza  tanka 
on  kahdog  okatanpi. 

O  lesus  tokaniyanpi  kin  nape  qa  siha  kahdog 
onicatanpi  kta,  he  iyowdnwicayakiye,  nimayaye  kte 

cin  on  he  ecaniconpi  kta  yacin,  niye  tawamayaye 
kta,  he  cicida,  minagi  qa  micante  kin  ohinni  nitawa 
kta  qa  niye  hecedan  on  etanhan  wani  kta  wacin. 
Amen. 

XII. 

OllSrAJIN  lAKE  KOKPA. 

Iesus  cak-susbeca  akak  te.  ■ 

lesus  wihiyayedan  oape  yamni  hehanyan,  maza 
iyokatkuge  yamni  on  can*susbeca  akan  wankantu 
otke  qa  tancan  ataya  etanhan  we  kaduza  qa  lesus 
ihahapi  qa  token  okihipi  kakis  yapi*  Qa  lesus 
can-susbeca  akan  otke  cin  icunhan  unkiyepi  unki- 
ksuyapi  qa  unkiyepi  on  kakisya  te. 

O  Jesus  Wanikiye,  oyate  owasin  woahtani  econpi 
kin  on  owihanke  wanin  hehanyan  kakis  wicayapi 
kta  iyececa,  tuka  can-susbeca  akan  niw’e  tehike  kin 
on  opeunyakitonpi  qa  wokakije  tanka  etanhan 
eunyahdakupi;  ohinni  awaunhdakopo,  hecen  tohin- 
ni  WakantanRa  etanhan  tokan  unkiyayapi  kte  sni, 
unkiyepi  on  etanhan  nicakije  qa  nite. 

XIII. 

OlNAJIN  lAKE  YAMNI. 

Jesus  CAN-SUSBECA  ETANHAN  KUN  EYAKUPI. 

Jesus  wanna  te  cin  takodawicaye  cin  nom  Jesus 
tancan  can*susbeca  etanhan  eyakupi  qa  hunku 
iyoki^ica  yanke  cin  en  kaipi  qa  isto  kin  en 
ehnakapi. 

O  Mari  Wakantanka  Hunku,  niye  nakun  unki- 
yepi  on  iyotan  iyeniciyapi,  niye  nakun  nina  waste- 
unyadakapi  qa  wiconi  waste  kin  en  unkayadapi  kta 
yacin,  mis  ohinni  ciyuonihan  qa  wastecidake  kta; 
ni^  cinca  mayaye  kta,  he  cicida,  ohinni  yus  amay- 
awo  qa  awanhda^  maunwo,  hecen  woahtani  tanka 
on  tohinni  icante  sin  ciye  kte  sni.  Amen. 

XIV. 

OlNAJIN  lAKE  TOPA. 

Jesus  WICAHAPT  EN  EHNAKAPI. 

Waonspewicakiye  cin  Jesus  tancan  wicahapi  teca 
ekta  aipi  qa  hapi.  Mari  Jesus  Hunku  nakun  opeya 
i;  hehan  wicahapi  kin  natakapi  qa  owasin  hdicupi. 

O  Jesus  nitancan  wakan  wicahapi  en  yanke  cin 
ohowada.  Micante  kin  yutecawo  qa  woahtani  codan 

yuhawo,  hecen  Yutapi-Wakan  en  nitancan  wakan 
kin  iwacu  kinhan,  ohinni  mici  yaun  kta,  wasteyad- 
ake  kta.  Amen. 


Ehake  wocekiye  de  eyawo. 

O  Jesus  Wanikiye,  ojate  wasin  niwicayaye  kta 
on  etanhan  niwe  wakan  kin  owasin  yakpapson  qa 
nite;  qa  hinali  anpetu  owasin  nitancan  qa  niwe 
wakan  kin  Inyan-Wosnapi  kin  akan  Niyate  yeci- 
yufea,  hecen  onsiundapi  kta;  tuka  oyate  ota  hinah 
sdoniyanpi  sni  qa  wastenidakapi  sni,  hena  onsiwi- 
eadawo,  qa  ista  tawapi  kin  yumdaya  wo  qa  cante  kin 
wicayutanwo,  hecen  hena  nakun  niye  ekta  ihdu- 
homnipi  qa  wicanidapi  kta  qa  on  niiciyapi  kta. 
Amen. 

ST.  BENEDICT. 

Wanikiye  unkitawapi  kin  wotanin  waste  kin  en 
woonspe  wanji  aihpeunyanpi,  dee:  Tuwe  Jesus 
Wanikiye  awicakehan  icicupi  kta  awacinpi  kin,  hena 
eantepi  kin  maka  etanhan  wicakiyuskapi  kta,  qa 
maka  wowiyuskin  tawa  kin  qa  taku  maka  akan  un 
kin  aktapi  kte  sni,  ohinni  ihduhukuniciyapi  kta  qa 
Jesus  token  unkiyepi  on  kakije  cin,  token  wiconi 
waste  kin  en  unkayapi  kte  cin  he  ohinni  cante  ma- 

hen  awacinpi  kta,  taku  Wakantanka  tawa  kin,  token 
Wakantanka  ohinni  iyokiki  yapi  kin,  qa  mahpiya 
qa  wiconi  unma  kin,  hena  owasin  ohinni  awacin 
yankapi  kta;  qa  nakun  maka  akan  wahpanica  iciy- 
ayapi  kta  hecen  tokata  wiconi  u  kte  cin  en  wowi- 
jice  yuhapi  kta.  Jesus  decen  eya:  Awicakehan 
heciciyapi,  tuwe  miye  on  etanhan  tipi  qa  huuka- 
wanjitku  qa  atkuku  qa  hunku  qa  makoce  ehpeye 
cinhan  qa  mihakam  u  kinhan,  he  nakaha  wiconi  kin 
de  en  opawinge  akihde  icu  kta  qa  wiconi  unma  kin 
en  wiconi  owihanke  wanica  yuhe  kta.  Tuwe  mi- 
yahna  u  kte  cin  kinhan,  cansusbeca  ehdaku  kta  qa 
mihakam  u  kta.  Qa  wicasta  wan  maka  kin  de  oco- 
wasin  ohiya  esta  qa  iye  nagi  kin  toki  ehpekiye  cin- 
han,  he  nina  sicaya  econ.  St.  Paul  nakun  decen 
unkokiyakapi:  Taku  wankantuya  un  kin  akitapo. 
Taku  maka  akan  un  kin,  hena  awacinpi  sni  po. 
Wicasta  ota  he  nahonpi  qehan,  wicoie  kin  hena 
cante  mahen  awacinpi,  qa  taku  yuhapi  kin  wahpan- 
icapi  kin  wicakiparanipi  qa  raaka,  qa  raaka  wowi- 
yuskin  qa  cantiheyapi  kin,  qa  atkuku  qa  hunku  qa. 
takuwicayapi  kin,  hena  owasin  ehpewicayapi  qa 
tipi-wakan  en  ipi  qa  hen  witaya  unpi,  witaya  ceki- 
yapi,  witaya  Wakantanka  odowan  wakan  kin  on 
yatanyi,  nape  kin  on  htanipi  qa  cantepi  kin  on  Wa- 

kantanka  cekiyapi.  Wicasta  wa^te  wan  St.  Bene- 
dict  eciyapi,  he  Jesus  woonspe  tawa  kin  nalion,  qa 
waanagoptan  qa  cante  ocowasin  on  Jesus  iyahna  ya. 
Tipi-wakan  hececa  ota  ehde  qa  wicasta  wastepi  kin 
ota  hen  wicayuwitaya  qa  hen  token  nagipi  kin  ni- 
wicakiyapi  qa  Wakantanka  cante  ocowasin  kin  on 
wastedakapi  qa  woawacin  kin  on  qa  wicoie  kin  on  qa 
wicohan  kin  on  Wakantanka  ohinni  ohodapi  qa 
yatanpi  kta  okihipi  kin,  he  hecedan  awacin  unpi. 

St.  Benedict  waonspewicakiye  cin  makdce  owan- 
caya  en  yewicasi  qa  tipi  tukte  wicasta  wastepi  ohna 
witaya  unpi  kin  hececa  ota  ewicahdepi. 

Nakun  woope  wan  wicaqu  qa  ohna  mdesya,  qa 
yuonihanyan  manipi  kta  qa  ohinni  isanpa  ihduwa- 
stepi  qa  isanpa  Wakantanka  icicupi  kta.  St.  Bene- 
dict,  Jesus  Wanikiye  iyohakam  waniyetu  480  he- 
han  tonpi. 

Hunkakewicaye  cin  wijica  etanhan  icaga  qa 
maka  woyuha  tawa  kin  ota  yuha,  tuka  waniyetu  14 
qehan,  maka  wowiyuskin  tawa  kin  qa  wakan-sica 
tohnaye  qa  cantiheyapi  kin  he  wanyaka  qa  cante 
mahen  iyokipi  sni,  qa  nakun  koska  ota  token  wa- 
kan-sica  icicupi  qa  wahtanipi  kin,  he  wanyaka  qa 
yusinyaya  qa  wancahna  taku  yuhe  cin  owasin  wah- 
panicapi  kin  wicaqu  qa  makoce  qa  atkuku  qa  hunku 

qa  takuwicaye  cin  elipewicaya  qa  Jesus  iyahna  u 
kte  cin  on  heyata  inahni  iyaya  qa  paha  tehanwan- 
kantu  en  isnana  ti  qa  token  wiconi  waste  kin  ohiye 
kta  qa  Wakantanka  ohinni  yatan  kta  qa  iyokipi  ye 
kta,  he  ohinni  awacin  un.  Jesus  unkiyepi  on 
kakije  cin  he  ohinni  kiksuyeiciye  hecen  iye  tancan 
kin  en  kakije  kte  cin,  akikan  iciye  qa  token  okihi 
kin  kakis  iciye.  Waniyetu  yamni  hehanyan  mako- 
Hdoka  en  ti.  Wicasta  wa^te  wan  Romanus  eciyapi 
he  tuktekten  aguyapi  kai  qa  mazalidalida  wan  hali- 
onta  ikanyan,  he  kahda  qa  on  St.  Benedict  kipan 
qa  a^uyapi  icu  si.  Nakun  wicasta  ikiyedan  tipi 
kin  hena  St.  Benedict  wanyag  hipi,  iye  wicohan 
waste  kin  Wanna  nahonpi.  Tona  en  wanyag  ipi 
kin  hena  nina  wahokonwicakiye  qa  woahtani  ayus- 
tan  wicasi  qa  wicasta  ota  St.  Benedict  anakigoptanpi. 
Tuka  nakun  wicasta  cante  sutapi  kin  hena  St. 
Benedict  wahtedapi  sni  qa  ktepi  kta  awacinpi. 
Pejihuta  sica  minisa  kin  ohnakapi  qa  yatke  kta 
qupi,  tuka  St.  Benedict  miniyatke  kin  iwankam 
susbeca  kaga  qa  hecehnana  miniyatke  kin  namdeca 
qa  minisa  owasin  kastan.  Wanyakapo  eya,  wiconte 
woyatke  cin  mayakupi  qa  wiconi  wapetokeca  iwa- 
nkam  wakaga,  tuka  nupin  kici  unpi  okihipi  &ii, 
heon  etanhan  miniyatke  namdeca  qa  wiconte  woy- 
atke  cin  kastan. 

Henan  wicasta  ota  awicakehan  tawacin  wastepi 
kin  St.  Benedict  opapi  qa  woope  tawa  kin  ihdoyapi 
hecen  St.  Benedict  tipi-wakan  akenonpa  ehde  qa 
tipi  hena  kohanna  wicasta  wastepi  kin  ojupidan. 
St.  Benedict  wowapetokeca  ota  econ,  qa  etanhan 
wanji^ji  cajemdate  kta. 

Tipi  nom  en  mini  on  nina  icakijapi.  St.  Bene- 
dict  cekiye  qa  susbeca  kaga  qa  hecehnana  lie  kin 
etanhan  mini  ota  ahiyu. 

Anpetu  wan  en  St.  Benedict  waonspewicakiyapi 
kin  etanhan  wanji  Placidus  eciyapi  kin,  he  mini 
huweyesi,  unkan  Placidus  mde  en  hinhpaya.  St. 
Benedict  he  sdoniye  qa  Maurus  kipan  qa  heciya: 
dus  inyanka,  Placidus  minin  iyaya,  etanhan  icuwo, 
Qa  Maurus  he  nalion  kin,  kohanna  iyaya  qa  tehan 
mini  kin  amaniya.  Hehan  Placidus  pakin  en  yuza 
qa  huta  ekta  ahdi. 

Hehan  nakun  tipi  tanka  wan  inyan  on  kagapi, 
tuka  tipi  onspa  hoksina  wan  ahinhpaya  qa  kate. 
Hoksina  te  cin  St.  Benedict  en  ahipi  qa  siha  kin  en 
ehnakapi.  St.  Benedict  awacekiya  qa  hoksina  ake 
kini  qa  St.  Benedict  hoksina  ake  tipi  kagapi  en 
ye  si. 

Nakun  St.  Benedict  waonspewicakiye  cin  aki- 
hanpi  qa  aguyapi  wanica.  Qa  owasin  icante  ^icapi. 

Tuka  hanyetu  en  St.  Benedict  cekiye  qa  ihanlian- 
na  aguyapi  ojutonpi  opauwinge  nom  tiyopa  kin  en 
iyeyapi. 

St.  Benedict  hok^ina  cistina  wan  niyan.  Wicasta 
wan  cinca  ta  qa  St.  Benedict  ti  en  ahi  qa  tiyopa  en 
ehnaka  qa  hehan  hotankakiya  decen  eya:  O  St. 
Benedict,  wicasta  waste,  micinksi  kiniyawo  mi- 
cinksi  kiniyawo.  St.  Benedict  wicoie  hececa  was- 
tedake  sni,  nina  onsihan  nakas.  Tuka  wicasta 
isanpa  hotankakiya  pan  qa  hehan  St.  Benedict 
cekiye  najin  qa  hoksina  cistina  kin  kiniya.  Nakun 
wowapetokeca  hececa  ota  kaga  qa  makoce  owan- 
caya  en  yaotaninpi.  Saint  Benedict  te  kte  cin 
itokam  anpetu  sakpe,  tukten  hapi  kte  cin  owicaki- 
yaka  qa  maka  qe  wicasi.  Hehan  woyazan  wan 
hiyahde  qa  anpetu  isakpe  kin  en  tipi  wakan  ekta 
ayapi  kte  cin,  tipi  wakan  en  te  kta  cin.  Tipi-wa- 
kan  timahen  aipi  qa  St.  Benedict  wanna  wa&ke 
sni  yuzapi  qa  najinhan  najinkiyapi  qa  Yutapi- 
Wakan  qupi  qa  sda  wakan  kin  on  iunpi,  qa  hehan 
St.  Benedict  najinhan  rnahpiya  ekta  etonwan,  qa 
nagi  kin  wankantkiya  iyeya  qa  te.  Qa  owasin  canku 
wasteste  St.  Benedict  tipi  etanhan  mahpiya  iyah- 
deya  wan  wanyakapi  qa  canku  kin  he  owanka 
akahpe  wasteste  akahpapi  qa  nakun  petijanjan  ota 

wasteste  on  iyoyanpa,  qa  canku  ihanke  kin  en  wi- 
ea^te  wan  wokoyake  wasteste  koyake  wanyakapi  qa 
wicaho  wan  nahonpi,  decen  eya:  De  canku  kin 
ohna  Benedict,  wicasta  owotanna  qa  yawastcpi  kin, 
mahpiya  ekta  iyaya. 

Hetanhan  St.  Benedict  okodakiciye  tawa  kin 
makoce  ataya  en  ihduota.  Ohinni  wicasta  wastepi 
kin  tipi-wakan  ohna  witaya  unpi  qa  St.  Benedict 
woope  tawa  kin  yuha  unpi,  qa  maka  qa  maka  wo- 
wiyuskin  tawa  kin  he  ehpeyapi  qa  Jesus  iyahna 
yapi.  Hecen  makoce  owancaya  en  tipi-wakan 
hececa  hiyeye,  qa  wicasta  ota  anpetu  en  qa  hanyetu 
en  Wakantanka  yatanpi  qa  cekiyapi  qa  odowan 
wakan  kin  on  yaonihanpi,  qa  wicohan  waste  kin  on 
nagi  tawapi  kin  niwicayapi  qa  nakun  wowahokon- 
kiye  waste  kin  on  wicasta  ota  Wakantanka  ekta 
ihduhomni  wicakiyapi.  Qa  St.  Benedict  okodaki- 
ciye  tawa  kin  makoce  owihanke  sni  hehanyan  he 
kta  qa  ohinni  isanpa  wasaka  aye  kta. 

TANYAlSr  UKTAPI  KTE  CIN  ON,  St.  BeNEDICT  DECEN 
CEUNKIYAPI  KTA; 

O  Saint  Benedict,  Ate  waste;  caje  qa  wowaste  on 
Wakantanka  eciyatanhan  niyawastepi.  Najinhan 
uayajin  qa  ceyakiye  en  ninape  kin  wankan  yahduza 
icunhan  ninagi  wakasote  sni,  Wakantanka  Nicage 

kin  nape  kin  en  yaqu,  qa  tuwe  anpetu  otoiyohi  wi- 
conte  waste  nitawa  kin  qa  wowiyuskin  owihanke 
wanin  nitawa  kin  awacin  unpi  qa  kiksnye  niciyapi 
kin,  hena  tohan  wiconte  wotehike  tawa  en  yankapi 
kin  wicayecanpte  kta  qa  wakan-sica  wosihan  qa 
wohnaye  tawa  kin  etanhan  tokan  iyayeyaye  kta,  he 
iwahounyayapi.  De  anpetu  kin  en  qa  anpetu 
owasin  kin  en  mayuwaste  qa  awanmahdaka  wo, 
hecen  tohinni  Jesus  waste  unkitawapi  kin  etanhan 
qa  niye  qa  okodakiciye  nitawa  kin  etanhan  tokan 
waun  kta  sni.  Amen. 

St.  Scholastica. 

St.  Scholastica  St.  Benedict  ianksitku.  He  na- 
kun  maka  qa  tipi  qa  hunkakewicaye  cin  ehpewi- 
caya  qa  tipi-wakan  en  winyan  tawacin  wastepi  kin 
om  witaya  ti.  St  Benedict  ti  etanhan  iyutapi  zap- 
tan  ti.  Tona  om  ti  kin  hena  Wakantanka  woope 
tawa  tanyan  onspewicakiye  qa  wiconi  tacanku  kin 
ohnayan  katinyan  awicaya.  Ornaka  iyohi  timdoku 
wancadan  wanhdag  i  qa  tipi-wakan  itankan  tipi- 
wan  en  wankiciyakapi,  qa  taku  ikcekca  on  wohda- 
kapi  sni  tuka  taku  wankan  un  kin,  Wakantanka  qa 
mahpiya  taku  tawa  kin  hececa  hecedan  on  wohda- 
kapi  qa  odowan  wakan  kin  on  Wakantanka  yatanpi. 

Anpetii  wanji  en  nakun  hecen  nupin  yukanpi  qa 
htayetu  hehanyan  wicoie  wasteste  on  wahokon  kici- 
ciyapi  qa  wocekiye  qa  odowan  on  Wakantanka 
ohodapi  qehan,  taku  cistina  yutapi  kta  on  iyotan- 
kapi  qa  St.  Scholastica  ecana  te  kta  qa  de  ehake 
timdoku  wanhdaka  sdonkiye  kin,  hanyetu  ataya  Wa- 
kantanka  witaya  cekiyapi  kta  qa  mahpiyaqa  wiconi 
waste  kin  etanhan  wohdakapi  kta  he  timdoku  nina 
kida.  Tuka  St.  Benedict  hakyetu  tipi-wakan  etan- 
han  tokan  un  kta  okihi  sni  keya,  tuku  St.  Schol- 
astica  ake  qa  ake  kida.  Unkan  owakihi  sni,  eya, 
Hehan  St.Scholastica  nape  kin  on  ite  hduza  qa  ceya 
qa  Wakantanka  nakihon  kta  qa  okiye  kta,  he  nina 
cekiye.  Unkan  Wakantanka  St.  Scholastica  istam- 
nihanpe  wanyaka  qa  nakihon.  St.  Scholastica 
cekiye  ayastan  sni  ecen,  ihnuhanna  wakinyan  ton- 
Tvanpi  qa  hotonpi  qa  nina  magaju  hecen  tuwena 
tankan  ye  kta  okihi  sni.  St.  Benedict  he  wanyaka 
qehan  tanksitku  heciya:  Taku  ecanon  kin  Wakan- 
tanka  aniciktonje  kta.  Unkan  St.  Scholastica  wa- 
ayupta  ca  heya.  Taku  waste  cicida,  tuka  namaya- 
hon  sni,  hehan  Wakantanka  cewakiye  unkan  na- 
mahon.  Hecen  hanyetu  ataya  nupin  yukanpi  qa 
wiconi  wa^te  kin  eciyatanhan  iwohdakapi.  Ihan- 
hanna  hdicupi  qa  hehan  anpetu  iyamni  kin  St. 

Scholastica  ta.  Te  cin  icunhan  St.  Benedict  iye 
ti  kin  en  inajin  qa  tanksitku  nagi  kin  wakinyanna 
ska  iyecen  wankantkiya  ya  wanhdaka  qa  Wakan- 
tanka  wopida  eciye.  ^ 

Hecen  winyan  ota  St.  Soholastica  iyecen  Jesus 
iyahna  yapi,  tipi-wakan  en  witaya  unpi,  qa  St. 
Benedict  woope  wicaqu  kin  he  ohna  manipi,  qa 
tancan  qa  nagi  kin  on  Wanikiye  icicupi,  qa  ohinni 
cekiyapi,  ohinni  Wakantanka  awacinpi  qa  yatanpi, 
qa  nakun  wicinyanna  qa  wiko&a  wicohan  wasteste 
kin  onspewicakiyapi.  Hena  Winyan-wakanpi,  qa 
tipi-wakan  ohna  witaya  unpi  qa  hena  St.  Benedict 
ateyapi  qa  St.  Schnlastica  inayanpi,  qa  Benedic- 
tines  ewicakiyapi. 

ST.  SCHOLASTIGA  DECEN  CEUNKIYAPI. 
KTA. 

O  Wakantanka  waonsida,  nitaokiye  St.  Schola- 
stica  nagi  kin  wakinyanna  ska  iyecen  inahpiya  ekta 
eyahdaku  qa  on  nagi  wakasote  sni  kin  sdonunyanpi 
kta.  St  Scholastica  malipiya  ekta  ceunkiciciyapi  kin 
on  ounkiyapo,  hecen  maka  akan  niunyakonpi  kin 
hehanyan,  uncantepi  qa  unnagipi  wakasote  sni  un- 
hduhapi  kta  qa  tokata  wiconi  u  kte  cin  en  St. 
Scholastica  kici  wowiyuskin  en  unyakonpi  kta. 
Amen. 

Katolik. 

WlWICAWAKGAPI  QA  WaAYUPTAPI  KIK. 

1.  Tuwe  nicage  he? 

Wakantanka  makaga. 

2.  Tokeca  Wakantanka  nicaga  he? 

Maka  al^an  Wakantanka  sdonwaye  kta  qa  waste- 
wadake  kta  qa  wiconi  unma  kin  en  Wakantanka 
kici  iyuskinyan  waun  kta. 

3.  Wakantanka  sdoiiyaye  kta  qa  wasteyadako 
kta  on  taku  ecanon  kta  iyececa  he? 

(1.)  Taku  tona  Wakantanka  yaotanin  kin  he 
wicawada  kta.  (2.)  Woope  tawa  kin  anawagoptan 
kta.  (3.)  Wiconi  waste  ohiunkiciyapi  kte  cin  on 
taku  iye  wocekiye  kin  en  aihpeunyanpi  kin  ho 
nakun  wahduhe  kta. 

4.  Tuwe  dena  owasin  onspeniciyapi  he? 

Jesus  Okodakiciye  wakan  tawa  kin  en  (Catholic 

Church)  dena  owasin  onspemakiyapi. 

5.  Wowicada  kin  taku  he? 

Taku  tona  Wakantanka  yaotanin  kin  qa  Christ 
Okodakiciye  tawa  kin  en  taku  onspeunkiyapi;  he) 
wowicada  eyapi. 

6.  Wakantanka  taku  yaotanin  kin  token  sdon- 
unyanpi  he? 

'  Wowapi  Wakan  etanhan  qa  nakun  wicoie  oyak- 
api  kin  on  he  sdonunyanpi. 

7.  Wicoie  oyakapi  kin  he  taku  kapi  he? 

Jesus  tawahosiyepi  kin  taku  ota  woope  eciyat- 

anhan  Wowapi  wakan  en  kagapi  sni  tuka  wicoie  on 
unkokiyakapi,  qa  wahosiyepi  woeye  kin  nakun  sut- 
aya  wicaundapi  kta  iyececa. 

St.  Paul  decen  eya:  sutaya  najin  po  qa  woope 
oyakapi  wicoie,  qa  wowapi  unkitawapl  kin  eciyata- 
nhan  ouspeniciyapi  kin  hena  tinsaya  yuha  po. 

8.  Tuwe  wowapi  wakan  qa  wahosiyepi  woeye 
kin  okalinih  wicayapi  okihipi  he? 

Jesus  tawocekiye  en  (Catholic  Church)  he  okih- 
ipi,  he  wowicake  ihupa  qa  taku  ahe  cin  hee,  qa 
wakansica  tatiyopa  kin  he  yujuju  kte  sni. 

9.  Wiconi  unyuhapi  kte  cin  on  wowicada  un- 
hapi  kta  iyececa  he? 

Han,  wowicada  unhapi,  sni  kinhan.  Wakantanka 
tohinni,  iyokipi  unyanpi  unkokipi  sni. 

10.  Wowicada  owotanna  kin  tokiyatanhan  un- 
hapi  kta  he? 

Christ  Okodakicye  tawa  kin  en  (Catholic  Church) 
he  hecedan,  Jesus  etanhan  qa  wohosiyepi  etanhan 
wowicada  yuha  un. 

11.  Tuwe  Jesus  okodakiciye  tawa  ope  kin  token 
wowicada  yutanin  he? 


so 

Jesus  susbeca  aicicaga;  nape  etapa  on  itehu 
vutan,  hehan  inaku  kin  yutan,  hehan  hiyete  catka 
kin  qa  hehan  hiyete  etapa  kin  yutan  qa  heye  kta. 
Ateyapi,  qa  Cinhintku  qa  Woniya  Wakan  caje 
kin  on  Amen. 

12.  Tohan  susbeca  unkakicicagapi  kta  he  ? 

Tohan  taku  wawiyutanyan  un  kin,  qais  woko- 

kipe  wan  hiyahdeunyanpi  kinhan  susbeca  unkaki- 
cicagapi'  kta. 

13.  Tokeca  susbeca  anicicaga  he  ? 

Jesus  can-susbeca  akan  kakifya  te  cin  on  mayu- 
waste  qa  awanmahdake  kta. 

14.  Tokeca  Jesus  tawocekiye  kinen  ohinni  sus- 
beca  kagapi  he  ? 

Jesus  tawocekiye  kin  en  taku  yawastepi  qa 
yuwankanpi  kin  susbeca  kagya  .yawastepi  qa 
yuwakanpi  qa  on  taku  waste  owasin  can-susbeca 
etanhan,  qa  Jesus  icipaweh  okatanpi  kin  etanhan 
en  unkupi  kin,  sdonunyanpi  kta. 


WAHOSIYEPI  TAWOWICADA  KIN. 

15.  Wakantanka  taku  yaotanin  kin  he  tukten 
witaya  ehnakapi  he  ? 

Wahosiyepi  Tawowicada  kin  en.  Jesus  tawa- 
hosiyepi  etanhan  he  unkicupi. 

Wakantanka  Ateyapi  Iyotak  WASAKA  KIK, 

MAHPIYA  MAKA  KO  KAGE  CIK,  HE  WICAWADA. 

16.  Wakantanka  eyapi  kin,  taku  kapi  he  ? 

Wakantanka  tanton  sni,  qa  iyotan  owotonna, 

iyotan  ksapa,  iyotan  waste, 

17.  Tokeca  Wakantanka  taku  owasin  kage  cin 
nnkeyapi  he  ? 

Mahpiya  qa  maka  kin  iyecinka  icage  ^ni,  tuka 
Wakantanka  taku  owasin  wanyagpica,  qa  wanyag- 
pica  soi  kage,  qa  taku  owasin  en  isnana  Itancan. 

18.  Wakantanka  otapi  he  ? 

Hiya  Wakantaka  wanjidan. 

19.  Tokeca  Ateyapi  qa  Cinhintku,  qa  Woniya- 
Wakan  unkeyapi  he  ? 

Hena  yamnipi,  tuka  Wakantanka  wanjidan. 
Ateyapi  Wakantanka  ee.  Cinhintku  Wakantanka 
<ee,  qa  nakun  Woniya  Wakan  Wakantanka  ee. 

20.  Ateyapi  wicolian  tukte  econ  he  ?  Cinhintku 
wicoKan  tukte  econ  he  ?  qa  Woniya  Wakan  wico- 
han  tukte  yuha  he  ? 

Ateyapi  taku  owasin  kaga,  Cinhintku  oyate  iye 
we  kin  on  opewicakiton,  qa  wicon  en  awicaya,  qa 
Woniya  Wakan  unnagipi  kinwicayuwakan. 

21.  Wakantanka  taku  kage  cin  tukte  wanji 
iyotan  he? 

Mahpiya  ohnihde  qa  wicasta. 

22.  Ohnihde  obe  tonakeca  he? 

Nompa,  Ohnihde  wastepi  hena  Wakantanka 
ohinni  anagoptanpi.  Qa  ohnihde  sicapi  hena  wa- 
Eanicidapi  qa  Wakantanka  kipajinpi. 

23.  Ohnihde  ^icapi  kin  nakun  token  ewicakiyapi 
he? 

Wakan  sica  ewicakiyapi. 

24.  Wakantanka  ohnihde  wastepi  kin  taku  eca- 
wicakicon  he? 

Wakantanka  hena  owihanke  wanin  hehanyan  iye 
wowitan  qa  woiyokipe  kin  en  wicayuha. 

25.  Wakantanka  wakan  sica  token  kakis  wic- 
aya  he? 

Hena  wokakije  owihanke  wanin  en  ehpewicaya. 

26.  Wicasta  ey.api  kin  taku  kapi  he? 

Wicasta  wookahnige  yuha,  qa  tancan  qa  nagi  wan 

yuha,  qa  Wakantanka  touncaga  iyecen  kagapi. 

27.  Wicasta  nagi  kin  token  Wakantanka  tou- 
ncaga  iyecen  kagapi  he? 

Wicasta  nagi  kin  tohnnni  te  kte  ^ni,  qa  taku 
yamni  yuha:  tawacin,  wokiksuye  qa  wookalinige. 

28.  Wicasta  tokaheya  token  eciyapi  he? 

Adam  wicasta  tokaheya  ee. 

29.  Qa  winyan  tokaheya  token  eciyapi  he? 

Winyan  tokaheya  Eva  eciyapi. 

30.  Wakantanka  wicasta  qa  winyan  tokaheya 
token  wicakaga  he? 

Woowotanna  qa  wowaste  en  wicakaga. 

31.  Adam  qa  Eva  ehinni  wastepi  qa  owotan- 
pidan  he? 

Iliya,  Wakantanka  anagoptanpi  ^ni,  qa  woyute 
tehinda  kin  yutapi. 

32.  Adam  qa  Eva  wahtantanpi  kin  iyohakam 
token  unpi  he? 

(1.)  Wakantanka  towaste  qa  wiconi  owihanke 
wanice  cin  hnunipi  qa  makoce  waste  kin  etanhau 
tankan  iye  wicayapi.  (2.)  Woahtani  econpi  kin 
on  tawookahnigepi  kin  aokpazapi,  tawacin  wa^a- 
kapi  sni,  qa  wiconi  kin  de  en  wokakije  qa  wiconte 
kin  iyahdepi.  (3.)  Owihanke  wanice  cin  hehanyan 
wokakije  en  wakan  sica  orn  yankapi  kta  iyececa. 

33.  Wicasta  tona  Adam  qa  Eva  etanhan  icagapi 
kin  hena,  nakun  Adam  qa  Eva  woahtani  tawa  kin 
ikoyakapi  he? 

Han,  tona  Adam  qa  Eva  etanhan  icagapi  kin 
hena  woahtani  en  wicatonpi. 

34.  Woahtani  tukten  untonpi  kin  token  eciyapi 
he? 

Woahtani  otokaheyatanhan. 

85.  Adam  qa  Eva  etanhan  icagapi  kin  ov^^ica- 
peya  tuv^e  woalitani  codan  ica^a  he? 

Mari,  Jesus  hunku  woahtani  codan  icaga. 

86.  Wakantanka  Adam  qa  Eva  ehpewicayelica 
he? 

Hiya,  Wakantanka  Wanikiye  wan  iwahowicaya 
qa  nakun  Wanikiye  wicaqu. 

JeSUS  ChRIST,  ClNHINTKU  HECEDAK 
ICAGA,  ItAKCAK  UNYAKPI. 

37.  Jesus  eyapi  kin,  taku  kapi  he? 

Wanikiye  kapi. 

88.  Christ  eyapi  kin  taku  kapi  he? 

Sdayapi  kin  kapi,  Woniya  Wankan  on  sdayapi. 

Mari  Witakska  uk  etakhak  icaga, 
WOKIYA  WaKAK  ECIYATvXKHAK. 

89.  De  unkeyapi  kinhan,  taku  unkapi  he? 

Wakantanka  Cinhintku,  Mari  Witansna  un  kin~ 

etanhan  wicacehpi  icu,  hecen  wicasta  icaga,  Won- 
iya-Wakan  eciyatanhan. 

40.  Jesus  Christ  Wakantanka  un  qa  nakan 
wicasta  un  he? 

Han,  Jesus  Christ  Wakantanka  un  qa  wica^ta  un. 

41.  Mari  Witansna  un  kin,  he  awicakehan  Wa- 
kantanka  hunku  he?- 

Han,  Maria  Jesus  Christ  Wakantanka  un  kin^ 
qa  wicasta  un  kin,  he  ton. 

42.  Joseph  tuwe  he? 

Joseph,  Jesus  Christ  iye  cinca  iyecen  awanyaka^ 

PONTIUS  PlLATE  NI  QEHAN  JeSUS  KAKIJE, 
CANSUSBECA  AKAN  TE  QA  HAPI. 

43.  Jesus  token  kakija  he? 

(1.)  We  itemni.  (2.)  Jesus  kapsinpsintapi,  qa 
wapepeka  tesdag  kiyapi.  (3.)  Icipawek  okatanpi 
qa  cansusbeca  en  te. 

44.  Tokeca  Jesus  nina  kakija  he? 

Woahtani  etanhan,  qawokakije  owihanke  wanico 

cin  etanhan  eunhdakupi  kta,  qa  wowaste  owasin 
unqupi  kta  okihi  kta,  Leon  r^a  kakije. 

Nagi  yakonpi  kin  ekta  iyaye,  anpetu  iciy- 

AMNI  WICATE  CIN  ETANHAN  KINI. 

45.  Nagi  yakonpi  kin,  taku  unkapi  he? 

Wicasta  owotanpidan  tona  Jesus  hi  sni  itokam 

tapi  kin,  oyanke  tukten  hena  yakonpi  kin,  he  na^ 
yakonpi  kin  qais  Limbo  eciyapi. 

46.  Wicasta  owotanpidan  nagi  tawapi  kin,  tok- 
eca  Limbo  en  awicanicapi  he? 

Adam  woahtani  on  mahpiya  tiyopa  nawicakici- 
takapi  qa  Jesus  Christ  hecedan  yuHdoke  kta  okihi. 

47.  Christ  nagi  kin  tokeca  kun  Limbo  ekta 
iyaya  he? 

Wica^ta  owotanpidan  nagi  tawapi  kin  wowani- 
kiye  wotanin  wa^te  kin  ho^i  wicakai  kta. 

48.  Wicate  cin  etanhan  kini,  taku  kapi  he? 

Jesus  anpetu  iyamni,  iye  wowasake  on  nagi  kin 

ake  tancan  icikoyag  ya  qa  wowitan  tanka  hduha 
wicate  cin  etanhan  kini. 

49.  Tokeca  Jesus  wicate  cin  etanhan  kini  he? 

(1.)  Waayatapi  toiepi  kin  wicak  ciyuecetu  kta, 

(2.)  lye  nakun  Wakantanka  un  kin,  he  yuwicake 
kta.  (3.)  Wowicada  qa  Woawacin  unkitawapi 
kin  yuwasake  kta.  (4.)  Unkiyepi  nakun  wicahapi 
etanhan  unkinipi  kta,  he  unkipazopi  kta  cin. 

f- 

WA^iTKAN  MaHPIYA  EkTA  IyAYA, 

Atkuku  Wakantanka  etapa  -eciyatanhan 

lYOTANKA. 

50.  Jesus  tohan  mahpiya  ekta,  iyaya  he  ? 

Wicate  cin  etanhan  kini  iyohakam,  anpetu  wik- 

cemna  topa. 

51.  Jesus  tokeca  mahpiya  ekta  iyaya  he  ? 

1.  Wowitan  tawa  kin  hduhe  kta.  2.  Atkuku  | 
en  unkikiyapi  kta,  qa  heciya  nakun  tukten  untipi 
kta  he  wiyeya  unkicihnakapi  kta.  I 

HeTANHAN  HI  KTA,  QA  NIPI  QA  TAPI  WICAYACO 
KTA. 

52.  Nipi  qa  tapi  taku  unkapi  he  ? 

Jesus  hi  kta  hehan  nipi  kin,  qa  tona  itokam  tapi 
kin,  hena  wicunkapi. 

53.  Wicasta  tohan  te  cin,  yacopi  sni  he  ? 
Wicasta  otoiyohi,  tohan  te  cin  hecehnana  yacopi. 

54.  Tokeca  anpetu  ehake  kin  en  wica^ta  owasin 
ake  wicayacopi  he  ? 

Wakantanka  wicoowotanna  tawa  kin  wicasta 
owasin  wicitokam  yaotanin  kta. 

WONIYA  WaKAN  WICAWADA. 

55.  Woniya  Wakan  eyapi  kin,  taku  kapi  he  ? 
Woniya  Wakan  Wakantanka  un,  qa  Ateyapi  qa 

Cinhintku  etanhan  hiyu. 

56.  Woniya  Wakan  unnagipi  kin  en  taku  kaga 
he? 

Woniya  Wakan  iye  wowaste  kin  on  unnagipi  kin 
iyoyam  ya,  qa  wicayuwakan,  qa  wicayuwasaka. 

Catholic  Chtjkch  wakan,  Wakanpi  Odakonki- 

CIYAPI  KIN,  HE  WICAWADA. 

57.  Church  is  okudakiciye  wakan  owancaya, 
taku  kapi  he  ? 

Wicasta,  Christ  wicadapi  tomniciye  kin,  qa  Sac- 

raments,  qa  Waawanhdakapi,  qa  Itancan  wanjina 
wanyagpica  kin  on  okowanjipidan  he  okodakiciye 
quais  Church  eciyapi. 

58.  Christ  Taokodakiciye  kin  en  Itancan  wany- 
agpica  wan  ehnaka  he  ? 

Christ  St.  Peter  iye  Taokodakiciye  kin  en  Itan- 
can  ehnaka,  decen  eya:  Tahincadan  mitawa  kin 
taku  yutapi  wicaqu  wo,  eciya.  Jqhn,  xxi,  15. 

59.  Dehan  Jesus  Taokodakiciye  kin  en,  tuwe 
Itancan  he  ? 

Rome  ekta  Sina-sapa  Itancan  kin,  nakun  Pope 
qais  Ate  wakan  eciyapi. 

60.  Jesus  Okodakiciye  wanjidan  heceedan  aih-* 
peunyanpi  he  ? 

Han,  Okodakiciye  wanjidan  heceedan  aihpeuny- 
anpi,  Wakantanka  wanjidan,  wowicada  wanjidan, 
qa  Baptisma  wanjidan.  Eph.,  iv. 

61.  Christ  Taokodakiciye  he  e  kin  token  sdon- 
unyanpi  he  ? 

Christ  Taokodakiciye  wanjidan  kta,  qa  wakan,  qa 
Catholic  qai^  owancaya,  qa  Jesus  tawahosiyepi 
etanhan  kta. 

62.  Catholic  Church  wanjidan  he  ? 

Han,  Okodakiciye  de  en  owasin  Itancan  wanji> 

dan  anagoptanpi,  owasin  wowicada  wanjidan 
yuhapi,  nakun  owasin  Sacraments  iyecen  yuhapi. 

63.  Catholic  Church  kin  nakun  wakan  he  ? 

Han,  tuwe  wocekiye  de  kage  cin  he  iyotan  wa- 

kan,  woonspe  yuhapi  kin  nakun  wakan  qa  Sacra- 
ments  yuhapi  kin,  taku  iyotan  waste  kin  en  unkayapi. 

64.  Catholic  Church  kin  nakun  owancaya  un 
he  ? 

Ban,  Okodakiciye  kin  de  oyate  owancaya  unpi 
kin  on  qa  omaka  owasin  on  kagapi. 

65.  Catholic  Church  kin  nakun  Wahosiyepi 
etanhan  he  ? 

Han,  Okodakiciye  kin  de  Christ  qa  iye  tawahosi- 
yepi  etanhan  unyuhapi.  2.  Qa  woonspe  tukte  on- 
spewicakiye  cin  he  Jesus  tawahosiyepi  etanhan 
yuha. 

66.  Wakanpi  odakonkiciyapi,  taku  kapi  he  ? 

Tona  rnaka  akan  Christ  Okodakiciye  tawa  opapt 

kin,  qa  wicanagi-wastepi  Purgatory  en  kakijapi  kin,. 
qa  Wakanpi-wastepi  mahpiya  ekta  unpi  kin  hena^ 
owasin  okowanjipidan. 

67.  Wakanpi-wa^tepi  kin  unkiyepi  on  taku 
econpi  he  ? 

Wakantanka  ekta  ceunkiciciyapi. 

68.  Wicanagi-wa^cepi  Purgatory  en  unpi  kin 
hena  owicunkiyapi  unkokihipi  he  ? 

Han,  wocekiye  on  qa  wicohan  wa^te  kin  on  owi- 
cunkiyapi  unkokihipi. 

WoAmAisri  PAJUJUPi  Kiisr. 

69.  De  unkeyapi  kinhan,  taku  unkapi  he  ? 
Jesus  iye  Taokodakiciye  en  wo  wasaka  tanka 

ehnaka,  hecen  woahtani  pajujupi  okihipi  kta. 

70.  Christ  Taokodakiciye  kin  token  woahtani 
pajuju  he  ? 

Sacraments  on  woahtani  pajuju. 

Untancanpi  piya  icagapi  kta. 

71.  De  token  kapi  he  ? 

Anpetu  ehake  kin  en  wicasta  owasin  wicate  cin 
etanhan  kinipi  kta,  Wakantanka  wowasaka  .eciya- 
tanhan. 

72.  Tancan  tukte  wicasta  de  wiconi  kin  en  yu- 
hapi  kin,  ake  kinipi  kta  he  ? 

Han,  tancan  tukte  ehanna  yuhapi  kin,  he  ake 
yuhapi  kta,  qa  nagi  kin  icikoyag  yapi  kta. 

73.  Wicasta  tancanpi  kin  token  kinipi  kta  he  ? 
Wicasta  owotanna  tancanpi  kin  hena  wowitan 

hduha  kinipi  kta,  qa  wicasta  sica  nagipi  kin  hena 
owanyag  sica  kinipi  kta. 

OWIHANKE  WANICE  CIN  HEHANYAN  UNNIPI  KTA. 

74.  De  on  taku  unkapi  he  ? 

Wiconi  wan  u  kta,  qa  hen  owotanpidan  owasin 
mahpiya  ekta  ohinniyan  woiyokipi  en  unpi  kta. 

75.  Wicasta  ^icapi  nakun  ohinniyan  nipi  kta 
he  ? 

Han,  hena  nakun  owihanke  wanice  cin  hehanyan 
nipi  kta,  qa  ohinniyan  kakijapi  kta. 

76.  Wowicada  heceedan  on  unnipi  kta  he  ? 
Hiya,  wowicada  heceedan  on  unnipi  kte  sni,  Wa- 

kantanka  tawokonze  nakun  unkopapi  kta.  Wakan- 
tanka  tawokonze  tokaheya  de  e : 

Wakantanka  tokeca  duhe  kte  Sni,  miye  hecee- 

DAN  KTA. 

77.  Wokonze  tokaheya  en  taku  econ  unsipi  he? 
Wakantanka  heccedan  ohoundapi,  qa  ohinniyan 

anaungoptanpi  kta. 

78.  Token  Wakantanka  ohoundapi  kta  he  ? 
Wakantanka  unnagipi  qa  untancanpi  kin  on 

ohoundapi  kta. 

79.  Token  Wakantanka  unnagipi  kin  on  ohoun- 
dapi  kta  he  ? 

Wowicada,  woawacin  qa  wowastedaka  kinon. 

80.  Token  Wakantanka  untancanpi  kin  on 
ohoundapi  kta  he  ? 

Hanhanna  qa  htayetu  Wakantanka  ceunkiyapi 
qa  anpetu  wakan  kin  en  iyokipiya  cekiye  unkupi 
kinhan  Wakantanka  untancanpi  kin  on  ohoundapi. 

81.  Wakantanka  tawokonze  tokaheya  kin  en 
taku  tehinda  he? 

Wakagapi  kin  Wakantanka  iyecen  yuhapi,. 
ohodapi  qa  cekiyapi. 

82.  Wakanpi-wastepi  mahpiya  ekta  unpi  kin,, 
hena  unyuonihanpi  kta  he? 

Han,  Wakantanka  hena  kodawicaye. 

83.  Wakantanka  kodawicaye  cin  owasin  tokeca 
Mari  witansna  un  wakan,  iyotan  unyuonihanpi  kta 
he? 

Jesus  Wakantanka  hunku  he  e  nakaes.  Wak- 
anpi-wastepi  kin,  Wakantanka  hena  kodawicaye^ 
qa  wastewicada,  tuka  Mari  he  Wakantanka  hunku. 

84.  Tokeca  Wakanpi-wastepi  kin  cewicunki- 
yapi  he? 

Wakanpi-wastepi  cewicunkiyapi  hecen  Wakan- 
tanka  ekta  ceunkiciciyapi  qa  ounkiyapi  kta. 

85.  Jesus  Christ  qa  Wakanpi-wastepi  kin  taite- 
owapi  kin  nakun  unyuonihanpi  kta  he? 

Han,  hunkakewicunyanpi  qa  kodawicunyanpi 

iteowicawapi  kin  w^asteundakapi,  qa  nakun  Wak- 
a-ntanka  Cinhintku  qa  Mari,  Jesus  hunku  iteowica- 
wapi  kin  wasteuridakapi  kta,  Jesus  Christ  taiteo- 
wapi  qa  susbeca  tawa  wanunyakapi  kinhan,  taku 
tona  Jesus  unkiyepi  on  etanhan  econ  kin  hena  owa- 
sin  cante  mahen  kiksuya  unkiciyapi  qa  Wakan- 
tanka  wopida  unqupi,  qa  Wakantanka  isanpa  was- 
teundakapi.  Tohan  Wakantanka,  Wakanpi  wastepi 
kin  taiteowapi  wanwicunyakapi  kinhan  hena  token 
Wakantanka  nina  wastedakapi  tawacin  heceedan 
opapi  qa  ohinni  ihduwastepi  kin  awauncinpi,  qa 
hetanhan  onspeunkiciciyapi. 

Wakais^tanka  tawokokze  ikonpa. 
Wakantanka  nitawa  ikceya  caje  date  kte 

SKI. 

86.  Wokonze  inonpa  en  taku  econ  unsipi  he? 

Wakantanka  caje  kin  qa  taku  tona  wocekiye  qa 

woope  tawa  kin  ohinni  yaonihanyan  cajeunyatapi 
kta. 

87.  Wokonze  inonpa  en  taku  teliinda  he? 

Wakantanka  caje  kin  qa  wocekiye  kin  ilialiaya 

cajeunyatapi  qa  Wakantanka  osteunhdapi,  qa 
Wakantanka  namalion  unkeyapi  kinhan  tuka  unki- 
tonpi  &ii,  hena  owasin  wokonze  inonpa  en  teliinda. 

Wakantanka  tawokonze  iyamni. 
Anpetu  wakan  wakanda  kiksuya  wo. 

88.  Wokonze  iyamni  en  Wakantanka  taku  econ 
un^ipi  he? 

Anpetu  sakpe  icunhan  htaunipi  qa  wicohtani 
econqunpi  kta  tuka  anpetu  i&kowin  kin  wakan  un~ 
dapi  kta.  Wakantanka  anpetu  isakowin  kin  hda- 
wa^te  qa  hduwakan. 

89.  Tokeca  anpetu  tokaheya  (Sunday)  wakan 
undapi  kta  he? 

Jesus  waonspewicakiye  cin  hecen  econ  unsipi,  na- 
kun  Wakantanka  Cinhintku  anpetu  tokaheya  kin 
en  wicahapi  etanhan  piya  icicage,  qa  nakun  anpetu 
tokaheya  kin  en  Woniya  Wakan  mahpiya  eciyata- 
han  Jesus  waonspewicakiye  cin  en  wicai. 

90.  Token  anpetu-wakan  kin  wakanundapi  kta 
he? 

Tipi  wakan  en  unkihduwitayapi  kta.  Mass  wos- 
napi  kin  unkopapi  kta  qa  nakun  wahokon  wicakiya- 
pi  kin  naunhonpi  kta. 

91.  Wakonze  iyamni  kin  en  taku  tehinda  he? 

Wicohtani  ikcekceya  owasin  anpetu  wakan  kin 

en  tehinda. 

Wakantanka  tawokonze  itopa. 
Niate  kin,  nihun  ko  wicaduonihan  kte. 

HECEN  TEHAN  YANI  KTE. 

92.  Wokonze  itopa  taku  onspeunkiyapi  he  ? 

^iceca  kin  hunkakewicayapi,  wastewicadakapi 

kta  qa  wicayuonihanpi  kta.  Siceca  kin  hunkake- 
wicayapi  ohinni  anawicakigoptanpi  kta,  tuka  tohan 
taku  sica  econ  wicalipi  qa  on  Wakantanka  woope 
kicaksapi  kinhan  hehan,  anawicakigoptanpi  kte  sni, 
^iceca  kin  hunkakewicayapi  kin  tohan  onsikapi  kin,, 
owicakiyapi  qa  wicakicanptapi  kta,  qa  nakun 
ohinni  wacewicakiciciyapi  kta. 

93.  Siceca  hecen  econpi  kinhan  Wakantanka 
nina  iyokipi  yapi  he  ? 

Han,  maka  akan  wiconi  hanska  yuhapi  kta  qa 
cante  wasteya  tanyan  nipi  kta,  Wakantanka  eya. 

94.  Wokonze  itopa  kin  en  atkuku  qa  hunku 
taku  econ  wicaspi  he  ? 

Hunkake  siceca  kin  wastewicakidapi  kta  qa  wawi- 
cakicamnapi  kta,  qa  Wakantanka  etkiya  awicayapi 
kta. 

95.  Hunkake  hecen  econpi  sni  woaKtani  tanka 
econpi  he  ? 

Han,  ^iceca  Wakantanka  etkiya  awicayapi  ^ni 

kinhan  malipiya  ekta  yapi  kta  okihipi  kte  sni  hecen 
^iceca  wakan-sica  ti  kin  en  ekpewicayapi  kinhan  hun- 
kakewicayanpi  tohanpi  he  e. 

96.  Hunkakewicunyanpi  heceedan  wa^tewicun- 
dakapi  kta  he  ? 

^ina-sapa  qa  waonspeunkiyapi  kin  hena  nakun 
anawicunkigoptanpi  qa  wastewicundakapi  kta. 
Hena  Jesus  Christ  tawahosiyepi  nakaes. 

’Wakantanka  tawokonze  isaptan. 

WlCAYAKTE  KTE  SNI. 

97.  Wokonze  isaptan  en  taku  teHinda  he  ? 

Tuwe  tokeca  tancan  kin  qais  nagi  kin  kiunni- 

unyanpi  kta  tehinda. 

98.  Token  tuwe  tokeca  tancan  kin  kiunniun- 
yanpi  he  ? 

Tuwe  tokeca  nina  cante  sin  wicunyanpi,  wicun- 
-kastakapi,  ksuwewicunyanpi  qais  wicunktepi,  kin- 
han,  qais  tuwe  tokeca  he  econ  unsipi  kinhan,  tuwe 
tokeca  tancan  kiunniunyanpi. 

99.  Tuwe  tokeca  wicunktepi  -kta  iyowinunki- 
japi  he  ? 

Hiya,  tuwe  tokeca  tohinni  wicunktepi  kte  ^ni, 
tuka  tuwe  takpe  unkupi  kinhan  wicunktepi  kta 
iyowinunkiyapi. 

100.  Iciktepi  kin  teliinda  he  ? 

Han,  wiconi  kin  Wakantanka  tawa,  ije  wiconi, 
qa  wiconte  itancan. 

101.  Token  tuwe  tokeca  nagi  kin  kiunniun- 
yanpi  he  ? 

Wicoie  ^iksica  unkeyapi  qa  tuwe  tokeca  he  na- 
hon,  qais  taku  sica  econqunpi  qa  tuwe  tokeca  he 
wanyake  cinhan,  hecen  tuwe  tokeca  taku  sica  on- 
speiciciyapi,  qa  nakun  tohan  tuwe  tokeca  taku  sica 
econ  wicunsipi  kinhan,  hecen  tuwe  tokeca  nagi  kin 
en  kiunniunyanpi. 

102.  Tuwe  tokeca  taku  sice  econ  onspewicun- 
kiyapi  kinhan,  woahtani  tanka  he? 

Han,  woahtani  on  tuwe  tokeca  nagi  tawa  kin 
unktepi,  qa  hecen  nagi  kin  owihanke  wanin  hehan- 
yan  onsiya  unyanpi. 

103.  Woteca  sicaya  wicunkuwapi  kin,  tehinda 
he? 

Han,  wicasta  owotanna  nakun  woteca  onsiwic- 
adakapi  kta.  Wakantanka  woteca  wicakaga,  qa 
wastewicadake  wicasta  woteca  wowidag  wicaye  kta 
qa  woteca  kin  wicasta  cante  wasteya  wicaye  kta 
heon  Wakantanka  woteca  wicakoga.  Heon  etanhan 
woteca  tohinni  sicaya  wicunkuwapi  kte  sni. 

Wakantais^ka  TAWOKOKZE  IS  AKPE. 

SlCAYA  KAHMANA  ECANOK  KTE  SKI. 

104.  Wokonze  i&kpe  taku  teKinda  he? 

Wicotawacin,  wicoie  qa  wicoHan  siksica  tukte  on 

untancanpi  qa  unnagipi  kin  unkihdu&papi  kin,  hena 
owasin  tehinda,  iapi  sica  eyapi  idn,  iapi  sica  anagop- 
tanpi,  taku  sica  wanyakapi  kin,  dena  owas  tehinda. 
Winohinca  tokeca  akitapi,  wiinahmanpi,  qa  wawici- 
hahapi  kin,  he  tehinda. 

105.  Wokonze  isakpe  kin  en  taku  tehinda  kin 
econqunpi  kinhan  woahtani  tanka  he? 

Han,  tona  hecen  wahtanipi  kin  qa  woahtani  hece- 
ca  ohdakapi  sni,  tohinni  Wakantanka  ti  kin  en  yapi 
kta  okihipi  sni,  nakun  maka  akan  tohinni  tanyan 
unpi  kte  sni,  qa  wiconi  unma  kin  en  nina  kakis  wi- 
cayapi  kta. 

106.  Unnagipi,  untancanpi  ko  unkihdusapapi 
kte  sni  kinhan,  taku  econqunpi  kta  he? 

Taku  wawiyutanyan  un  tukten  yanke  cin  en  un- 
yanpi  kte  sni,  qa  anpetu  owasin  Mari,  Jesus  hunku 
kin  ceunkiyapi  kta,  heon  iye  ohinni  awaunhdakapi 
kta  qa  ounkiyapi  kta. 

WOKOKZE  ISAKOWI^iT. 

Wamayakok  KTE  SNI. 

107.  Wokonze  isakowin  taku  teliinda  he? 

Tuwe  tokeca  taku  tawa  kin  icupi  qa  yuhapi  kin 

he  tehinda,  hecen  tuwe  takpe  unyanpi  qa  taku  tawa 
unkicupi  kinhan  he  wawicakipi  eciyapi  he  woahtani 
tanka.  Tuwe  tokeca  taku  tawa  nahinana  unkicupi 
kinhan  he  wamanonpi  eciyapi  qa  he  nakun  tehinda. 
Taku  wiyopeunyanpi  is  taku  opeuntonpi  qa  tuwe 
tokeca  wicunhnayanpi  he  wicahnayanpi  eciyapi  he. 
nakun  tehinda.  Oicazo  ota  unkagapi  tuka  unhda. 
jujupi  unkokihipi  kte  sni  sdonunyanpi  kinhan  he 
woahtani  qa  wokonze  isakowin  en  tehinda.  Tuwe 
tokeca  taku  tawa  kiunniunyanpi  is  wicasta  tokeca 
econwicunsipi  kinhan,  he  nakun  woahtani.  Wicasta 
wanji  taku  manu  kin  opeuntonpi  qais  unkicupi  qa 
unyuhapi  kinhan,  woahtani  econqunpi.  Dena  owa- 
sin  wokonze  isakowin  en  tehinda. 

108.  Tuwe  tokeca  taku  tawa  kin  unhapi  kta 
iyowinunkiyapi  he? 

Hiya,  tuwe  tokeca  taku  tawa  kohanna  ake  unkic- 
upi  kta.  Tuwe  tekeca  taku  tawa  unhapi  kinhan. 
Wakantanka  ti  kin  en  unyanpi  kte  sni. 

109.  Tuwe  tokeca  taku  tawa  kin  kiunniunyanpi 
kinhan  token  econqunpi  kta  he? 

Taku  kiunniunyanpi  kin,  he  ake  piya  unkagapi 
kta  qais  unkajujupi  kta- 

WOKONZE  ISAHDOGAK. 

Tuwedan  aiyatok  kte  ski. 

110.  Wokonze  isahdogan  taku  tehinda  he? 

Tuwe  tokeca  aiwicaunyanpi  qa  wicaunkapi  sni« 

111.  Itonpi  sni  kin  he  taku? 

Taku  awauncinpi  kin  toktogiye  unkeyapi  kinhan, 
hecen  tokan  kin  wicaunhnayanpi  kta  uncinpi  kin, 
he  itonpi  sni  eciyapi 

112.  Itonpi  sni  kin  he  ehinni  woahtani  he? 

Han,  Wakantanka  wowicake  he  e,  qa  itonpi  sni 

kin  nina  sicedaka. 

113.  Oweunhanhanpi  qa  unkitonpi  sni  is  ounki- 

eiyapi  kte  on  unkitonpi  sni  kinhan,  he  nakun  woah-, 
tani  he?  ; 

Han,  itonpi  sni  owasin  tehinda.  ' 

114.  Wokonze  isahdogan  kin  nakun  taku  tehin-j 

da  he?  j 

Tuwe  tokeca  taku  sica  econ  kin  tokan  owicnnki- 

yakapi;  qai^  tuwe  tokeca  taku  sice  econ  keunkiyapij 
tuka  wicaunkapi  sni  kinhan,  dena  owasin  tehindaj 

115.  Tuwe  tokeca  sicaya  econpi  keunkiyapi  tu- 
ka  wicaunkapi  ^ni  kinhan,  taku  econqunpi  kta  he? 

Wowicake  ohna  qa  owotanna  unkeyapi  kta,  qa 
tuwe  tokeca  kiunniunyanpi  kinhan  ake  piya  unka- 
gapi  kta. 

116.  Wokonze  i&hdogan  taku  econ  un^ipi  he? 
Taku  unkiyukcanpi,  taku  unkeyapi,  taku  econ- 

qunpi  kin  wowicake  ohna  econqunpi  kta.  qa  iyotan 
tuwe  tokeca  caje  wastepi  kin  unpatanpi  kta. 

Wakaktakka  tawokonze  ikapcinwanka. 
Tuwedak  tawicu  duhe  kta  yacik  kte  ^ni. 

117.  Wokonze  inapcinwanka  taku  teliinda  he? 
Taku  siksica  awauncinpi  qa  taku  sica  cantiheun- 

yanpi  kinhan  he  wokonze  napcinwanka  en  teKinda. 

118.  Taku  sica  cantiheunyanpi  kinhan  woalitani 
he? 

Han,  taku  sica  cantiheunyanpi  kinhan  he  woali- 
tani  tanka. 

119.  Taku  sica  awauncinpi  qa  wicotawacin 
^iksica  unkipajinpi  sni  kinhan,  woalitani  tanka  he? 

Han,  he  woalitani  tanka. 


102 


KATOLIK  WOCEKIGE. 


Wakaisttakka  TAWOKOKZE  IWIKCEMKA. 
Tuwedak  taku  tawa  wamayakon  kte  awa- 

CAKNI  KTE  SNI. 

120.  Wokenze  iwikcemna  taku  tekinda  he? 
Tuwe  tokeca  taku  tawa  cantiheyapi  qa  inawizipi 

owasin  tehinda. 

121.  Wokonze  iwikcemna  taku  econ  un^ipi  he? 
Tuwe  tokeca  taku  tawa  tohinni  cantiheunyanpi 

kte  sni,  qa  taku  unhapi  kin  tanyan  unhduhapi  qa 
unqunpi  kta.  Unkiyepi  token  unkihdacinpi  kin, 
he  iyecen  tuwe  tokeca  tanyan  cante  wicunkiyuzapi 
kta. 

Wakantanka  towaonsida  eciyatahan. 

122.  Unkiyecinka  unwastepi  kta  qa  Wakantan- 
ka  tawokonze  qa  Wocekiye  tawokonze  unkopapi 
kta  unkokihipi  he? 

Hiya,  Wakantanka  towaonsida  nina  unkihdacinpi 
qa  on  unwastepi  qa  wokonze  owasin  tanyan  unko- 
papi  kta 

123.  Wakantanka  wowaonsida  taku  kapi  he? 
Jesus  Christ  unkiyepi  on  kakis  iciye,  qa  on  can-  ^ 

susbeca  en  unkicamnapi,  hecen  taku  tona  unnagipi 
on  unkihdacinpi  qa  on  unnipi  kta,  hena  owasin  Jesus , 

on  etanhan  Wakantanka  unqupi  kta,  qa  he  wowa- 
on^ida  eciyapi. 

124.  Wowaonsida  nakun  toktogiye  cajeyatapi 
he? 

Han,  Wakantanka  tookihi  qa  towaste. 

125.  Wakantanka  wookihi  tawa  kin  taku  kapi 

? 

Unkitawacinpi  kin  en  iyoyam  ya,  hecen  taku 
waste  qa  taku  waste  sni  taninyan  sdonunyanpi,  na- 
kun  wasag  unyanpi  hecen  taku  waste  cin  econqunpi 
qa  taku  sica  unkipajinpi  unkokihipi. 

126.  Wakantanka  wookihi  unhduhapi  sni  kin- 
han  unnipi  kta  he? 

Hiya,  Jesus  kaken  unkokiyakapi :  Ociciyapi  sni 
kinhan,  takudan  oyakihipi  kte  sni. 

127.  Wakantanka  wicasta  otoiyohi  wookihi  wi- 
caqu  he? 

Han,  Wakantanka  wicasta  owasin  wiconi  waste 
kin  en  yapi  kta  qa  nipi  kte  cin. 

128.  Wakantanka  towaste  he  taku  he? 

Wakantanka  unnagipi  kin  en  Woniya-wakan 

iyayeya  qa  unnagipi  kin  taku  &pa  qa  sica  etanhan 
eyaku  qa  taku  waste  on  ojuya,  he  Wakantanka 
wowaste  tawa  eciyapi. 

129.  Wakantanka  towaste  unkiyepi  en  taku 
econ  he.^ 

Wakantanka  towaste  unhapi  kinhan,  Wakantanka 
cinca  unyakonpi,  Wonya-wakan  unnagipi  en  yanke 
kta,  qa  Wakantanka  ti  waste  kin  en  unyanpi  kta. 

130.  Wakantanka  towaste  taku  wa^te  hinca  he.^^ 

Han,  maka  akan  taku  waste  owasin  Wakantanka 

towaste  iyotan  wasteundakapi  kta. 

131.  Wakantanka  towaste  ohinni  unhapi  kta 
uncinpi  kta  he? 

Han,  Wakantanka  towaste  unhapi  kinhan  mali- 
piye  on  ohiunkiciciyapi  kta  unkokihipi. 

132. '  Token  malipiya  on  ohiunkiciciyapi  unkok- 
ihipi  he.? 

Wicolian  tukte  econqunpi  kin  Wakantanka  ohou- 
ndapi  kta  on  econqunpi  kinhan  mahpiya  on  ohi- 
unkiciciyapi  kta.  Hecen  hanhanna  otoiyohi  qa 
anpetu  icunhan  taku  econqunpi  kin  Wakantanka 
on  etanhan  qa  Wakantanka  isnana  iyokipi  unyanpi 
kte  on  econqunpi  kta,  he  ohinni  kiksuya  unkiciyapi 
kta. 

133.  Wakantanka  towaste  kin  token  unkihnu- 
nipi  he.? 

Woahtani  tanka  econqunpi  kinhan,  Wakantanka 
towa^te  unkihnunipi. 

134.  Wakantanka  towaste  unkihnunipi  kinhan 
token  ake  unyuhapi  kta  qa,  ake  piya  unkiciyapi 
kta  he?  Qa  token  Wakantanka  towaste  ohinni 
sanpa  icagunyanpi  qa  ohinni  sanpa  unwa^tepi  kta 
he? 

Sacraments  on  qa  nakun  ceunkiyapi  kin  on. 

SACRAMENTS. 

185.  Sacrament  he  taku? 

Tancan  mahen  Woniya-Wakan  wowaste  unqupi 
qa  he  nakun  akantanhan  taninyan  yutaninpi,  qa 
Christ  he  econ  unsipi. 

186.  Tokeca  akantanhan  taninyan  yutaninpi  un- 
keyapi  he? 

Taku  wanunyakapi  qais  taku  naunlionpi  qa  on 
Wakantanka  iye  wowaste  kin  unnagipi  kin  en  iya- 
yeya  sdonuniyanpi  kta.  Hecen  miniawicakastanpi 
kin  en  Priest  kin  hoksiyopa  pa  akan  mini  akastan 
he  wanunyakapi,  nakun  Priest  kin  wicoie  tukte  eye 
cin  naunhonpi.  Qa  Jesus  he  econ  unsipi  qa  nakun 
Jesus  tawocekiye  kin  en  ohinni  econpi. 

137.  Sacraments  tonakeca  unhapi  he? 

Sakowin:  Miniawicaka^tanpi ;  Yusutapi  wakan; 
Yutapi  wakan;  Woalitani-ohdakapi;  Ehake  iwica- 
unpi;  Priest  kagapi:  Wakan  kiciyuzapi. 

MINIAWICAKASTANPI. 

138.  Miniawicakastanpi  kin  he  taku? 
Miniawicakastanpi  kin  he  Sacrament  tokaheya  e 

•e,  Hunkakewicunyanpi  tokakeya  etanhan  wowah- 
lani  en  unyuhapi,  qa  woahtani  en  unkicagapi. 
Tuka  miniawicakastanpi  en  woahtani  de  unkicipa- 
jujupi  qa  nakun  woahtani  owasin  tukte  econqupi 
kin  miniawicakastanpi  en  unkicipajujupi  hecen 
Wakantanka  cinca  unyakonpi  qa  Mahpiya  ekta  un- 
yanpi  kta  unkokihipi. 

139.  Sacraments  owasin  en  tokeca  Miniawicaka- 
•stanpi  kin  tokaheya  he? 

Miniaunkastanpi  sni  kinhan,  Sacraments  unmapi 
unkicupi  unkokihipi  sni  qa  wocekiye  unkopapi  sni. 

140.  Tokeca  oyate  owasin  miniawicakastanpi 
kta  iyececa  he? 

Tona  miniawicakastanpi  sni  kin  ohinni  Wakan- 
tanka-ti  kin  tokan  inajinpi,  ohinni  owihanke  wanin 
hehanyan  on^iya  unpi  kta. 

141.  Miniawicakastanpi  kin  token  heconpi  he? 
Priest  kin  pa  akan  mini  akastan  qa  kaken  eya; 

Miniacicastan  Ateyapi  qa  Cinhintku  qa  Woniya- 
wakan  caje  on. 

142.  Tuwe  miniawicakastanpi  okihi  he? 

Priest  kin  he  econ  kta,  tuka  Priest  yuhapi  sni 
kinkan  tuwe  tokeca  econ  kta. 

143.  Tokeca  miniawicakastanpi  kin  en  tuwe 
inajin  kta  he? 

Tuwe  inajin  kin  he  hoksiyopa  qais  tuwe  minia- 
kiastanpi  kin  ohinni  awanhdake  kta  hecen  Wakan- 
tanka  woope  tanyan  onspeiciciye  kta,  qa  wocekiye 
tanyan  ope  kta. 

YuSUTAPI - WAKAN^. 

144.  Yusutapi  wakan  he  taku? 

Yusutapi-wakan  en  Woniya  wakan  unkicupi  qa 

on  waunsakapi  qa  owotanna  unyakonpi  kta. 

145.  Tokeca  Yusutapi  wakan  on  waunfekapi  qa 
owotanna  unyakonpi  kta  unkeyapi  he? 

Wakantanka  towaste  tukte  miniaunkastanpi  en 
unkicupi  kin,  he  yusutapi — wakan  on  unkiyepi  en 
icagkiye,  qa  Woniya  wakan  en  unkupi  qa  taku 
waste  owasin  oju — unyanpi,  hecen  waun&kapi  kte 
qa  Wakantanka  taku  tona  wicaundapi  kte  unsipi 
kin  tohinni  cetununhdap  sni  qa  nakun  taku  wicaun- 
dapi  kin  unkohdakapi  kte  tohinni  unki^tecapi  kte 
sni. 

146.  Woniya-wakan  yusutapi — wakan  en  taku 
sakowin  en  unkaipi,  qa  hena  token  ewicakiyapi  he? 

Woniya-wakan  taku  sakowin  unkupi  kin  dena  e  e. 

1  Woksape,  2  Wookaknig'e,  3  Wowahokonkiyey 
4  Wacintankapi,  5  Wosdoniye,  6  Cantekiyapi,  7 
Wokokipe. 

147.  Woksape  he  taku? 

Woniya  wakan  ksapa  unyanpi  qa  on  taku  maka 
akan  un  kin  nina  euntonwanpi  sni  tuka  taku  tona 
unnagipi  tawa  kin  qa  Wakantanka  woope  tawa  kin 
he  iyotan  ohinni  awauncinpi  kta. 

148.  Wookahnige  he  taku? 

Woniya-wakan  unkitawacin  iyoyam  unyanpi  he- 
cen  Wakantanka  woope  tawa  kin  qa  wahokon  wic- 
akiyapi  kin  tanyan  unkokahnigapi  kta  unkohipi, 

149.  Wahokenkiye  he  taku? 

Woniya-wakan  uncantepi  mahen  wahokon  unki- 

yapi  qa  on  token  unkokihipi  kin  nakun  oyate  owa- 
sin  Wakantanka  sdoniyapi  qa  yuonihanpi  kta,  he 
ohinni  awacin  unyankonpi  kta. 

150.  Wacintankapi  he  taku? 

Woniya-wakan  wacintanka  unyanpi  qa  on  taku 

tona  wicaundapi  kin  iyokipiya  unkohdakapi  qa  na- 
kun  tohan  unkihaliapi  kinhan  ewauncinpi  kte  sni, 
Woniya-wakan  wasag  unyanpi  hecen  tohan  unkiyu- 
tapi  kinhan  waunhtanipi  kte  sni,  qa  wicaundapi  kte 

iinkayustanpi  sni  nakun  kakis  unyanpi  qais  unktepi 
kinhan  unkayustanpi  sni. 

151.  Wosdonye  he  taku? 

Taku  tona  woope  eciyatanhan  sdonunyanpi  kta 
qa  econ  unsipi  kin  Woniya-wakan  he  sdoniye  un- 
kiyapi  qa  tohan  taku  sice  cin  en  unkihpayapi  kta 
sdonunyanpi  hehan  Woniya-wakan  iwakta  nnkiya- 
pi. 

152.  Cantekiyapi  he  taku? 

Woniya-wakan  Wakantanka  kici  icikoyag  un- 
yanpi  qa  on  Wakantanka  ohinni  cante  en  unyuzapi 
qa  taku  tona  on  Wakantanka  iyokipi  unyanpi 
sdonunyanpi  kin  he  iyokipiya  econqunpi  kta. 

153.  Wokokipe  he  taku? 

Woniya-wakan  uncantepi  en  wokokipe  iyayeya 
qa  on  Wakantanka  iyotan  wasake  kin  unkinihanpi 
qa  woahtani  on  iyokisice  unyanpi  kta  kounkipapi. 

154.  Tuwe  Yusutapi-wakan  econ  kta  he? 

Sina-sapa  itancan,  Bishop  he  econ  kta. 

155.  Bishop  kin  token  yusutapi-wakan  econ 
kta  he? 

Bishop  nape  kin  yuwankan  yuza  qa  wihdi  wakan 
on  sdawicaye  qa  wacewicakiciciye. 

156.  Wihdi-wakan  he  taku? 

Wihdi-iyotan  waste  qa  sda  wastemna  icicahiyapi^ 
he  Bishop  kin  Holy  Thursday  anpetu  en  yuwakan. 

157.  Bishop  token  sdawicayahe? 

Bishop  kin  itehu  wihdi-wakan  on  lun  qa  kaken 
eye  kta;  Niite  kin  wihdi-wakan  on  susbeca  kagya 
iwaun  qa  wa&g  ciye  Ateyapi  qa'  Cinhintku  qa. 
Woniya  wakan  caje  kin  on.  Amen. 

158.  Tokeca  itehu  kin  iunpi  he? 

Jesus  Christ  wicaundapi  qa  taniyan  unpazopi  kta 
tohinni  unkistecapi  kte  sni  heon  itehu  iunpi. 

159.  Tokeca  itehu  kin  en  susbeca  kagapi  he? 

Jesus  can-susbeca  tawa  kin  en  ohinni  unkiyus- 

kinpi  qa  tohinni  unkistecapi  kte  sni. 

160.  Tokeca  Bishop  kin  tapon  apa  he? 

Hecen  wdyeya  unkiciyapi  kta,  qa  tohan  Jesus- 
woope  on  etanhan  sicaya  unkuwapi  qa  nakun  kaki& 
unkiyapi  esta  he  iyokipiya  Jesus  on  etanhan  unka- 
kijapi  kta. 

161.  Tona  Yusutapi-wakan^icupi  [kta  cinpi  kin 
token  wuyeya  iciyapi  kta  he? 

Yusutapi-wakan  icupi  sni  itokam  woahtani  tan- 
yan  ohdakapi,  qa  wahokon  wicakiyapi  kin  nahonpi 
kta. 

YuTAPI-W  AKAIS^. 

162.  Yutapi-wakan  he  taku? 

Jesus  Wakantanka  Cinhintku  kin  waonspewica- 
kiye  akenonpapi  he  aguyapi  qa  minisa  yutokecapi 
wicasi  heon  Priest  kin  aguyapi  y utokeca  qa  on  aweca- 
kehan  Jesus  tancan  kage,  qa  minisa  yutokeca  qa  on 
awicakehan  Jesus  we  kin  kage  hecen  Inyanwosnapi 
akan  awicakehan  Jesus  Christ  ataya  qa  niun  kin 
unyuhapi,  Jesus  Wakantanka  un  qa  wicasta  un  kinj, 
Jesus  tancan  kin  qa  Jesus  we  kin  qa  nakun  Jesus 
nagi  kin  awicakehan  Inyan-wosnapi  akan  yanke. 

168.  Tokeca  yutapi-wakan  Sacrament  iyotan 
wakan  eciyapi  he? 

Sacraments  unmapi  en  Wakantanka  towaonsida. 
qa  towaste  en  unkupi  tukaYutapi-wakan  en  Jesu& 
Christ  he  etanhan  wowaonsida  owasin  hiyu  kin^ 
iyehinca  unyuhapi  qa  unkicupi. 

164.  Tokeca  Yutapi — wakan  nakun  Inyanwo- 
snapi  Sacrament  eciyapi  he? 

[nyan  yuwakanpi  kin  en,  econpi  qa  nakun  wosna 
heca  e  e. 

165.  Inyan — wosnapi  Sacrament  tokeca  he 
Jesus  Christ  tancan  kin  qa  we  kin  unkeyapi  he? 

Inyan — wosnapi  Sacrament  en  Jesus  Christ  iye 

tancan  kin  unyuhapi,  tancan  he  ehanna  Mari  wi- 
tansna  un  etanhan  icu  qa  can — susbeca  akan  otke, 
qa  tancan  he  malipiya  ekta  ohodapi  qa  yatanpi. 

166.  Yutapi — wakan  en  Jesus  tancan  niun  kin 
unyuhapi  he? 

Han,  Jesus  Christ  tancan  niun  kin  he  e,  Jesus 
wicakapi  etanhan  tancan  hduha  kini  qa  icinonpa 
ake  te  kte  sni. 

167.  Aguyapi  owanyake  cin  Jesus  Christ  hecee- 
dan  e  e  qais  nakun  Jesus  Christ  we  kin  ahna  han 
he? 

Jesus  Christ  niun  kin  he  yanke,  heon  tukten 
Jesus  Christ  tancan  yanke  cin  hen  nakun  Jesus  we 
kin  yanke,  Qa  tukten  Jesus  we  kin  yanke,  hen 
nakun  Jesus  tancan  ahna  yanke. 

168.  Aguyapi  wakan  yuspaspapi  kinhan  Jesus 
Christ  nakun  yu^paspapi  he? 

Hiya,  taku  waunyankapi  kin  he  yuspaspapi,  tuka 
Jesus  Christ  Wakant^nka  un  qa  wicasta  un  kin 
aguyapi  wakan  onspa  cikcistinna  en  yanke. 

169.  Aguyapi  qa  minisa  ihdutokecapi  qa  Jesus 
tancan  qa  we  kin  he  e,  token  sdonyaye  he? 

Jesus  (!Ihrist  tohan  Inyan-wosnapi  Sacrament 
tokaheya^econ  kin  wicoie  tukte  eye  cin  sdonunyan- 
pi,  qa  iye  token  econ  kin  he  iyecen  waonspewica-  j 

kiye  cin  econ  wicasi,  qa  nakun  Jesus  tawocekiye 
kin  en  otokaheya  hetanhan  ohinni  hecen  econpi. 

170.  Jesus  Christ  tohan  Inyan-wo&api  Sacra- 
ment  kaga  he? 

Te  sni  itokam,  ehake  htayetu  wotapi,  Holy  Thurs- 
day  en  Jesus  Inyan-wosnapi  Sacrament  unqupi. 

171.  Jesus  Christ  token  Inyan-wosnapi  Sacra- 
ment  kaga  he? 

Jesus  Christ  aguyapi  icu  qa  yawaste  qa  yuspaspa 
qa  waonspewicakiye  cin  wicaqu  qa  heya.  Icupi 
qa  yutapo,  mitancan  kin  he  dee.  Qa  wiyatke  kin 
ehduku  qa  wopida  eye  ca  wicaqu  qa  heya  Owasin 
etanhan  yatkanpo,  mawe  kin  he  de  e,  wicota  on 
papsonpi  woahtani  pajujupi  on  etanhan. 

172.  Jesus  Christ  tohan  wicoie  dena.  De  mi- 
tancan  kin  e  e;  de  mawe  kin  e  e,  eye  cinhan  taku 
econ  he? 

Aguyayi  qa  minisa  ataya  yutokeca,  Jesus  wicoie 
on  aguyapi  kin  iye  tancan  icaga  qa  mini&  kin  iye 
we  icaga;  Jesus  decen  eyesni:  tohan  yatapi  cinhan 
de  mitancan  e  e  kta.  Jesus  nakun  decen  eye 
^ni,  de  mitancan  kapi,  nakun  decen  eye  sni; 
Aguyapi  kin  en  mitancan  han;  Nakun  wiyacinpi 
wan  eye  sni;  tuka  taniyan:  de  mitancan  e  e,  de 
mawe  ee,  heya. 

173.  Jesus  nakun  tuwe  tokeca  iye  tancan  qa 
iye  we  kin  kag  wicasi  he? 

Han,  Jesus  Christ  waonspewicakiye  akenonpapi 
kin  qa  nakun  Priest  owasin  maka  owihanke  kte  sni 
hehanyan  hecen  econ  wicasi.  Ehake  litayetu-wota- 
pi  en  he  econ  wicasi,  miksuya  econpo,  eya.  Heon 
etanhan  nahahin  qa  nakun  tokata  Priest  owasin 
maka  owancaya  unpi  kin  anpetn  otoiyohi  Jesus  tan- 
can,  qa  we  kin  kagapi. 

174.  Priest  tohan  aguyapi  qa  mini&  yutokeca. 
qa  on  Jesua  tancan  qa  we  kin  kaga  he? 

Mass-wosnapi  icunhan  he  econ. 

175.  Priest  kin  wowasake  tukte  on  Christ  tan- 
can  qa  we  kin  kage  he? 

Mahpiya  eciyatanhan  wowasake  on  koyaka,  Priest 
kin  Woniya-wakan  qupi  qa  yuwakanpi.  Mass- 
wofoapi  en  Priest  kin  Jesus  wicoie  tukte  ehanna 
eye  cin,  iye  nakun  eya  qa  on  Jesus  tancan  qa  wo 
kin  kage. 

176.  Yutapi-wakan  ohoundapi  qa  itokam  can 
pe^ka  makehdeya  naunjinpi  kta  iyececa  he? 

Han,  Jesus  Wakantanka  Cinhintku  he  e,  heon 
itokam  canpe^ka  makehdeya  naunjinpi  kta. 

177.  Tokeca  yutapi-wakan  kin  tipi-wakan  en 
unhapi  he? 

Yutapi-wakan  ohinni  tipi-wakan  en  unhapi  hecen 
Jesus  ohinni  ikiyedan  unyuhapi  qa  ceunkiyapi  qa 
unyatanpi  kta  unkokihipi  qa  nakun  wayazankanpi 
kin  Yutapi-wakan  icupi  kta  okihipi. 

178.  Tokeca  Jesus  Yutapi.wakan  unqupi  he? 
Jesus  nina  wasteundakapi  kin  unkipazopi  kta  cin, 

qa  unnagipi  kin  Jesus  tancan  qa  w’O  kin  un  nipi 
kta. 

179.  Token  unnagipi  kin  Yutapi-wakan  on  nipi 
kta  he? 

Token  untancanpi  kin  woyute  ikceka  on  tanka 
icagapi  qa  on  nipi  kin  he  iyecen  unnagapi  kin 
woyute  wakan  kin  de  on  wiconi  wa^te  kin  en 
icagapi  qa  on  nipi  kte. 

180.  Communion-wakan  he  taku  kapi? 

Jesus  tancan  qa  we  kin  Yutapi-wakan  en  unki- 
cupi  he  Communion  eciyapi. 

181.  Yutapi-wakan  unkicupi  kta  iyececa  he? 
Han,  Jesus  Christ  he  nina  econ  un^ipi;  econqun-' 

pi  sni  kinhan  wiconi  unyuhapi  sni. 

182.  Yutapi-wakan  unkiyepi  en  tuku  econ  he? 
1  Jesns  kici  icikoyag  unkiyapi,  2  Wiconi  wa^te 

kin  unkiyepi  en  icahya  qa  yuwasake,  3  Unkitawa- 
cin  wasakya  hecen  woahtani  unkipajinpi  unkokihipi, 
4  Tona  Yutapi-wakan  icupi  kin  hena  tancanpi  kin 

tokata  wicaliapi  etanhaii  wiconi  owihanke  wanin 
ekta  najinpi  kta. 

Jesus  kaken  eya;  Tuwe  micelipi  yute  ca  mawe 
yatke  cin  he  mici  un  qa  mis  kici  waun.  Tuwe  mi- 
oelipi  etanhan  yute  ca  mawe  yatke  cinhan  owihanke 
wanin  wiconi  yuhe  kta,  qa  anpetu  ihankeya  kin  en 
piya  icaliwaye  kta.  Ate  u  masi  kin  he  niun  ,qa  Ate 
on  niwaun,  qa  tuwe  mayute  cinhan  miye  on  ni  kta. 
Aguyapi  ni  un  kin  he  miye,  tuwe  etanhan  yute  cin- 
han  owihanke  wanin  ni  kta. 

18B.  Token  Yutapi-wakan  unkicupi  kta  he? 

Y^utapi-wakan  unkicupi  sni  itokam  woahtani  tan- 
yan  unkohdakapi  kta  qa  on  unnagipi  kin  skaya 
-unhdujajapi.  St.  Paul  decen  eya:  tuwe  aguyapi 
kin  de  iyacin  sni  yute  ca  Itancan  tawiyatke  kin  de 
jatke  cinhan,  he  Itancan  kin  tancan  we  ko  on 
yacopi.  Tuka  wica^ta  kin  wihdukcan  kta,  hecen 
aguyapi  kin  de  yute  ca  wiyatke  kin  de  etanhan 
yatke  cinhan,  he  wayaco  hdute  ca  hdatkan,  Jesus 
lancan  kin  iyukcan  sni  kin  heon. 

184.  Yutapi  wakan  unkicupi  kta  uncinpi  kin- 
lian  token  untancanpi  iyecetu  unkiciyapi  kta? 

Hanye-cokaya  etanhan  takudan  untapi  sni  qa 
unyatkanpi  kte  sni  qa  kinihanyan  Yutapi-wakan 
unkicupi  kta. 

185.  Tuwe  wota  qa  Yutapi  wakan  icu  kta 
okihi  he? 

Tona  wayazankapi  qa  tapi  kte  liinca,  qa  ehake 
yutapi  wakan  icupi. 

Mass-wosxapi  wakak  kin. 

186.  Mass-wosnapi  wakan  taku  kapi  he? 

1.  Priest  kin  aguyapi  qa  minisa  Inyan-wo^napi 
(altar)  akan  Wakantaiika  qu. 

2.  Aguyapi  qa  minisa  ihdutokecapi,  aguyapi 
kin  Jesus  Christ  tancan  kin  icaga  qa  minisa  Jesus 
Christ  we  kin  icaga,  Woniya  wakan  iciyatahan. 

3.  Jesus  Christ  token  can-susbeca  en  waihdu^na 
qon  he  iyecen  Inyan  wosnapi  akan  Priest  nape  kin 
on  hecon  sa. 

4.  Jesus  kakije  qon  kiksuya  unkiciyapi  qa  iye 
tancan  kin  untapi  qa  iye  we  kin  unyatkanpi. 

187.  Tokeca  Jesus  Mass-wosna  kin  unqupi  he? 

Jesus  can-susbeca  en  taku  unkicamnapi  kin  he 

ohini  Mass-wosnapi  en  unkaipi  kta. 

188.  Tokeca  Wakantanka  Ateunyanpi  kin 
Mass-wosnapi  unqupi  he? 

1  Wakantanka  iyotan  wasake  cin  ohoundapi  qa 
unyatanpi  kta  on,  2  Taku  tona  Wakantanka  unqu- 
pi  kin  on  wopida  unkeyapi  kta,  3  Taku  tona  unkih- 
dacinpi  kin  he  Wakantanka  iye  cinca  on  etanhan 


118 


KATOLIK  WOCEKIGE. 


unqupi  kta,  4  Qa  nakun  woalitani  econqunpi  kin  on 
Wakantanka  on^iundapi  kte  cin  on  etanhan,  Mass- 
wosna  kin  Wakantanka  unqupi. 

WOAHTANI  OHDAKAPI  KIN. 

189.  Wohdakapi  Sacrament  he  taku? 

Tona  miniawicakastanpi  iyohakam  ake  woahtani 
heconpi  kin  hena  Priest  kin  en  woahtani  ohdakapi 
kta  qa  Priest  kin  woahtani  wicakicipajuju  kta. 

190.  Tuwe  Priest  kin  woahtani  wicakicipajuju 
kta  wicasi  he? 

Jesus  Wakantanka  Cinhintku  econ  wicasi,  heon 
Priest  kin  Wakantanka  towasake  on  woahtani  pa- 
juju  okihi. 

191.  Wohdakapi  Sacrament  en  woahtani  ohda- 
kapi  kin  he  heceena  he? 

Hiya  tona  wohdag  yapi  kin  taku  yamni  econpi 
kta:  1  Woahtani  econpi  kin  on  cante  sm  iciyapi 
qa  iyope  iciyapi  kta.  2  Woahtani  tanyan  ohdakapi 
kta,  3  Woahtanipi  on  Wakantanka  iyokipi  sni  yapi 
qa  tuwe  tokeca  nagi  is  tancan  kin  en  kiunniwica- 
yapi  dena  owasin  ake  piya  kagapi  kta  iyececa. 

192.  Token  woahtani  econpi  kin  tanyan  sdoun- 
yanpi  he? 

Woniya  wakan  nina  ceunkiyapi  hecen  unkitawa- 

<}inpi  kin  en  iyoyam  nnyanpi  kta,  hehan  wicotawa- 
cin  siksice  qa  wicoie  ^iksice  qa  wicokan  siksice  tukte 
on  Wakantanka  wokonze  qa  Wocekiye  wokonze 
kiunkaksapi  kin  dena  owasin  kiksuye  unkiciyapi 
kta. 

193.  Woalitani  tona  econqunpi  kin  tanyan  sdon- 
unyanpi  kinhan  hehan  taku  econqunpi  kta  he? 

Gante  sin  unkiciyapi  kta,  iyopeunkiciyapi  kta  qa 
icinonpa  woalitani  hena  econqunpi  kte  sni  awaun- 
cinpi  kta. 

194.  Tokeca  woalitani  on  iyopeunkiciyapi  kta 
he? 

1  Woalitani  on  wiconi  waste  kin  qa  malipiya  un- 
kihnunipi  qa  wokakije  owihanke  wanin  unkihdam- 
napi,  2  Wakantanka  waste  qa  owotanna  kin  nina 
iyokisin  unyanpi,  3  Jesus  Wanikiye  unkiyepi  on 
etanhan  wicasta  icicage  qa  kakis  iciye  cin  wasteun- 
dakapi  sni. 

195.  Woahtani  on  cante  sin  unkiciyapi  kinhan 
nakun  taku  awauncinpi  kta  he? 

Woahtani  owasin  unkipajinpi  kta  qa  tukten 
woahtani  en  unkihpayapi  kta  sdounyanpi  kinhan 
hen  unkiyayapi  kte  ^ni  dena  owasin  awicakehan 
awauncinpi  kta. 

196.  Woahtani  on  cante  sin  iciyapi  kta  iyececa 
he? 

Tona  wohdag*  yapi  qa  cante  sin  iciyapi  sni  kin 
Wakantanka  hena  woahtani  wicakicipajuju  kte  sni. 

197.  Token  woahtani  on  cante  ^in  unkiciyapi 
kta  he? 

O  Mita  Wakantanka,  woahtani  ecamon  kin  on 
nina  iyokipi  sni  ciye  heon  nina  cante  masice,  Niye 
iyotan  niwaste  qa  wacanyakiye,  tuka  woahtani  kin 
nina  siceyadake.  Jesus  Wanikiye  unyanpi  kin  on 
etanhan  onsimada  qa  woahtani  amiciktonjawo. 
Omakiye  qa  tokata  woahtani  dena  ecamon  kte  ^ni. 

198.  Tohan  woahtani  on  cante  sin  unkiciyapi 
kta  he? 

(1.)  Tohan  wohdag  unyanpi  kinhan.  (2.(  Tohan 
untapi  kte  hinca.  (3.)  Anpetu  otoiyohi  htayetu 
waceunkiyapi  kin  en. 

199.  Wakantanka  woahtani  unkohdakapi  kta 
unsipi  he? 

Han  Wakantanka  Cinhintku  he  econ  unsipi  qa 
Jesus  waonspewicakiye  cin  he  unkokiyakapi  qa 
Jesus  tawocekiye  kin  en  otokaheya  hetanhan  ohin- 
ni  woahtani  ohdakapi,  St.  John  kaken  unkokiy- 
akapi;  Woahtani  unkohdakapi  kinhan  Wakan- 
tanka  waonsida  qa  owotanna  kin  woahtani  unkaki- 
ciktonjapi  qa  woahtanipi  owasin  kin  etanhan  iye 
we  kin  en  unyujajapi  kta. 

200.  Towa  woahtani  tanka  wan  ohdakapi  ^ni 
kinhan  takn  tehike  econpi  he? 

Han  taku  nina  tehike  heconpi.  Woniya  wakan 
hnayanpi  kta  cinpi  heon. 

201.  Tona  woahtani  ohdakapi  kta  istecapi  qa 
ikopapi  taku  awacin  yankapi  kta  he? 

Priest  kin  Jesus  Wakantanka  caje  kin  on  hen 
yanke  qa  Priest  kin  taku  tona  wohdag  yapi  en  nahon 
kin  ohdake  kta  okihi  sni.  Woahtani  unkohdakapi  sni 
kinhan  uncantepi  kin  tohinni  tinza  yanke  kte  sni^ 
qa  anpetu  ihankeya  kin  en  Wakantanka  woahtani 
econqunpi  kin  owasin  oyate  owasin  wicitokam  tan- 
in  wieakiye  kta. 

202.  Woahtani  kin  nakun  tona  akihde  econ- 
qunpi  kin  unkohdakapi  kta  iyececa  he? 

Han  qa  tohan  tanyan  sdonunyanpi  ^ni  kinhan 
tonakeca  unkiyacinpi  kin  unkeyapi  kta.  Hecen 
okini  yamni  akihde,  qais  topa  akihde  ecetu  ecamon, 
unkeyapi  kta. 

203.  Wohdag  yapi  iyohakam  taku  econqunpi 
kta  he? 

Wakantanka  itokam  cankpe^ka  makahde  naun- 
jinpi  kta  qa  ake  onsiundapi  qa  woahtani  unkakicik- 
tonjapi  kin  on  wopida  unqupi  kta  qa  Priest  taku 
cekiye  unsipi  qais  woahtani  on  econ  unsipi  kin  he^ 
kohanna  econqunpi  kta. 


122 


KATOLIK  WOCKKIGE. 


204.  Woalitani  unkicipajujupi  kinhan  woahtani 
on  wokakije  cin  nakun  unikcipajujupi  he? 

Wohdag  yapi  en  woahtani  qa  nakun  wokakije 
owihanke  wanin  kin  unkicipajujupi,  tuka  woahtani 
econqunpi  kin  on  de  maka  akan  qais  wiconi  unma 
kin  en  (Purgatory)  unkakijapi  kta. 

205.  Taku  econqunpi  kta,  hecen  Wakantanka 
onsiundapi  qa  nina  kakis  unyanpi  kte  sni  he? 

Wohdagyapi  kin  en  Priest  kin  taku  tona  woah- 
tani  on  econ  un^ipi  kin  qais  cekiye  unsipi  kin  he 
kohanna  qa  iyokipiya  econqunpi  kta. 

Tuka  unkiyecinka  nakun  woahtani  econqunpi  kin 
on  kakis  unkiciyapi  kta,  ohini  tuktekten  akihan  un- 
kiciyapi  kte;  ohini  kitana  tehan  ceunkiyapi  kta 
tona  onsikapi  qa  wayazankapi  kin  owicunkiyapi  kta 
hecen  Wakantanka  ousiundapi  qa  maka  akan  qa 
wiconi  unma  kin  en  kakis  unyanpi  kte  sni. 

206.  Tohan  tuwe  tokeca  taku  tawa  kin  kiunni- 
unyanpi  qa  is  unhapi  kinhan  taku  econqunpi  kta  he? 

Ake  piya  unkagapi  kta  qa  taku  unhapi  qa  tuwe 
tokeca  tawa  kin  ake  wicunkicupi  kta. 

EHAKE  lUNPI  KIN. 

207.  Ehake  iunpi  Sacrament  he  taku? 

Wakantanka  Ehake  iunpi  Sacrament  en  tona 

wayazankapi  qa  tapi  kte  Hinca  hena  tancanpi  qa 
nagipi  kin  wicakicanpta. 

208.  Ehake-iunpi  kin  taku  ecaunkiconpi  he? 

1  Wakantanka  wowaste  kin  unkiyepi  en  icahya, 
2  Wayazanka  kin  woahtani  ohdake  kta  okihi  ^ni 
kinhan  Ehake-iunpi  Saorament  kin  woahtani  kici- 
pajuju,  3  Wayazanka  kin  wacintankaya  kakije  kta 
okihi  qa  wacinibo&ke  kte  sni  nakun  wioonte  en 
wakan-sica  iyutan  kta  on  en  i  kin  kipajin  kta  okihi, 
4  Wakantanka  iyokipi  kinhan  Ehake-iunpi  Sacra- 
ment  wayazanka  kin  ake  asniye  kta. 

St.  James  kaken  eya:  Niyepi  ekta  wanjin  way- 
azanka  kinhan  Priest  kin  wicakico  kta,  on  cekiyapi 
qa  Itancan-  caje  kin  on  wihdi  on  sdayapi  kta.  Un- 
kan  wacinyan  cekiyapi  kin  he  wayazanke  cin  asniye 
kta  qa  Itancan  kin  najin  kiye  kta  qa  woahtani  econ 
hecinhan  hena  kicipajujupi  kta. 

Priest  kagapi  kik. 

209.  Priest-kagapi  Sacrament  he  taku? 

Wicasta  wastepi  qa  ksapapi  kin  kahnigapi  qa 

hena  Woniya  wakan  wicaqupi  qa  mahpiya  eciyata- 
han  wowasake  tanka  on  koyag  wicayapi,  hecen 
Mass-wosna  wakan  kin  kagapi  kta  qa  woahtani 
pajujupi  kta  qa  oyate  mahpiya  ekta  wiconi  waste 
kin  en  awicayapi  kta  okihipi. 

210.  Tuwe  wowasaka  tanka  kin  de  wicaqu  he? 
Jesus  wowasaka  tanka  kin  waonspewicakiye  cin 

wicaqu  qa  hetanhan  ohini  hecen  heconki. 

211.  Tuwe  Priest  kagapi  he? 

Bishop  qais  sina — sapa  Itancan. 

212.  Jesus  tawocekiye  kin  en  tuwe  iyotan  Itan- 
can  he? 

Pope  qais  sina  sapa  Itancan-tanka.  He  sina  sapa 
itancan  (Bishops)  owasin  anakigoptanpi  kta. 

Otokaheya  ekta  Jesus  iye  tawocekiye  kage  cin 
nakun  waonspewicakiye  akenonpapi  kin  etanhan 
wan  ji  kahnige  qa  itancan  tanka  ehnake,  St.  Peter 
he  e,  qa  owasin  he  anakigoptanpi  wicasi. 

Wakakkiciyuzapi  kik. 

213.  Wakankiciyuzapi  Sacrament  he  taku? 
Wicasta  qa  winohca  kin  tohanyan  maka  akan 

niunpi  kin  hehanyan  icikoyag  wicayapi.  Nupin 
AVakantanka  itokam  qa  Priest  kin  itokam  najinpi 
kta  qa  wakankiciyuzapi  kta  qa  Wakantanka  iye 
towaonsida  wicaqu  kta  hecen  maka  akan  cante 
wasteya  qa  owotanna  Wakantanka  itokam  qa  woope 
ohna  manipi  kta. 

214.  Wakankiciyuzapi  kin  tuwe  unqupi  he? 
Wakantanka  he  unqupi,  Jesus  kaken  eya:  Heon 

etanhan  wicasta  atkuku  hunku  ko  ehpewicaye  kta 
qa  tawicu  kin  en  iyaihdaske  kta  •  qa  henaoza  cehpi 
wanjidan  kta. 

215.  Wakankiciyuzapi  kin  iyohakam  wicasta 
tawicu  kin  ehpeye  kta  qa  winohca  tokeca  yuze  kta 
okihi  he? 

Hiya  tohinni  okihi  sni.  Jesus  kaken  eya:  “Taki^ 
Wakantanka  yuokonwanjidan  kin,  wicasta  tuwena 
kiuspe  kta  okihi  sni.” 

216.  Token  wakankiciyuzapi  kta  he? 

Woahtani  tanyan  ohdakapi  kta  qa  Mass-wosnapi 

icunhan  wakankiciyuzapi  kta. 


ODOWAN. 


1.  WAKANTANKA  TOHAN  KIN 

MaH-  pia,  ma-  ka  ko,  mi  -  ni,  pet-  a  ko, 


He  -  na  a  -  tonwan-  po  he-  na  ka-ge. 

2  Wakantanka  iyotan  ksapa  un  ce, 
Owotanna  qa  owancaya  un, 

Isnana  taku  owasin  wanyake 
Taku  tanton  sni  owasin  kage. 

3  Wakantanka  kin  isnana  wa^ake, 
Ifoana  tawacin  iyotan  waste, 

Hecedan  cante  on  unynzapi  kte 
Hecedan  kounkipapi  kta  ce. 


4  WAKANTANKA  TOHAN  KIN  CAJEUNYATANPI. 


4  Wakantanka  taku  owas  okihi, 
Wicanhpi  owasin,  anpetuwi 
Hanyetuwi  ko  iyopte  wacaye 
Maka  taku  askan  iyeya  ko. 

5  Wankantanka  mdoketu^  waniyetu, 
Wetu  qa  ptanyetu^  hena  kage. 
Magaju^  wk,  wahca  ko  kaga^  ce, 
Hena  maka  kin  akan  ehpeya. 

6  lye  wakinyan  hoton  wicaya  ce, 
Wakanhdi  nakun  tonwan  wicaye, 
Tate  onye  hena  nakun  kage, 

Tate  owasin  iye  nahonpi. 

7  Taku  wakinyanan  ocaje  owas, 

Naku  hogan  ocaje  kin  owas, 

Taku  maka  en  askan  hiyeye  cin 
Taku  yutapi  owas  wicaqu. 

8  Wakantanka  kin  onsiundapi  nakae^ 
Taku  owasihin  unqupi  ce 

Maka  kin  akan  iyuhpa  unyanpi, 
Hena  owas  isnana  icagye. 

9  Wakantanka,  ate  unyanpi  w^aste,^ 
Cante  owas  en  unyuzapi  kin 
Tohan  untapi  kinhan,  mahpiya  eu 
Unkipi  kte,  pida  unyanpi  kte. 

2  Taku  ehe  cin  owas 
Hena  nawahon  sni, 
Ohinniyan  masice 
Woahtani  ecamon 
Anpetii  wanjidan 
Owakasna  sni  waun, 
Ate  sdonyaya  ce, 
Onsimada  heon. 

3  Tona  ni  oie  kin 
Anagoptanpi  sni 
Caniye  wicawaye 
Tuka  eante  rnahen 
Ceniciyapi  kinhaii 
Sicaya  econpi 
Owasin  ayektonje, 
Niwaste  kin  heon. 

4  Sicaya  miolian  kin 
He  weksuye  eca; 

Cante  masica  waun 
Tokenken  wahanka 
Wakantanka  mitawa 
Sikihdawaya  qa 
Nikiyedan  hibu  ce, 
Toki  imayacu. 

5  Taku  sica  ecamon, 
Wana  icimana 

He  ecamon  kte  sni  ce, 
Ate,  Wakantanka, 

He  amiciktonja  wo; 
Ecen  ohinniyan 
Micante  owasin  on 
Wastecida  kta  ce. 

-  tan-pi  kta !  Salve,  Sal-ve,  Salve  re-  gi-na. 

2  O  iua  waonsiyada,  O  Maria, 

Niye  wacinunniyaiipi,  O  Maria. 

3  Wiconi  en  iyoyanpa,  O  Maria^ 
Nicinca  en  unkayapo,  O  Maria. 

4  Kaksiza  en  unyakonpi,  O  Maria, 
Istamnahanpe  ojudan^  O  Maria^ 

5  Eva  cinca  unyakonpi^  O  Maria^ 
Hotankaya  unceyapi,  O  Maria. 

6  Wiconi  de  henena  kin,  O  Maria, 
Jesu  unyakipazopi,  O  Maria. 

i^-na-na  iy-  o-tan  waste-ya-da-ke  kta  ce. 


2  Wakantanka  nitawa 
Tohinni  ikceya 
Cajedate  kte  sni 
He  tanyan  kiksuyawo.-— 6'Ao. 


3  Anpetu  wakan  tanyan 
Hena  wakanda  wo, 

Tehan  cekiyawo, 

Nakun  oyakihpe  kta. —  Cho. 


WOKO^^ZE  ODOWAN. 

4  Niate  kin  nihun  ko 
Wasteyadake  kta 
Ohinnijan  nakun 
Wicaduonihan  kte. — CAo. 

5  Wicayakize  kte  sni^ 
Wicayakte  kte  ^ni, 

Qa  wicakizapi 
Awacanni  kte  sni  ce.— CAo. 

6  Ohan  sica  nahmana, 

Ecanon  kte  sni  ce^ 
Wakantanka  ista 
Wanniyakapi  nakael — CAo. 

7  Wamayanon  kte  sni  ce, 
Wicahnayan  sni  wo, 

Naku  woiton  sni 

Nakan  odake  kte  sni. — Cho. 

8  Tawicu  tokan  tawa 
Yuha  yacin  kte  sni^ 

Tohinni  wamanon 
Awacanni  kte  sni  ce.- — Cho. 

9  Church  kin  tawkonze  kin, 
Owas  oyape  kta, 
Wakantanka  waste, 

Hecen  econ  nife  ce. — Cho, 

10  Anpetu  wakan  owas 
Htayani  kte  sni  ce 
Anpetu  kin  hena 

Wosna  kin  ekta  de  kta. — Cho. 

11  Waniyetu  iyohi  en 
Nitowoahtani 
Owas  cante  sin  on 

Priest  oyahdake  kta  ee,—Cho, 

12  Yutapi  wakan  nakun^ 

Christ  tancan  we  kin  ko, 
Anpetu  Paschal  en 
Ohinni  ivacu  kta. —  Cho. 

13  Lent,  Eniberdays^  Vigil  en 
Anicihan  kta  ce, 

Anpetu  tehinda 
Waconica  yute  mi—Cho. 

14  Vvonwicayapi  sni  po 
Advent  qa  Lent  kin  en ; 
Winohca  yuha  yacin 
Wakan  yeciduze  kta. —  Cho, 

15  Nitawayawa  tipi, 

Tij)i  wakan  qa  Priest^ 

Token  oyakihi 
Owicavakive  kta.— CAo. 


5.  JESU  WASTE. 

2  Wakantanka 
Caniyan  un^ 

Wakantanka ; 

Wowitonpe^ 

Sicaya  ecoiikiipi  lieon  : 

Jezu  Krist  iinsiunda  po  ! 
Jezu  waste.  .  .  . 

3  Taku  sica 
Manyuhorani, 

Taku  sica 
Yutehan  wo. 

Nisnana  Jezu  wastecida, 
Ohini  wastecida  kte 
Jezu  waste. 

4  Wakantanka 
Nagi  cicu^ 

Wakantanka 
He  icu  wo. 

Mi  cante  kin  tawayaye  kte; 
He  ecedan  nina  wacin. 

Jezu  waste.  ... 

5  Mici  un  wo^ 

Jezu  waste, 

Mi  ci  un  wo ; 

Atewaya^ 

Nitawacin  owape  kta  ce^ 
Eceii  pida  waun  kta  ce,, 

Jezii  waste. 


6.  ST.  JOSEPH  UNYATANPI  KTA.  13 

2  Jesus  hoksiopa  qehan^  qa  Mari  Jesus  hunku  kin, 
Hena  awanwicayake,  hecen  tehi  unpi  kte  ^ni. — 
Cho. 


3  Maka  akan  Joseph  wakan  owotanna  wicasta  kin. 
Taku  sica  sdonkiye  sni,  wocekiye  wastedaka. — 

Cho, 

4  Wicoun  iyotan  wakan^hen  Joseph  wakan  itancan^ 
Wicohan  ecawicakicon^  qa  nakun  wicakicanpta. — 

Cho, 


5  Jesus^  Joseph  anagoptan^  atkuku  iyecen  tehinda, 
Wanagi  he  wanyakapi  kin,  Joseph  wakan  yawa- 
stepi. — Cho. 


6  Tuwe  zaniyan  ni  kte  cin,  nakun  kokipe  sni  te 
kta, 

Joseph  ohinni  cekiye  kta,  qa  sutaya  wacin  ye 
kta — Cho. 


7.  WAKANTANKA  TI  AWACIN  15 
MANKA. 

2  Hukun,  den  iyomakisica^  Wakantanka  ceciciye^ 
Ecana  nici  imacu^  den  ohinni  waunhtanipi. — 

Cho, 

3  Mahipiya  ekta  wanagi  waste, 

Wanikiye  ohodapi^  heciya  etonwan  manka  nita- 
canku  en  amaya  wo. — Cho, 

4  Deciya  wanna  onsiya  waun  tuka  wati  waste  hinca, 
Wicanhpi  kin  akotahan^  wowiyuskin  hen  mici- 

yanke. —  Cho. 


8.  JESUS  HUNKU  CEMICICIYE.  17 

Choeus. 


w 


o 


1  -  na  ce  -  mi  -  cici-  ye^ 


w 


am-  ik-tonje  sni  wo,  to  -  ka  -  ta  maii  ■ 


pi  -  ya  en,  wan-ci  -  ya-  ke  kta  ce. 


2  O  ina  cemiciciye,  wasake  sni  waun, 
Woaktani  imayutan  wakipajin  wacin, 
Canku  tekike  en  waun,  Niye  aciyuta, 
Omakiye,  onsimada  ina  nihdutanin. —  (Jho, 

3  O  ina  cemiciciye,  maka  kin  de  akan 
Taku  yanke  akiktonj^  maya,  wankantkiya 

bda, 

Heciya  amayade  kta,  Jesus  niye  kici 
Ohinniyan,  owanjidan,  piwada  kta  wacin. — 
Cho. 

2  Tohan  ina  waton  kte  sni, 
Ina  aton  wan inannye, 
Wakanli(;ja  wnrni  tnka 

Minagi  wacineiye 
Tohan  wani  waun  kinhan 
Tanyan  ciyuonihan  kte. 

3  Mari  Jesu  kici  nanka, 
Winyan  hiyeye  cin, 

Nis  iyotan  wakan  yaun, 
Heon  ciyuonihan  ce, 
Tohan  wani  waun  kinhan 
Tanyan  ciyuonihan  kte. 

4  Mari  mawahpanica  ce 
Woahtani  ecamon  ce^ 

Jesu  ekta  cemiciciye 
Hecen  onsimadakte, 

Tohan  wani  waun  kinhan, 
Tanyan  ciyuonihan  kte. 


10.  JESUS  AKE  KINI. 

2  Jesu  waste  te  qehan 

Angel  owasihin  cante  sica  yaunpi, 
Ninagi  yaceyapi 
Owasin  tanyan  wiyuskinpo! 
Wanna  kini  ce 
Jesu  cincapi 

IStamnihanpe  nakaha  pakinta  po. 
Koska  owasin 
Wicahinca  ko 
Niyatepi  kini,  pida  po. 

3  Wicasta  tona  Jesu 
Wastedakapi  sni 
Wiconte  kokipapi. 

He  kokipapi  sni  po, 

Jesu  tancan  kin  ikicaga 
Nitancanpi  kin  piya  kage  kta. 
Anpetuwi  se 

Ojanjanpi  kta  ce^  qa 
Hecen  ohinni 
Te  sni  unpi  kte 
Heon  Wanikiye  yatan  po. 

2  Wakantanka  ninagipi, 
lyoyam  niyanpi  kte 
Nicantepi  mahen  iye 
Oey akiy api  kinhan . — Cho. 

3  Taku  waste  cin  econpo, 
Jesus  Krist  ohodapo, 

Taku  sica  cin  cante  en 
Ohinni  sicedapo. — Cho, 

4  Wayahtanipi  ceyapo, 
Wakantanka  wa^ake 
Toie  nakicihonpo 

Cante  yutehi  ^ni  po. — CJm, 

6  Dakota  kin  yuwa^te  wo 
Jesu  wakan  niwa^te, 
Initancan  qa  nisnana 
Wica^ta  kin  duwa^te. — Cho, 


12.  WONIYA-WAKAN  EK  UNKUPO.  25 

2  Unyecanpta^  ceciciye, 
Teliiya  unyakonpi  kin, 
Unkatonwan,  wacanyakiye, 
Wakantanka  en  unkayapo. 

3  W^oniya  Wakan  niye  heon 
Ateyapi,  Cinhintku  kin 
Sdonunyanpi,  qa  ohinni 
Cante  mahen  wicaundapi. 

4  Micante  kin  omicastan, 
Taku  waste  owasin  on, 
Wacantkiya,  W^owicake 
Mitawacin  kin  iyoyam  ya. 

5  Ateyapi,  Cinhiiitku  kin 
Woniya  Wakan  ciyatan  kta 
Wopida  kin  unnicupi 
Oyate  kin  onsiwicada. 

13.  YUTAPI-WAKAN  ICUPI  KIN 
ICUNHAN. 

Moderato. 

-  te  kta  he  -  cen 


mas-  ni 


kta. 


2  Niye  yuonihanyan,  wana  icicu  kta, 

Nina  omasika  ce,  Niye  wacinciye. 

3  Awanhdag^  maunwo,  micahda  unwo 
Hecen  woalitani  en^  mahinhpaye  kte  .4ni. 

4  Mari  en  amatonwan^  Jesu  nicinca  kin, 
Wana  micante  kin  en,  iwacu  kta  wacin. 

5  O  Mari  ina  ciye,  nis  cinca  mayawo 
Ohinni  woahtani  codan  niavuha  wo. 

2  Wakantanka  iye  tawacin^wana  sdoniyeunkiyapi 
Taku  anaungoptanpi,  uncantepi  en  yeyawo, 
Wahokon  unkiyapi  kin,  unkitawacin  enyuhawo. 

3  Nitokam  onsi  naunjinpi,  waunsakapi  sni  tuka, 
Wookihi  kin  unqupo,  heceii  unwastepi  kta  ce, 
Unkiye  cinka  tohinni,  taku  waste  econqunpi  sni. 


4  Taku  wanji  ceunniciyapi,Wakantanka  kin  isnana 
Taku  owasin  iyotan  Avasteundakapi  kta  ce 
Ohinni  unkiksiiyapi,  tawacin  ko  unkopapi  kta. 

15.  JESUS  TACANTE 
UNYATANPI. 


Slow^  tvith  expression. 

Je  -  sus  wa-cantkiye,ni-can-te  wahba-dan, 

Je  -  sus  ni-can  -te  mahen  im-  ki-  cu-  pi. 


2  Unkicantepi  kin  unyawa^tepi, 
Kinhan,  niye  wastenidakapi^ 
Kiye  heceedan  awacin  niunpi, 
Maka  kin  de  akiktonjapi  kta. 


3  O  Jesus  waste,  cansusbeca  akan, 
Nicante  wakaii  nibahdokapi, 
Nicante  sdayehna  unyakipazo, 
Owasin  wasteunyadakapi. 


4  Tona  nicante  wakan  kin  yatanpi, 
Hena  ohinni  wicahduhawo, 

Hecen  inaka  akan  tanyan  unpi  kta^ 
Nakur  tokata  nici  impi  kta. 

16.  WICONI  WASTE  CIN. 

2  Wicasta.  owasln 
Maka  kin  akan 
Kakijapi  ee. 

Tona  Wakantanka  ti 


WICONI  WASTE  OIJS^ 


31 


En  yapi  kinhan 
Pidapi  kta  ce. 


3  Tona  taku  sica 
Econpi  kinhan, 
Mahpiya  ekta 
Tohinni  yapi  kte  ^ni, 
Wakansica  ti 
En  yapi  kta  ce. 


4  Wicasta  otapi 
Taku  yutapi 
Taku  yatkanpi 
Hecedan  wastedapi 
Wakantanka  ti 
Wastedaka  po. 


5  Tona  witkopi  kin 
Onsiya  unpi 
Cincapi  owas 
lyotan  kakijapi 
Witkopi  nina 
Ceyapi  kta  ce. 

17.  OWASIN  UNTAPI  KTA. 

2  Wahca  se  unyakonpi  kin, 

Hanhanna  ca  kaindaya  ce 
HTayetu  kin  snija  ce 
Hecen  awihnunipi. 

3  Tona  wayahtanipi  kin 
Can  owicahnakapi  kin, 

Kohannan  kiyedan  upo, 

Owas  decen  dukanpi  kta. 

4  Hehan  ninagipi  tukten 
Yapi  kta  ecinyaunpi? 

Wakantanka  itokam 
Taninyan  kiciyapi  kta. 

5  Wicasta  token  ohanpi 
W^akantanka  tanyan  sdonye 
Sicapi  kakijapi  kte 
Wastepi  pida  unpi  kte. 


18.  ADVENT-ODOWAN. 

A  D  VENT~ODO  WAN. 

-tankan  wanya-kawo,  u-wo,  u-wo,  u-wo. 


2  Caniye  unyanpi  sni  wo, 
Woahtani  econkupi 
Tuka  cante  unsicapi 
Kohannan  kuya  u-wo 
Wakansica  kin  etanhan 
Jesus  eunhdakiipo 
U-wo^  u-wo,  u-wo. 


3  lyoyanpa  unkiya  po, 
Otpaza  en  maunnipi, 
Anpetu  teca  kaga  wo ; 
Tohinni  wakan  sica 
Anaungoptanpi  kte  sni 
Jesus,  ni  iyotan  waste 
U-wo,  u-wo,  u-wo. 

iin-dowanpi  kta  ce  un-dowan-pi  kta  ce. 

2  Jesus  itancan  tanka, 

Isnana  wasake, 

Wicasta  on  etanhaii 
Waiypanica  on  ce. 

3  Wica^ta  otapi  kin, 

Wayazankapi  ca 

WAKANTANKA  CINHINTKU, 


(Jie  qon  etanhan 
Asniwicaya  ce. 

4  Istangongapi  ota 
Tonwe  wicaya  ce ; 

(^a  tona  nianipi  ^ni 
Mani  wicaye  ce. 

5  Jesns  wicasta  tapi 
Nipi  wica  kage ; 

Ecen  towa^ake  kin 
Oyate  sdonyapi. 

6  Tona  wah’tanipi  kin 
Cante  sicapi  ca 
Taku  sica  econpi 
Wicakiyutokan. 

7  Jesus  nina  kakije 
Susbeca  akante, 

Piya  icicage  ca 
Mah^piya  ektaye. 

8  Wowasake  tanka  on 
Maka  akan  hi  kte, 
Wicasta  oh’anpi  kin 
Iwanyake  kta  ce. 

9  Tuwe  ohan  kin  waste 
Ohinni  pida  kte 
Tuwe  ohan  kin  sica 
TJnsiya  un  kta  ce. 

-  ce,  wo  ah’  tani  ni-ni-ce,  woah’-tani  ni-ni-ce. 


2  Wakantanka  Cinhintku  kin, 
Hunku  iyotan  wakan, 
Nicinca  en  unkayadapi 
Wowah  ^tani  ni  nice. 

3  Maka  akan  okpaza  en, 
Unyakonpi  kin  tuka, 

Dehan  anpa  en  unyanpi 
Wowahtani  ni  nice. 


38  21.  WAKANTANKA  ATEUNYANPI 
KIN. 

Mi-  can-  te  kin  on  wi  -  ca-  wa-da. 


2  Jesus  Cinhintku  kin  he  wanjidar 
Mari  witansna  untankankin, 
Woniya  wakan  etanhan  icage 
Ifakun  he  nina  wicawada. 

3  Pons  Pilat  niquehan  Jesus  kakija, 
Susbeca  akan  okatanpi 

Ta  qa  unkan  hnakapi  kin, 

Nakun  he  nina  wicawada. 

4  Anpetu  iyamni  tapi  kin 
Cokaya  piya  icicage^ 

Mah^piya  wakan  ekta  iyaye 
Nakun  he  nina  wicawada. 

5  Atkuku  Wakantanka  etapa 
Kiyotank  etanhan  i  kta, 

Nipi  tapi  iwanwicayake 
Nakun  he  nina  wicawada. 


40  22.  SUSBECA  OINAJIN  KIN 

ODOWAN. 

2  Tohanyaii  niiinyakonpi, 
Jesu  ateunyanpi, 
Uncantepi  owasin  on 
Wasteundakapi  kta;  ^ 
Unkiyepi  on  etanhan 
Tancan  ehpeiciye 

Jesu  isnana  iyotan 
Wasteundakapi  kta* 

3  Owas  woahtani  yuha 
Unkicagapi  kin  qa 
Taku  sica  econqunpi, 
Jesus  waunsida  un, 
Tancan  kin  ehpeiciye 
Ecen  waunhtanipi, 
Pajuju  kte,  tawokonze 
Tanyan  unhapi  kinhan. 


4  Jesus  susbeca  en  te  cin 
Ihtayetu  itokam 
Waiinhtanipi  awacin 
Kakije  kta  wanyaka 
Unkan  cankpeska  makahde 
Tohan  patus  inajin, 

Tancan  kin  etanhan  we  ^bu, 
Qa  wanna  te  kta  hince. 

5  Jesu  atkuku  cekiye 
Qa  makpiya  etauhan 
Wakantanka  wahosi  wan, 
Cinhintku  ekta  usi 
Jesus  waste  we  kin  ota, 
Maka  kin  akan  yanka, 
Angel  wanyake  qa  ceya 
Angel  Jesu  kicanpte. 

6  Judas  Jesu  taokiye 
Wicasta  sicapi  om, 

Tukten  Jesus  cekiya  ce, 
Yapi,  wipe  yuhapi, 

Judas  Jesus  iputake 
Hehan  Wanikiye  kin 
Yuzapi,  iyakaskapi 
Sica  ecakiconpi. 

7  Jesus  iyotan  wa^ake, 

Taku  maka  kin  akan, 

Qa  mahpiya  on  yanke  cin, 
Hena  owasin  kage, 

Tona  mate  kta  cinpi  kin 
Hena  owas  tapi  kte, 

Jesus  ecen  eye  unkans^ 
Owas  tapi  kta  tuka. 


SUSBECA  OINAJIN  KIN  ODOWAK. 

8  Juda  oyate  kin  Jesu 
Kaif  tin  kaipi  kin, 
Jesus  tohan  iyukcanpi 
Tohan  sica  eyapi ; 
Jesus  sicaya  kuwapi 
He  tokata  hi  kta  ce 
Nipi  tapi  kin  owasin 
Iwicayukcan  kta  ce. 


9  Etanhan  Wanikiye  kin 
Pilat  ekta  kaipi 
Unkan  wicasta  otapi 
Jesus  can  susbeca  en 
Okatanpo^  eyapi  ce 
Hotankeya  eyapi, 
Unkiyepi  owasin  kin 
We  kin  ^bu  kta  uncinpi. 


10  Wapepeka  kazontapi 
Jesus  Christ  pa  kin  akan 
Ehnakapi  kin  sagye  on 
Pa  ataya  apapi, 

Ite  kin  atagoiapi 
Itokatam  cankpeska 
Makahde  inajinpi  qa 
Ecen  he  ihahapi. 

11  Jesus  hinyete  kin  akan 
Susbeca  ehnakapi 
Golgata  ekta  kaipi 

Te  kta  kiyedan  wanke 
IJnkan  susbeca  kin  akan 
lye  eonpapi  qa 
Nape  siha  ko  maza  on 
Okatanpi,  we  ota. 

12  Kun  ku  wo,  miciya  wo 
Tokan  ni  wicakage, 
Wanna  he  ocikpani  kin 
Ecen  eciyapi  kin 
Jesus  atkuku  cekiye 
Sica  ecamiconpi 
Awicakiciktonja  wo, 

He  okag’nigapi  sni. 

*13  Jesus  susbeca  kin  akan 
Nina  kakije  qa  ta 
Anpetuwi  tpaza  icu 
Inyan  namdemdecapi 
Maka  kin  huhuza  qa 
Tapi  ota  ake  nipi 
Jerusalem  otonwe  kin 
En  wanwicayakapb 

